text: “སློབ་སྦྱོང་གཉིས་དང་ཚད་ལོན་གཅིག”གི་སློབ་སྦྱོང་སློབ་གསོ་ལས་ཀའི་ཁྲོད་ལག་བསྟར་ཏན་ཏིག་བྱ་ཆེད། ཉེ་ཆར། བོད་ལྗོངས་ཧྥུའུ་ཁང་སྨན་རྫས་ཚོང་ཁང་གིས་ཏང་ཀྲི་པུའུ་དང་མཉམ་འབྲེལ་བྱས་ཏེ་ལྷ་ས་གྲོང་ཁྱེར་ལྷུན་གྲུབ་རྫོང་གི་འགན་ལེན་ལྔའི་གཅིག་སྡུད་བསྙེན་བཀུར་ཞབས་ཞུ་ལྟེ་གནས་སུ་མི་ཧྲེང་རྒན་རྒོན་ལ་འཚམས་འདྲི་ཞུ་བའི་བྱེད་སྒོ་སྤེལ་བ་དང་སྦྲགས། རྒན་རྒོན་ཚོའི་གཟུགས་པོར་བརྟག་དཔྱད་བྱས་ནས་རྒྱུན་མཁོའི་སྨན་སྤྲད་པ་རེད། ཤེས་རྟོགས་བྱུང་བར་གཞིགས་ན། ད་རེས་ཀྱི་བྱེད་སྒོར་རིན་གོང་སྒོར་5000རི་བའི་འཚམས་འདྲིའི་དངོས་པོ་དང་སྒོར་ཁྲི་2ལྷག་ཙམ་རི་བའི་སྨན་སྤྲད་ཅིང་། འདི་ནི་བོད་ལྗོངས་ཧྥུའུ་ཁང་སྨན་རྫས་ཁང་གི་སྨན་དོན་མི་སྣས་མི་ཧྲེང་རྒན་མོར་ཁྲག་ཤེད་ལྟ་བཞིན་པ།


c: text/html

text:
ང་ཚོས་རྟེན་འབྱུང་གྲངས་ལ་ཕྱོགས་མང་པོ་ནས་བལྟས་ཆོག་ལ་བསམ་བློ་ཡང་བཏང་ཆོག །
རྒྱུ་འབྲས་གཉིས་ཆ་སྒྲིག་བྱེད་པ།
རྟེན་འབྱུང་གྲངས་ཀྱིས་དེའི་འབྲེལ་བ་བརྒྱུད་ནས་རྒྱུ་གཅིག་ལ་འབྲས་བུ་གཅིག་གཏན་ཁེལ་བྱེད་ཀྱི་ཡོད། དཔེར་ན་རྟེན་འབྱུང་གྲངས་ f(x) = x2 ཡིས་དེའི་རྒྱུའི་ཚོགས་སྤྱིའི་ནང་ནས་རྒྱུ་ 4 ལ་འབྲས་བུ་ 16 གཏན་ཁེལ་བྱས། གལ་ཏེ་ང་ཚོས་རྒྱུ་སྔོན་དང་འབྲས་བུ་རྗེས་ཀྱི་གོ་རིམ་ལྟར་རྒྱུ་འབྲས་གཉིས་ཆ་སྒྲིག་བྱས་ན་ (4,16) ལྟར་ཡིན། དེ་ལྟར་རྒྱུ་ཞིག་དང་དེའི་འབྲས་བུ་གཉིས་གོ་རིམ་ལྟར་ཆ་སྒྲིག་ ( རྒྱུ , འབྲས་བུ ) བྱས་ན་རྟེན་འབྱུང་གྲངས་ནི་རྒྱུ་འབྲས་ཆ་སྒྲིག་གི་ཚོགས་སྤྱི་ཞིག་ཡིན།
ཆ་སྒྲིག་གི་ཚོགས་སྤྱི།
ཆ་སྒྲིག་ཚོགས་སྤྱིས་རྟེན་འབྱུང་གྲངས་མཚོན་པར་བྱེད་ཐུབ།
དཔེར་ན། ཆ་སྒྲིག་ཚོགས་སྤྱི་ { … ,(-2,4),(-1,1),(0,0),(1,1),(2,4),(3,9) … } ཡིས་རྟེན་འབྱུང་གྲངས་ f(x) = x2 མཚོན་ཐུབ། འདིར་ … ཡིས་བྲིས་མ་ཐུབ་པའི་ཆ་སྒྲིག་གཞན་རྣམས་མཚོན་པ་ཡིན། ཚོགས་སྤྱི་དེ་ནི་ཚད་མེད་ཚོགས་སྤྱི་ཞིག་ཡིན།
དོ་སྣང་བྱ་དགོས་པ་ཞིག་ལ། { … , -2, -1, 0, 1, 2, 3, … } ནི་རྒྱུའི་ཚོགས་སྤྱི་དང་ { 0, 1, 4, 9, … } ནི་འབྲས་བུའི་ཚོགས་སྤྱི་ཡིན་པས་སོ་སོར་མ་ནོར་བ་བྱ་དགོས།
ཆ་སྒྲིག་ཚོགས་སྤྱིའི་ཕན་ནུས།
ཆ་སྒྲིག་ཚོགས་སྤྱིའི་ནང་གི་གཞི་རྒྱུ་ནི་རྒྱུ་འབྲས་ཆ་སྒྲིག་ (2,4) ལྟ་བུ་ཡིན་པ་དང་དེ་ནི་སྙོམས་ངོས་ནང་ཚེག་གཅིག་གི་གནས་ཚད་ཡིན་པས་ (2,4) ལྟ་བུ་ང་ཚོས་སྙོམས་ངོས་གནས་ཚད་མ་ལག་ཏུ་ཚེག་བྲིས་ནས་མཚོན་པར་བྱས་ཆོག དེ་ལྟར་ཆ་སྒྲིག་ཚོགས་སྤྱི་ནི་སྙོམས་ངོས་ནང་གི་རི་མོ་ཞིག་ཡིན་པས་རི་མོ་དེ་ནི་རྟེན་འབྱུང་གྲངས་དེའི་རིས་དབྱིབས་ཡིན། ང་ཚོས་ཚོགས་སྤྱིའི་ནུས་པ་ལ་བརྟེན་ནས་རྟེན་འབྱུང་གྲངས་ཡང་རིས་དབྱིབས་ཀྱིས་མཚོན་ཐུབ་པ་མ་ཟད་ད་དུང་རིས་དབྱིབས་ཀྱི་ཐོག་ནས་རྟེན་འབྱུང་གྲངས་ལ་དབྱི་ཞིབ་ཀྱང་བྱས་ཆོག རིས་དབྱིབས་ནི་མིག་གིས་མཐོང་ཐུབ་པ་ཞིག་ཡིན་པས་ང་ཚོས་རིས་དབྱིབས་བརྒྱུད་རྟེན་འབྱུང་གྲངས་ཀྱི་འགྲོ་ལུགས་དང་རང་བཞིན་སོགས་ལ་ཞིབ་ཕྲའི་བརྟག་དཔྱད་བྱས་ཆོག །
དཔྱད་གཞི། http://www.mathsisfun.com/sets/function.html
༢༠༡༥ ལོའི་ཟླ་བ་ ༨ པའི་ཚེས་ ༢༥ ཉིན།
ལྷག་པ་ཚེ་རིང་གིས་རྩོམ་སྒྲིག་བྱས།
བོད་ལྗོངས་སློབ་གྲྭ་ཆེན་མོའི་རྩིས་རིག་ཚན་ཁག

robotstxt: allowed

filter: keep


text:
རྟག་པར་གཞན་ལ་དམའ་འབེབ་བྱེད་པ་དང་ཡིད་བསུན་བཟོ་མཁན་གྱི་མི་ཡིས་རྟག་པར་རང་ཉིད་ལ་ཡང་ཡིད་བསུན་བཟོ་བ་རེད། དེ་ཡང་གཉིད་ལས་སད་པའི་སྐབས་ཙམ་མ་ཡིན་པར་ཐ་ན་རྨི་ལམ་གྱི་ནང་ནས་ཀྱང་དེ་ལྟར་བཟོ། གལ་ཏེ་ང་ཚོས་མི་གཞན་ལ་རོགས་རམ་བྱས་ནས་ཞི་བདེ་དང་བདེ་སྐྱིད་ཀྱི་མཁའ་དབུགས་ཤིག་བསྐྲུན་ཚེ། ཐ་ན་རྨི་ལམ་གྱི་ནང་ནས་ཀྱང་རང་ཉིད་ལ་ཞི་བདེ་དང་བདེ་སྐྱིད་ཀྱི་ལོངས་སྤྱོད་འབྱུང་། གཞན་གྱི་བདེ་སྐྱིད་ལས་རྙེད་པའི་བདེ་སྐྱིད་ནི། ལྷད་མེད་པའི་བདེ་སྐྱིད་དྭངས་མ་དེ་ཡིན་ལ། འདི་ནི་མ་འོངས་པ་དང་ད་ལྟ་གཉིས་ཀར་འབྱུང་བའི་ཁེ་ཕན་དངོས་གནས་དེའང་ཡིན། འོན་ཀྱང་། མི་གཞན་ལ་བདེ་སྐྱིད་འབྱུང་དུས་རང་ལ་མི་སྐྱིད་པ་དང་ཕྲག་དོག་གི་ཚོར་བ་སྐྱེས་ན། ཕལ་ཆེར་མིག་མི་བདེ་བ་དང་། རྒྱབ་ན་བ། ཁྲག་ཤེད་འཕར་བ་བཅས་ཀྱི་དཀའ་ངལ་མྱོང་གི་རེད། ད་ལྟའི་ཚེ་འདིར་སེམས་མི་སྐྱིད་པ་དང་ལུས་མི་བདེ་བ་མྱོང་བ་དང་། མ་འོངས་པའི་མི་ཚེའི་ཁྲོད་ལ་དེ་ལས་ཀྱང་སྡུག་བསྔལ་ཆེན་པོ་འབྱུང་རྒྱུ་རེད།
(འཚོ་བའི་ཁྲོད་ཀྱི་དགའ་སྤྲོ་དང་། འཆི་བའི་སྐབས་ཀྱི་ཞི་བདེ། ༡༩༩༧ ལོར་ཨ་རིའི་གྲོང་ཁྱེར་ཉིག་ཡོག་ཏུ་རྟེན་གཞི་བྱས་པའི་ཧར་ཕེར་ཁོ་ལེན་སི་དཔེ་སྐྲུན་ཁང་གིས་ཐོག་མར་དཔར་སྐྲུན་བྱས་ཤིང་། ༡༩༩༨ ལོར་རྒྱ་གར་ནང་གི་ཧར་ཕེར་ཁོ་ལེན་སི་དཔེ་སྐྲུན་ཁང་ནས་བསྐྱར་དུ་དཔར་སྐྲུན་བྱས་པ་བློ་བཟང་བདེ་ཆེན་གྱིས་བོད་བསྒྱུར་ཞུས་པ་ལས་བཏུས།)


text:
ལྡི་ལིའི་དོན་གཅོད་ནང་དགའ་ལྡན་ཕོ་བྲང་གི་སྐུ་ཚབ་ཅིག་བསྐོས་འདུག
ལྡི་ལི་སྐུ་ཚབ་དོན་གཅོད་ཀྱི་འགན་བཀའ་ཟུར་འབྲོང་ཆུང་དངོས་གྲུབ་ཀྱིས་ཁུར་བཞིན་ཡོད་པ་དང་། ཉེ་ཆར་དམིགས་བསལ་གྱིས་བཀའ་ཟུར་བསྟན་པ་ཚེ་རིང་དགའ་ལྡན་ཕོ་བྲང་གི་སྐུ་ཚབ་ལ་ལྡི་ལིའི་དོན་གཅོད་ནང་བསྐོས་ཡོད་པ་དང། དེ་ནི་དོན་གཅོད་ཁག་ནང་ཟུར་དུ་དགའ་ལྡན་ཕོ་བྲང་གི་སྐུ་ཚབ་བསྐོས་པ་ཐོག་མ་ཆགས་ཀྱི་ཡོད་འདུག
དེ་ཡང་ཟླ་འདིའི་ཚེས་༢༧ ཉིན་ཏེ། སྐབས་བཅུ་དྲུག་པའི་གྲོས་ཚོགས་ཚོགས་དུས་བཞི་པའི་ཉིན་བརྒྱད་པར། ཕྱི་དྲིལ་ལས་ཁུངས་དང་དོན་གཅོད་ཁག་གི་ལས་བསྡོམས་སྲིད་སྐྱོང་དང་ཕྱི་དྲིལ་བཀའ་བློན་གཅིག་ལྕོགས་བློ་བཟང་སེང་གེས་སྒྲོགས་སྦྱང་། ལས་བསྡོམས་ཐོག་བགྲོ་གླེང་སྐབས། སྤྱི་འཐུས་དགེ་བཤེས་སྨོན་ལམ་མཐར་ཕྱིན་གྱིས། ཨ་རིའི་སྐུ་ཚབ་དོན་གཅོད་སྤེན་པ་ཚེ་རིང་། ལྡི་ལིའི་སྐུ་ཚབ་དོན་གཅོད་འབྲོང་ཆུང་དངོས་གྲུབ་ཀྱི་ཕྱག་ལས་གནང་ཕྱོགས་དང་འབྲེལ་ནས་དྲི་བ་གནང་དོན། “དཔལ་ལྡན་སྲིད་སྐྱོང་གིས་སྔོན་མ་སྲིད་སྐྱོང་གནང་སྐབས། ཆིག་སྒྲིལ། གསར་བཏོད། རང་ཁ་རང་གསོ་རེད། དེ་དང་འབྲེལ་བའི་ཐོག་ནས་ན་ནིང་འོས་བསྡུ་ཆེན་མོའི་སྐབས་གནད་དོན་ཆེན་པོ་ཞིག་བྱུང་རེད། དཔལ་ལྡན་སྲིད་སྐྱོང་གི་ཁ་གཏད། དེའི་སྐབས་བོད་མི་མང་སྤྱི་འཐུས་ལྷན་ཚོགས་ཀྱི་ཚོགས་གཙོ་དང་། དཔལ་ལྡན་སྲིད་སྐྱོང་གིས་བཀའ་ཤག་ནང་ཕྱག་ལས་གནང་སྟངས་མ་འགྲིག་པའི་ཐོག་ནས་མར་ཐོན་སོང་བའི་བདེ་སྲུང་བཀའ་བློན། དེ་ཚོ་དཔལ་ལྡན་སྲིད་སྐྱོང་གིས་སྐབས་བཅོ་ལྔ་པའི་བཀའ་ཤག་དང་ཕྱི་དྲིལ་བཀའ་བློན་གྱི་འགན་ཁུར་རྗེས། དོན་གཅོད་རིམ་པར་བསྐོས་ཡོད་རེད། དེ་ཚོ་མཐུན་སྒྲིལ་ཐོག་གལ་ཆེན་པོ་ཡིན་གྱི་རེད་དྲན་གྱི་འདུག ཁོང་རྣམ་གཉིས་ང་ཚོའི་སྤྱི་ཚོགས་ནང་གནད་འགག་ཆེན་པོ་དང་བྱས་རྗེས་ཆེན་པོ་ཡོད་པའི་མི་ཞིག་ཡིན་དུས། བསྐོས་པ་དེ་འགྲིག་འདུག་བསམ་པའི་ཚོར་སྣང་ད་ལོ་སྐྱེ་ཡི་འདུག་པེ། དེ་ནས་སྐབས་དེར་སྲིད་སྐྱོང་དང་ཁ་ཐུག་གདོང་ཐུག་བྱེད་མཁན་དེའི་རྗེས་འབྲང་ཚོ། དཔལ་ལྡན་སྲིད་སྐྱོང་ལ་མ་འཐུས་པ་དང་མ་འདོད་པ་བྱེད་མཁན་ཚོགས་པ་དང་། དྲ་རྒྱ། སྤྱི་ཚོགས་ནང་གླེང་སློང་བྱེད་མཁན་མེད་པ་ཆགས་འདུག་པེ། དེ་ལས་མང་དུ་སོང་འདུག་པའི་ཚོར་སྣང་བྱུང། དེ་བཞིན་ལྡི་ལིའི་དོན་གཅོད་སྐོར་ལ་གོ་ཡ་ཞིག་འདུག གོ་ཡ་ཞིག་འདུག་ཞུས་ཡོད། བཤད་མ་ཤེས་ནས་དེང་སང་མཚན་སྨོད་ཆགས་འགྲོ་བ་མང་པོ་ཡོད་རེད། ད་ལྟའི་ལྡི་ལིའི་དོན་གཅོད་ཀྱིས་རྒྱ་གར་གྱི་གནད་ཡོད་མི་སྣ་ལ་འབྲེལ་བ་གནང་སྟངས་དང་། ཕྱི་རྒྱལ་གཞུང་ཚབ་ལ་འབྲེལ་བ་གནང་སྟངས་ཐོག་ཐུགས་ཁ་མ་ཚིམས་ནས། དགའ་ལྡན་ཕོ་བྲང་ཡིག་ཚང་ནས་ལྡི་ལིའི་དོན་གཅོད་ཟུར་པ་དེ་སླར་ཡང་ལྡི་ལིར་བསྐོ་དགོས་པའི་གནས་སྟངས་ཆགས་རེད་ཟེར་བ་ཞིག་འདུག དེ་བདེན་པ་རེད་དང་མ་རེད། བསྐོས་ཡོད་ན་ག་རེའི་ཆེད་དུ་བསྐོས་རེད། ལྡི་ལི་དོན་གཅོད་ལ་རྒྱ་གར་དང་ཕྱི་རྒྱལ་མི་སྣ་དང་འབྲེལ་བ་བྱེད་རྒྱུའི་སྐུ་དབང་དེ་ག་ཚོད་ཆུང་དུ་སོང་ཡོད་རེད་”ཅེས་དྲིས་པར།
སྲིད་སྐྱོང་བློ་བཟང་སེང་གེས་ལན་འདེབས་གནང་དོན། “སྔོན་མ་བཀའ་བློན་ནང་ཞུགས་མཁན་དང་སྲིད་སྐྱོང་འོས་མི་དེ་འདྲ་དོན་གཅོད་ལ་བསྐོས་ནས་འདོད་པ་ཁེངས་སོང་དང་མ་སོང་ཟེར་དུས། ལན་རྒྱག་བདེ་པོ་མི་འདུག བསྐོས་ཚར་རེད། ཕྱག་ལས་གནང་བའི་གྲུབ་འབྲས་རིམ་པས་ཚང་མས་གཟིགས་ཐུབ་པ་ཞིག་རེད། བསྐོས་པ་དེ་མཐའ་མ་དེར་བཀའ་ཤག་གིས་བསྐོས་རེད། ༧གོང་ས་མཆོག་གིས་ཆབ་སྲིད་ཀྱི་སྐུ་དབང་གནང་ཚར་རེད། མ་འོངས་པར་འགྲིག་ན་འགྲིག་སོང་། མ་འགྲིག་ན་འགྲིག་མ་སོང་ཞེས་ཐག་བཅད་ནས་འགྲོ་ཡ་རེད་མ་གཏོགས། བསྟུན་མཁས་བྱས་ན་འཇོག་པ་དེ་འདྲ་མ་རེེད། ད་ལྟ་ཕྱག་ལས་གནང་ནས་འགྲོ་བསྡད་ཡོད་པ་རེད། ལྡི་ལི་སྐུ་ཚབ་ནང་དམིགས་བསལ་དོན་གཅོད་ཟུར་པ་བསྟན་པ་ལགས་དགའ་ལྡ་ཕོ་བྲང་གི་ཚབ་བྱས་ནས་བསྐོས་ཡོད་རེད། གསལ་ཁ་བཏོན་ན། དེ་༧གོང་ས་མཆོག་རྒྱ་གར་ནང་ཆིབས་བསྒྱུར་དང་འབྲེལ་བའི་མཛད་རིམ་ཐོག་ཁོང་གིས་དེ་སྔོན་མཆོག་ཏུ་གྱུར་པ་གནང་ཡོད་དུས། མུ་མཐུད་གནང་ན་ལབ་རེད་མ་གཏོགས། བོད་མིའི་སྒྲིག་འཛུགས་ཀྱི་ཐོག་ནས་རྒྱ་གར་གཞུང་དང་སྤྱི་ཡོངས་ཀྱི་གཞུང་ཚབ་ཁག་ལ་འབྲེལ་བ་གནང་རྒྱུ་དོན་གཅོད་བརྒྱུད་ནས་གནང་མུས་རེད་མ་གཏོགས། གཞན་གཅིག་གིས་ཕྱག་ལས་གནང་སྟངས་མ་འགྲིག་པའི་རྐྱེན་གྱིས་བསྐོས་བཞག་པ་དགའ་ལྡན་ཕོ་བྲ་གིས་གསལ་བཤད་ཡོད་མ་རེད་ལ། བཀའ་ཤག་གིས་དེ་འདྲར་ངོས་འཛིན་བྱེད་ཀྱི་མེད་”ཅེས་ལན་འདེབས་གནང་སོང་།།
གསར་འགོད་པ་ཆོས་ཉིད་འོད་ཟེར།


text:
ཁུལ་མི་དམངས་འཐུས་མི་ཚོགས་ཆེན་སྐབས་བཅུ་
བཞི་པའི་གྲོས་ཚོགས་ཐེངས་བཞི་པའི་ཡིག་ཆ།
མཚོ་ནུབ་ཁུལ་མི་དམངས་ཞིབ་དཔྱོད་ཁང་གི་བྱ་བའི་སྙན་ཞུ།
2018ལོའི་ཟླ3པའི་ཚེས27ཉིན་ཁུལ་མི་དམངས་འཐུས་མི་ཚོགས་ཆེན་སྐབས་བཅུ་བཞི་བའི་གྲོས་ཚོགས་ཐེངས་བཞི་བའི་སྟེང་།
ཁུལ་མི་དམངས་ཞིབ་དཔྱོད་ཁང་གི་འགོ་གཙོ། ཐར་འབུམ།
འཐུས་མི་རྣམ་པ།
ད་ནི་ངས་ཁུལ་མི་དམངས་ཞིབ་དཔྱོད་ཁང་གི་ཚབ་བྱས་ཏེ་ཚོགས་ཆེན་ལ་ལས་དོན་སྙན་ཞུ་འབུལ་རྒྱུ་ཡིན་པས། གྲོས་ཞིབ་གནང་བར་མ་ཟད། ད་དུང་ཁུལ་སྲིད་གྲོས་ཀྱི་ཨུ་ཡོན་དང་གྲོས་ཚོགས་སུ་ཟུར་ཞུགས་པའི་བློ་མཐུན་ཚོས་བསམ་འཆར་ལྷུག་པོར་བརྗོད་པར་འཚལ།
2017ལོའི་བྱ་བར་ཕྱིར་དྲན།
2017ལོར། ཁུལ་ཨུ་དང་ཞིང་ཆེན་ཞིབ་དཔྱོད་ཁང་གིས་འགོ་ཁྲིད་དང་ཁུལ་མི་དམངས་འཐུས་མི་ཚོགས་ཆེན་རྒྱུན་ལས་ཨུ་ཡོན་ལྷན་ཁང་གིས་ལྟ་རྟོག ཁུལ་སྲིད་གཞུང་དང་ཁུལ་སྲིད་གྲོས། དེ་མིན་སྤྱི་ཚོགས་ལས་རིགས་ཁག་སོ་སོའི་ཐུགས་ཁུར་དང་རྒྱབ་སྐྱོར་འོག། ཁུལ་ཡོངས་ཀྱི་ཞིབ་དཔྱོད་སྡེ་ཁག་གིས་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་བསམ་བློ་ནི་སྤྱི་ཁོག་གི་བཀོད་འདོམས་སུ་བཟུང་སྟེ། ཏང་གི་ཚོགས་ཆེན་བཅོ་བརྒྱད་པ་དང་བཅུ་དགུ་པའི་དགོངས་དོན་ལ་དོན་འཁྱོལ་མཐིལ་ཕྱིན་བྱས། ཁུལ་ཡོངས་ཀྱི་དཔལ་འབྱོར་སྤྱི་ཚོགས་འཕེལ་རྒྱས་ཀྱི་སྤྱི་ཁོག་ལ་དམིགས་ཏེ། མུ་མཐུད་དུ་བྱ་བའི་བསམ་ཕྱོགས་གསར་གཏོད་དང་བྱ་བའི་ལས་ཕྱོགས་ཇེ་དྲག ཁྲིམས་འཛིན་གྱི་སྒྲིག་གཞི་བཅོས་བསྒྱུར་ཟབ་སྤེལ། དཔུང་ཁག་འཛུགས་སྐྲུན་ལ་ཤུགས་སྣོན་བྱེད་པ་བཅས་ལས་ཞིབ་དཔྱོད་ཀྱི་བྱ་བ་སོ་སོར་བརྟན་འཇགས་དང་བདེ་ཐང་ངང་ནས་གོང་དུ་འཕེལ་བར་སྐུལ་འདེད་བྱས་པ་ཡིན།
གཅིག སྤྱི་ཡོངས་ལ་དམིཊ་ནས་ཞབས་ཞུ་འཕེལ་རྒྱས་ཁྲོད་དུ་ཞིབ་དཔྱོད་བྱ་བའི་རིན་ཐང་མངོན་གསལ་དུ་བཏོད།
ལོ་གཅིག་གི་རིང་ལ་ཁུལ་ཡོངས་ཀྱི་ཞིབ་དཔྱོད་སྡེ་ཁག་གིས་ནམ་ཡང་ཁུལ་ཡོངས་ཀྱི་དཔལ་འབྱོར་སྤྱི་ཚོགས་འཕེལ་རྒྱས་ཀྱི་སྤྱི་ཁོག་ལ་བསྟུན་པ་དང་ཞབས་ཞུ་འདོན་པ་བཅས་ནི་ཆབ་སྲིད་ཀྱི་ལས་འགན་གལ་ཆེན་ཞིག་ཏུ་བརྩིས་ནས་དམ་འཛིན་དང་ལེགས་སྒྲུབ་བྱས་པ་ཡིན།
﹙གཅིག﹚ལྗང་མདོག་འཕེལ་རྒྱས་ལ་མཐའ་གཅིག་ཏུ་ནན་སྲུང་བྱས་། བསྒྱུར་བ་བཞི་ཞེས་པར་བསྟུན་ཏེ་ཏན་ཏན་ཏིག་ཏིག་བཞི་ཞེས་པའི་བླང་བྱ་འགངས་ཆེན་དོན་ཐོག་འཁྱོལ་བར་སྐུལ་འདེད་བཏང་ཞིང་། ཁུལ་ཨུའི་འགོ་ཁྲིད་འོག་སྐྱེ་ཁམས་བདེ་འཇགས་ཁྲོད་ཀྱི་འགན་འཁྲི་འགན་ལེན་ཚད་ཇེ་དྲག་དང་། མུ་མཐུད་དུ་འགན་ནུས་འདོན་སྤེལ་དང་ནག་ཉེས་བཟོ་བར་རྡུང་རྡེག་ལས་མཚོ་ནུབ་སྐྱེ་ཁམས་བདེ་འཇགས་སྲུང་སྐྱོང་ཞེས་པའི་ཆེད་དོན་བྱ་འགུལ་ཟབ་སྤེལ་དང་། ཁྲིམས་ལྟར་རང་ཁུལ་གྱི་སྐྱེ་ཁམས་ཁོར་ཡུག་གཏོར་བརླག་བཟོས་པའི་ནག་ཉེས་རིགས་སོ་སོར་རྡུང་རྡེག་མཛད་པ་དང་ཧུར་ཐག་སྒོས་ཁྲིམས་གཉིས་མཐུན་སྦྱོར་དང་འཐུས་ཚང་དུ་གཏོང་བར་སྐུལ་འདེད་བྱས། མུ་མཐུད་དུ་ཟས་རིགས་སྨན་རྫས་ཀྱི་བདེ་འཇགས་ལ་གནོད་པ་སྐྱེལ་བའི་ནག་ཉེས་ལ་རྡུང་རྡེག་བྱེད་པའི་ཆེད་དོན་བྱ་འགུལ་ཟབ་སྤེལ་བྱེད་པར་སྐུལ་འདེད་བྱས། ཁུལ་ཡོངས་ཀྱི་ཞིབ་དཔྱོད་སྡེ་ཁག་གིས་སྐྱེ་ཁམས་ཁོར་ཡུག་གཏོར་བརླག་བཟོས་པའི་གྱོད་གཞི་སྡོམ་པས24དང་མི68།གཞུང་ཕྱོགས་ནས་ཁྲིམས་སྦྱོར་ཞུས་པའི་གྱོད་གཞི15དང་མི31བཅས་དང་ལེན་བྱས།
﹙གཉིས།﹚ཁྲིམས་ལྟར་གནད་འཁེལ་དབུལ་སྐྱོར་ལ་ཞུབས་ཞུ་བསྒྲུབས། ཁུལ་དང་གྲོང་ཁྱེར། རྫོང་། ཡུལ་ཚོ་དང་ཡང་ན་གྲོང་རྡལ་དང་སྡེ་བ་བཅས་རིམ་འབྱེད་ཡིག་གཞི་བཙུགས་པ་བརྒྱུད་ནས།མུ་མཐུད་དུ2016ལོར་ཞིང་ཆེན་དང་ཁུལ།རྫོང་བཅས་རིམ་པ་གསུམ་གྱིས་མར་བཏང་བའི་དབུལ་སྐྱོར་ཆེད་བཀོལ་མ་དངུལ་ཕལ་ཆེལ་སྒོར་དུང་ཕྱིར3བཀོལ་སྤྱོད་བྱས་པའི་གནས་ཚུལ་ལ་དུས་བསྟུན་རྗེས་འདེད་དང་། དབུལ་སྐྱོར་མ་དངུལ་ཀྱི་བདེ་འཇགས་ལ་སྲུང་སྐྱོང་།སྲིད་གཞུང་སྲིད་གཙང་དང་ལས་བཟོ་བ་སྤྱོད་གཙང་ཡིན་པར་འགན་སྲུང་བྱས། སྔོན་འགོག་ནུས་ཤུགས་རྩ་འཛུགས་སྒོས་དབུལ་སྐྱོར་ཀྱི་སྔོན་འགོག་ཆེད་དོན་དྲིལ་སྒྲོག་བྱ་འགུལ་བསྡོམས་པའི་ཐེངས20ལྷག་སྤེལ།ཡུལ་ཚོ་དང་གྲོང་རྡལ། སྡེ་བ། ཧྲའེ་བཅས་ཀྱི་ལས་བཟོ་བ་མི་ཐེངས300ལྷག་གིས་སྔོན་འགོག་སློབ་གསོ་དང་དུ་བླངས་བ་ཡིན། ནུས་ཤུགས་ཡོད་རྒུས་ཞིབ་དཔྱོད་སྡེ་ཁག་གི་ཉེན་རྟོག་པ་དབུལ་སྐྱོར་གྱི་ཧྲུའུ་ཅི་དང་པོའི་བྱ་བའི་སྟེངས་ཞུགས་པར་རྒྱབ་སྐྱོར་གནང། དུས་ཐོག་ཏུ་ཁོ་ཚོར་དབུལ་སྐྱོར་བྱ་བའི་ཁྲོད་དུ་འཕྲད་པའི་དཀའ་ཁག་དང་གནད་དོན་ལ་མཐུན་སྦྱོར་དང་ཐག་གཅོད་བྱེད་རོགས་བྱས་ནས་དབུལ་སྐྱོར་ལས་འགན་ལེགས་པོར་འགྲུབ་པར་ཁག་ཐེག་བྱས།
﹙གསུམ།﹚ནུས་ཤུགས་ཡོད་རྒུས་དམངས་སྐྲུན་ལས་དོན་སྤེལ། འགན་ནུས་ཀྱི་རྐང་ཚུགས་ཏེ་འཆམ་མཐུན་ལ་སྐུལ་འདེད་བྱས་ཤིང་། མཐུན་སྒྲིལ་ལ་སྲུང་སྐྱོང་དང་གཏན་འཇགས་ལ་དམ་འཛིན་བྱེད་པ་ནི་བྱ་བའི་རིག་ལམ་དུ་བཟུང་ཞིང་། ཁུལ་ཡོངས་ཀྱི་མི་རིགས་མཐུན་སྒྲིལ་གསར་སྐྲུན་བྱ་འགུལ་ལ་ཞུགས་པར་འབད་དེ། མི་རིགས་མཐུན་སྒྲིལ་ཡར་སྐུལ་གྱི་དྲངས་ཕྱོགས་ནུས་པ་ཕྱོགས་གཅིག་ཏུ་བསྡུས། ཁུལ་ཞིབ་དཔྱོད་ཁང་གིས་མི་རིགས་མཐུན་སྒྲིལ་ཡར་སྐུལ་བྱ་བ་སྤེལ་བའི་ཁྲོད་དུ་བྱ་བ་དངོས་དང་ཟུང་དུ་སྦྲེལ་ནས། སྐད་གཉིས་བརྙན་ཐུང《གཅེས་སྐྱོང》ཞེས་པ་ཕབ་སྐྲུན་བྱས། འགྲེམ་སྟོན་བྱང་བུ30དང་སྒྲོག་བྱང10། དྲིལ་སྒྲོག་ཡིག་རིགས2000ལྷག་དཔར་འགྲེམ་བྱས། མཚོ་ནུབ་ཁུལ་མི་རིགས་མཐུན་སྒྲིལ་ཡར་ཐོན་དཔེ་སྟོན་སྡེ་ཁག་གི་མཚན་སྙན་ཐོབ།
﹙བཞི།﹚བདེ་འཇགས་མཚོ་ནུབ་བསྐྲུན་པར་རོགས་འདེགས་མཛད། ཞིབ་དཔྱོད་སྡེ་ཁག་གིས་སྤྱི་ཚོགས་དོ་དམ་ཕྱོགས་བསྡུས་བཅོས་སྐྱོང་བྱ་བའི་ཁྲོད་ཀྱི་ནུས་པ་གཙོ་ཆེན་འདོན་སྤེལ་གང་ལེགས་དང་། འགོ་ཁྲིད་པར་ཤུགས་སྣོན་དང་ལས་འགན་གཏན་འབེབས། ལྟ་སྐུལ་ལ་ཤུགས་སྣོན། དོན་འཁྱོལ་ལ་དམ་འཛིན་བྱེད་པ་བཅས་བརྒྱུད་དེ། ཁུལ་ཡོངས་ཀྱི་ཞིབ་དཔྱོད་སྡེ་ཁག་གཏན་སྲུང་དང་བདེ་འཇགས་མཚོ་ནུབ་ཞེས་པའི་འཛུགས་སྐྲུན་ཁྲོད་ཞུགས་པར་སྐུལ་འདེད་བྱས། སློབ་རའི་བརྙས་བཅོས་སྔོན་འགོག་དང་ནར་མ་སོན་པ་བདེ་ཐང་ངང་ནར་སོན་པར་སྲུང་སྐྱོང་བྱེད་པ་ཞེས་པའི་བྱ་འགུལ་གྱི་བརྗོད་གཞིར་དམིགས་ཏེ། ཧུར་ཐག་སྒོས་ཁྲིམས་ལུགས་སློབ་གྲྭར་སྐྱེལ་བ་དང་ཞིབ་དཔྱོད་སྒོ་འབྱེད་ཉིན་མོ་ཞེས་པ་དང་ཞིབ་དཔྱོད་ཉེན་རྟོག་པའི་ལྔ་སྐྱེལ་ཞེས་པ་སོགས་ཀྱི་བྱ་འགུལ་སྤེལ། ཕྱོགས་བསྡུས་ཀྱིས་ཉེས་ཆད་དང་སྔོན་འགོག ལྟ་སྐུལ། སློབ་གསོ་སོགས་ཀྱི་ནུས་པ་སྤྱད་དེ་མཉམ་གཅིག་ཏུ་སྤྱི་ཚོགས་བཅོས་སྐྱོང་ཆེན་མོའི་རྣམ་པ་ལེགས་པོ་བསྐྲུན།
གཉིས། འགན་འཁྲི་ཡིད་ལ་དམ་པོར་བཅངས་ཏེ་ཁྲིམས་ལྟར་ལས་འགན་ལག་བསྟར་ཁྲོད་སྤྱི་ཚོགས་གཏན་འཇགས་ལ་སྲུང་སྐྱོང་བྱས།
ལོ་གཅིག་གི་རིང་ལ་ཁུལ་ཡོངས་ཀྱི་ཞིབ་དཔྱོད་སྡེ་ཁག་གིས་ནམ་ཡང་ཞིབ་དཔྱོད་བྱ་བའི་ལས་སྒོ་གཙོ་བོར་དམིགས་ནས། ཁྲིམས་ལྟར་ལྟ་སྐུལ་གྱི་ལས་འགན་ལག་བསྟར་དང་དྲང་བདེན་དྲང་གཞག་ནི་བྱ་བའི་གནད་སར་འཛིན་པར་སྐུལ་འདེད་བཏང་སྟེ། ཁྱོན་ཡོངས་སུ་ཞིབ་དཔྱོད་བྱ་བ་སོ་སོར་ཟབ་སྤེལ་བྱེད་པར་སྐུལ་འདེད་བྱས།
﹙གཅིག﹚ཁྲིམས་ལྟར་སྤྱི་ཚོགས་གཏན་འཇགས་ལ་སྲུང་སྐྱོང་ནན་མོ་བྱས། བསྡོམས་པའི་མི582ལ་ཞིབ་བཤེར་འཛིན་བཟུང་དང་ལེན་དང་། མི420ལ་འཛིན་བཟུང་མཆན་བཀོད་དང་ཐག་གཅོད་བྱས། མི144ལ་འཛིན་བཟུང་གི་ཆོག་མཆན་མ་བཀོད། མི1050ལ་ཞིབ་བཤེར་ཁྲིམས་སྦྱོར་དང་ལེན་བྱས། མི835གཞུང་གཏུག་བྱས། མི93ལ་ཞུ་གཏུག་མ་བྱས། དེའི་ནང་དུ་བསམ་གཟས་ནས་མི་བསད་པ་དང་བཙན་གཡེམ། འཕྲོག་བཅོམ། རྐུ་འཕྲོག བསམ་གཟས་ནས་གནོད་སྐྱེལ་བ་སོགས་ཉེས་དོན་ཉེས་གསོག་གྱོད་གཞི་ཚབས་ཆེན་ཅན་མི312ལ་འཛིན་བཟུང་ཐག་གཅོད་བྱས་ཤིང་། ནག་ཉེས་བཟོ་བར་འཇིགས་སྣང་སྐུལ་ཞིང་མི་དམངས་མང་ཚོགས་ཀྱི་འཚེ་སྲོག་དང་རྒྱུ་ནོར་གྱི་བདེ་འཇགས་ལ་སྲུང་སྐྱོང་བྱས།
﹙གཉིས།﹚གོ་གནས་ཉེས་བཟོས་གྱོད་གཞི་བསྟུད་མར་ཞིབ་གཅོད་བྱས། རྒྱུ་ནོར་ལྐོག་ཟ་དང་ལྐོག་རྔན་སྟེར་བ། དེ་མིན་ལས་འཛོལ་འཕྲོག་བཅོམ་གྱི་ནག་ཉེས་གྱོད་གཞི་བསྡོམས་པའི24དང་མི37ཐོ་འགོད་དང་མྱུལ་ཞིབ་བྱས། དེའི་ནང་དུ་ལྐོག་ཟའི་གྱོད་གཞི4དང་མི5། ལྐོག་རྔན་སྟེར་བའི་གྱོད་གཞི11དང་མི15། གཞུང་དངུལ་སྒེར་སྤྱོད་བྱས་པའི་གྱོད་གཞི3དང་མི7། རྒྱལ་དབང་རྒྱུ་ནོར་ལྐོག་བགོས་བྱས་པའི་གྱོད་གཞི3དང་མི5། ཡོང་ཁུངས་མི་གསལ་བའི་རྒྱུ་ནོར་འབོར་ཆེན་གྱི་གྱོད་གཞི1དང་མི2། འགན་དབང་གང་འདོད་དུ་སྤྱོད་པའི་གྱོད་གཞི2དང་མི3བཅས་ལ་ཞིབ་གཅོད་བྱས་ཤིང་། གོ་གནས་ནག་ཉེས་བཟོ་བར་མགོ་གནོན་པའི་རྣམ་པ་རྒྱུན་འཁྱོངས་བྱས།
﹙གསུམ﹚གོ་གནས་ཉེས་བཟོའི་སྔོན་འགོག་ལ་སྐུལ་འདེད་ནན་མོ་བཏང་། སྔོན་འགོག་བརྟག་དཔྱད་བསྡོམས་པའི་ཐེངས120དང་ལྐོག་རྔན་ཡིག་ཚགས་ལ་འདྲི་རྩད་ཐེངས1664བྱས། ལས་ཁུངས1720ཡིས་འདྲི་རྩད་དང་ལེན་དང་འབྲེལ་ཡོད་མི་སྣ3386ཡོད། ཁུལ་ཡོངས་རིམ་གཉིས་ཞིབ་དཔྱོད་ཁང་གིས《གོ་གནས་ཉེས་བཟོ་སྔོན་འགོག་ལ་ཕྱོགས་བསྡུས་ཀྱི་དབྱེ་ཞིབ་སྙན་ཞུ》8བྲིས་ཏེ་གོང་རིམ་ལ་སྙན་སེང་ཞུས་པ་དང་། ས་གནས་ཏང་ཨུའི་འགོ་ཁྲིད་གཙོ་བོས་མཆན་བཀོད་མཛུབ་སྟོན་གནང་བ་མ་ཟད་སྡེ་ཁག་སོ་སོས་ཟུར་ལྟ་བྱེད་པར་མཆན་བཀོད་བརྒྱུད་སྤྲོད་བྱས། མཚོ་ནུབ་ཁུལ་གྱི་རུལ་སུངས་སྔོན་འགོག་ཉེན་བརྡའི་སློབ་གསོར་བརྟེན་ནས་ཏང་སྲིད་སྡེ་ཁག་དང་དེ་མིན་ཁེ་ལས་བྱ་གཞག་སྡེ་ཁག60ལྷག་གི་ལས་བྱེད་པ7000ལྷག་རྩ་འཛུགས་བྱས་ཏེ་ཉེན་བརྡའི་སློབ་གསོའི་བྱ་འགུལ་དང་ལེན་བྱེད་དུ་ཆུགནུས་ལྡན་གྱིས་ཏང་སྲོལ་སྲིད་གཙང་གི་འཛུགས་སྐྲུན་ལ་སྐུལ་འདེད་བཏང་།
﹙བཞི།﹚བྱེད་ཐབས་ཇེ་ལེགས་དང་གཏུག་བཤེར་ལ་ལྟ་སྐུལ་བྱེད་པར་སྐུལ་འདེད་བྱས། ཐོ་འགོད་ལྟ་སྐུལ་གྱོད་གཞི་བསྡོམས་པའི9སྒྲུབ་པ་དང། ཞིབ་དཔྱོད་འགོ་འཛིན་དེ་ཁྲིམས་ཁང་གི་འདྲི་གཅོད་ལྷན་ཚོགས་ཐེངས65སྟེང་ཟུར་ཞུགས་དང་། མི་དམངས་ཁྲིམས་ཁང་གི་འདྲི་གཅོད་བྱ་འགུལ་ཁྲོད་ཀྱི་ཚད་ལྡན་མ་ཡིན་པའི་རྣམ་པ11ལ་ནོར་བཅོས་བྱས། གྱོད་གཞི3ལ་བསྐྱར་ཞིབ་བྱེད་པའི་རེ་བ་བཏོན། ཉེས་ཆད་ལག་བསྟར་དང་ལྟ་རྟོག་དོ་དམ་བྱ་འགུལ་ལྟ་རྟོག་གི་ནང་རྐྱེན་འཐུས་ཚང་དུ་བཏང་སྟེ་བསྡོམས་པའི་གྱོད་གཞི150ལ་ཁྲིམས་ཆད་ཇེ་ཡང་དུ་གཏོང་བར་ལྟ་སྐུལ་བྱས་ལ། ཁྲིམས་ཆད་ཇེ་ཡང་དུ་གཏོང་མི་འོས་པ11ལ་དམིགས་བསལ་ནོར་བཅོས་ཀྱི་བསམ་འཆར་བཏོན་ཞིང། ཤུགས་ལྡན་གྱིས་ཁྲིམས་འཛིན་དྲང་གཞག་ཡོང་བར་སྲུང་སྐྱོང་བྱས། ཁུལ་ཞིབ་དཔྱོད་ཁང་གིས་ཚྭ་འདམ་བཙོན་ཁང་ལ་ཞིབ་དཔྱོད་ཁང་བཅའ་སྡོད་བྱས་ཏེ་ཁྲིམས་ལྟར་ཁྲིམས་ཆད་འཁུར་བའི་ནག་ཉེས་པས་བཙོན་ཁང་ནང་དུ་ཡང་བསྐྱར་ནག་ཉེས་བཟོ་བའི་བྱ་འགུལ་ལ་རྡུང་རྡེག་མཛད་དེ། ཁྲིམས་ཆད་འཁུར་བའི་ནག་ཉེས་པར་ལྟ་རྟོག་དྲག་གཏོང་དང་ལྟ་རྟོག་དོ་དམ་ཁང་གི་བདེ་འཇགས་ལ་སྲུང་སྐྱོང་བྱས།
﹙ལྔ﹚དམངས་དོན་སྲིད་འཛིན་ཞིབ་དཔྱོད་བྱ་བ་ཇེ་དྲག་ཏུ་གཏོང་བར་འབད་པ་བྱས། དམངས་དོན་སྲིད་འཛིན་ལྟ་སྐུལ་གྱོད་གཞི་བསྡོམས་པས178དང་དུ་བླངས་ཤིང་། 155ཞིབ་དཔྱོད་ཐག་གཅོད་བྱས། ཡང་བསྐྱར་ཞིབ་དཔྱོད་ཀྱི་བསམ་འཆར་བཏོན་པ2དང་། བསྐྱར་ཞིབ་རེ་འདུན་ཞུས་པ1། འདྲི་གཅོད་བྱ་འགུལ་ཁྲིམས་དང་འགལ་བའི་ཞིབ་དཔྱོད་བསམ་འཆར53བཏོན། ལག་བསྟར་བྱ་འགུལ་ལྟ་སྐུལ་བྱེད་པའི་ཞིབ་དཔྱོད་བསམ་འཆར69བཏོན། གྱོད་གཞི9ཡི་ཞུ་བཤེར་མཇུག་སྒྲིལ། གྱོད་གཞི14ཡི་ལྟ་སྐུལ་ཡར་ཞུ་ལ་རྒྱབ་སྐྱོར་མ་གནང། སྲིད་འཛིན་སྡེ་ཁག་གིས་འགན་བསྟར་མི་འོས་བར་ཞིབ་དཔྱོད་བསམ་འཆར28བཏོན། གོ་གནས་ཉེས་བཟོའི་གྱོད་གཞི5ཡི་ཁུངས་སྣེ་སྤོ་སྐྱེལ་དང་ཁྲིམས་ལྟར་དོ་བདག་པའི་ཁྲིམས་མཐུན་གྱི་ཁེ་དབང་ལ་ཁག་ཐེག་བྱས།
﹙དྲུག﹚སྤྱི་ཚོགས་ཀྱི་འགལ་བ་སེལ་བར་སྐུལ་འདེད་ནན་མོ་བཏང་། མུ་མཐུད་དུ་ཡིག་སྐུར་ངོ་གཏུག་གྱོད་གཞི་ཁག་བགོས་ནང་འདྲེན་དང་ཕྱི་ནང་མཉམ་འབྲེལ། ངོ་གཏུག་དང་ལེན་ལས་རེས། ཉེན་ཁ་དཔྱད་དཔོག ཁྲིམས་འཛིན་རོགས་སྐྱོབ། དྲ་ཐོག་ཡུག་སྐུར་ངོ་གཏུག་སོགས་ཀྱི་ནང་རྐྱེན་ལ་སྐུལ་འདེད་བཏང་སྟེ། མང་ཚོགས་ཀྱིས་རེ་འདོན་ཐབས་ལམ་ཡངས་ཤིང་། ཁྲིམས་དང་ཞུ་གཏུགཡིག་སྐུར་ངོ་གཏུག་བཅས་དང་འབྲེལ་བའི་བཅོས་བསྒྱུར་ལ་སྐུལ་འདེད་བཏང་། བསྡོམས་པའི་གྱོད་གཞི20དང་དུ་བླངས་ཤིང་། རེ་འདོན་གུང་ཞུ45། མང་ཚོགས་ཀྱིས་ངོ་གཏུག་མི་ཐེངས53བཅས་དང་ལེན་བྱས། ཁ་ཚང་དུ་ཁྲིམས་ལྟར་ཐག་གཅོད་འོས་འཚམས་བྱས་པས། ཉེས་དོན་གནོད་འཚེ་ཕོག་མཁན8ལ་རོགས་སྐྱོར་གནང་ཞིང་རོགས་སྐྱོར་མ་དངུལ་སྒོར་ཁྲི16.4སྤྲད།
﹙བདུན།﹚གྱོད་གཞི་དོ་དམ་ཚད་ལྡན་དུ་གཏོང་བར་བསྟུད་མར་འབད་པ་བྱས། ཞིབ་དཔྱོད་སྡེ་ཁག་གི་ལས་དོན་གཅིག་བསྡུས་ཀྱི་བཀོལ་སྤྱོད་མ་ལག་ཞེས་པ་སྤྱད་དེ་གྱོད་གཞི་གཅིག་བསྡུས་ཀྱིས་ཁག་བགོ་དང་། གྱོད་སྒྲུབ་ཆ་འཕྲིན་དྲ་ཐོག་ནང་འཇུག། གྱོད་སྒྲུབ་བརྒྱུད་རིམ་དྲ་ཐོག་དོ་དམ། གྱོད་སྒྲུབ་བྱ་འགུལ་དྲ་ཐོག་ལྟ་སྐུལ། གྱོད་གཞིའི་ཆ་འཕྲིན་དྲ་ཐོག་ཁྱབ་བསྒྲགས་བཅས་བྱས་ཏེ། ཁྲིམས་འཛིན་ཚད་ལྡན་དུ་གཏོང་བར་སྐུལ་འདེད་བཏང་། ལོ་ཧྲིལ་བོར་བསྡོམས་པའི་ནང་འཇུག་དང་འཁོར་རྒྱུག་བྱས་པའི་གྱོད་གཞི་དང་ཁུངས་སྣེ་སོགས་རིགས་སོ་སོའི་ཞིབ་དཔྱོད་ལས་སྒོ་བསྡོམས་པའི6963དང་། གྱོད་གཞི་གནད་ཆེན་གྱི་བརྡ་འཕྲིན642དང་། ནུས་ཐོན་ཁྲིམས་བཅད་ཁྲིམས་དོན་ཡིག་རིགས584།གྱོད་གཞི་གོ་རིམ་ཅན་གྱི་ཆ་འཕྲིན1188བཅས་ཁྱབ་བསྒྲགས་བྱས། ཁུལ་ཞིབ་དཔྱོད་ཁང་དང་ན་གོར་མོ། གཏེར་ལེན་ཁ་གྲོང་ཁྱེར་ཞིབ་དཔྱོད་ཁང་གིས་ཞིབ་བཤེར་ལྷན་ཚོགས་སྟེངPPTསྤྱོད་པར་ཁྱབ་སྤེལ་དུ་བཏང་སྟེ་གྱོད་གཞི་འགངས་ཆེན11ལ་གྲོས་བསྡུར་ཐེངས8བྱས།
﹙བརྒྱད།﹚འདུན་མ་བརྟན་པའི་སྒོ་ནས་ཁྲིམས་འཛིན་བཅོས་བསྒྱུར་ལ་སྐུལ་འདེད་བྱས། ཁྱོན་ཡོངས་ནས་མཚོ་ནུབ་ཞིབ་དཔྱོད་པ་རིགས་བགོས་ཏེ་དོ་དམ་དང་ཁྲིམས་འཛིན་འགན་འཁྲིའི་ལམ་ལུགས་སྐུལ་འདེད། ལས་རིགས་དོན་འཁྱོལ་དང་ནང་རྐྱེན་ཁག་ཐེག ཞིང་ཆེན་མན་གྱི་མི་ནོར་རྫས་གསུམ་གཅིག་གྱུར་གྱིས་དོ་དམ་བྱེད་པ་བཅས་དང་ས་ཁོངས་ལས་བརྒལ་བའི་ཞིབ་དཔྱོད་ཁང་བཙུགས་པ་བཅས4+1ཞེས་པའི་བཅོས་བསྒྱུར་བྱ་བ་ལེགས་འགྲུབ་བྱུང་ཞིང་། རྒྱལ་ཁབ་ཀྱི་ལྟ་ཞིབ་ལམ་ལུགས་བཅོས་བསྒྱུར་བཀོད་སྒྲིག་ལག་ལེན་མཐིལ་ཕྱིན་དང་། ལྟ་ཞིབ་ལམ་ལུགས་བཅོས་བསྒྱུར་འཆར་གཞིའི་བླང་བྱ་ལྟར། ཁུལ་ཡོངས་ཀྱི་ཞིབ་དཔྱོད་སྡེ་ཁག་གིས་ལྐོག་ཟར་ངོ་རྒོལ་དང་འགལ་འཛོལ་ལ་ངོ་རྒོལ། སྔོན་འགོག་སྡེ་ཁག་བཅས་ཀྱིས་ཁུལ་དང་གྲོང་ཁྱེར་དང་རྫོང་གི་རིམ་གཉིས་ལྟ་ཞིབ་ཨུ་ཡོན་ལྷན་ཁང་གི་ཁོངས་སུ་ཉེན་རྟོག་པ79བཀོད་སྒྲིག་བྱས་ཤིང་ཁུལ་ཡོངས་ཀྱི་ཉེན་རྟོག་པའི་ཡོངས་ཀྱི24.46%ཟིན་ཡོད།
གསུམ།གསར་གཏོད་ལ་དམིགས་ནས་བཅོས་བསྒྱུར་ཟབ་སྤེལ་ཁྲོད་དུ་ཞིབ་དཔྱོད་འཕེལ་རྒྱས་ཀྱི་སྒུལ་ཤུགས་ལ་སྐུལ་འདེད་བྱས།
ལོ་གཅིག་གི་རིང་ལ། ཁུལ་ཡོངས་ཀྱི་ཞིབ་དཔྱོད་སྡེ་ཁག་གིས་མུ་མཐུད་དུ་བྱ་བ་གསར་སྤེལ་ནི་ཞིབ་དཔྱོད་བྱ་བའི་སྒུལ་ཤུགས་སྐུལ་སྤེལ་བྱེད་པའི་འཛིན་ས་གཙོ་བོར་བཟུང་ནས།ཞིབ་དཔྱོད་བྱ་བར་དམིགས་ཏེ་མཚོ་ནུབ་དཔལ་འབྱོར་སྤྱི་ཚོགས་འཕེལ་རྒྱས་ཀྱི་སྤྱི་ཁོག་ལ་སྔར་ལས་ལེགས་པའི་ཞབས་ཞུ་བཏོན་ཞིང་གསར་གཏོད་ཀྱིས་འཕེལ་རྒྱས་ལ་སྐུལ་འདེད་བྱས།
﹙གཅིག﹚གནས་བབ་ཀྱི་བླང་བྱར་གདིང་ཚོད་བླངས་ཏེ་ལྟ་རྟོག་གི་རྣམ་པ་གསར་གཏོད་བྱས། ཁུལ་ཞིབ་དཔྱོད་ཁང་གིས་རྒྱལ་ཁབ་ཀྱི་ལྟ་ཞིབ་ལམ་ལུགས་བཅོས་བསྒྱུར་ཀྱི་སྤྱི་ཁོག་གདིང་ཚོད་བླངས་ཏེ། མཚོ་ནུབ་ཁུལ་གྱི་དཔལ་འབྱོར་སྤྱི་ཚོགས་འཕེལ་རྒྱས་མྱུུར་བར་འཕེལ་བའི་དུས་རིམ་ལ་སླེབས་པ་དང། ཁོར་ཡུག་ཐོན་ཁུངས་ལ་གཏོར་བརླག་བཟོས་པའི་ཉེས་བཟོའི་གྱོད་གཞི་དང་། དམངས་ཁྲོད་གྲོས་དོན་གྱོད་གཞི། སྲིད་འཛིན་གྱོད་གཞི་བཅས་ཆེས་ཆེར་འཕར་བའི་དོན་དངོས་ལ་དམིགས་ཏེ། བརྟག་དཔྱད་ཞིབ་འཇུག་ནན་མོ་བྱས་པའི་རྨང་གཞིའི་སྟེང། ཁུལ་ཨུ་དང་ཞིང་ཆེན་ཞིབ་དཔྱོད་ཁང་ལ་ཆེད་བརྗོད་སྙན་སེང་ཕུལ། ཁུལ་ཞིབ་དཔྱོད་ཁང་ལ་ད་ཡོད་ཀྱི་དམངས་དོན་སྲིད་འཛིན་ཞིབ་དཔྱོད་ཁྲུའུ་ཕྱིར་འཐེན་དང་། དམངས་དོན་ཞིབ་དཔྱོད་ཁྲུའུ་དང་སྲིད་འཛིན་ཞིབ་དཔྱོད་ཁྲུའུ་བཅས་ལོགས་སུ་བཙུགས་ཤིང་ཁོར་ཡུག་ཐོན་ཁུངས་ཞིབ་དཔྱོད་ཁྲུའུ་གསར་དུ་བཙུགས་པ་མ་ཟད2017ལོའི་ཟླ9བར་སྒོ་བྱང་བཀལ་ནས་དངོས་སུ་བཙུགས། དམངས་ཀྱི་གྲོས་དོན་དང་སྲིད་འཛིན། ཁོར་ཡུག་སྲུང་སྐྱོང་སོགས་དམངས་དོན་དང་སྲིད་འཛིན་ལྟ་སྐུལ་ཆེན་མོའི་རྣམ་པ་བསྐྲུན་པར་རྩ་འཛུགས་ཀྱི་རྨང་གཞི་བཏིངས།
﹙གཉིས།﹚འཕེལ་རྒྱས་རྣམ་པ་ཆེན་མོར་ལྟ་རྟོག་གི་བྱེད་ཐབས་ཇེ་དྲག་ཏུ་བཏང་། འགན་ནུས་ལག་བསྟར་དང་ཞུ་སྦྱོར་བཅས་ལ་སྐུལ་འདེད་བྱས་པའི་རྨང་གཞིའི་ཐོག 《ཞུ་སྦྱོར་སྐུལ་འདེད་བེད་སྤྱད་དེ་རྒྱལ་དབང་གི་རྒྱུ་ནོར་ལ་སྲུང་སྐྱོབ་བྱེད་པའི་མཉམ་འབྲེལ་གྲོས་ཚོགས་ཀྱི་ལམ་ལུགས》གྲོས་འགོད་བརྒྱུད་དེ། ལྟ་རྟོག་གཉིས་དང་སྐུལ་འདེད་གཉིས་ཞེས་པའི་ཆེད་དོན་བྱ་འགུལ་དེ་ཁོར་ཡུག་དང་ནགས་ལས། ཆུ་བེད། ནོར་སྲིད་སོགས་ཀྱི་སྡེ་ཁག་ཏུ་རྒྱུན་བསྲིངས་ནས། ཞིབ་དཔྱོད་སྡེ་ཁག་ནི་གཙོ་ཁྲིད་ཡིན་ལ་རྒྱལ་དབང་རྒྱུ་ནོར་ལྟ་རྟོག་སྡེ་ཁག་སོ་སོའི་མཉམ་འབྲེལ་དམ་ཟབ་ནང་རྐྱེན་ཆགས་སུ་བཅུག་སྟེ། ཆེད་དོན་བྱ་འགུལ་གཏིང་ཟབ་ངང་སྤེལ་བར་སྐུལ་འདེད་བྱས། ཁུལ་ཡོངས་ཀྱི་ཞིབ་དཔྱོད་སྡེ་ཁག་གིས་སྲིད་འཛིན་སྡེ་ཁག་ལ་ཞིབ་དཔྱོད་བསམ་འཆར་བསྡོམས་པའི212བཏོན་ཞིང་གྱོད་གཞི202ལ་་སྲིད་འཛིན་སྡེ་ཁག་གིས་ཕྱིར་ལན་སྤྲད་དེ་དང་དུ་བླངས། ནུས་ལྡན་གྱིས་རྒྱལ་ཁབ་ཀྱི་ཁེ་དབང་དང་སྤྱི་ཚོགས་ཀྱི་སྤྱི་སྤྱོད་ཁེ་དབང་ལ་སྲུང་སྐྱོང་བྱས།
﹙གསུམ﹚ཁྲིམས་འཛིན་གྱི་དྲང་བདེན་ལ་དམ་འཛིན་བྱས་ཏེ་ལྟ་རྟོག་གི་གནད་སར་རྒྱུན་བསྲིངས། གྱོད་གཞི་གཅིག་ལ་དཔྱད་བཤེར་རེ་དང་གྱོད་གཞི་གཅིག་ལ་ཡིག་ཚགས་རེ། གྱོད་གཞི་གཅིག་ལ་དབྱེ་ཞིབ་རེ། གྱོད་གཞི་གཅིག་ལ་སྤྱི་སྡོམ་རེ། གྱོད་གཞི་གཅིག་ལ་བསམ་གྲོས་རེ། གྱོད་གཞི་གཅིག་ལ་དག་ཐེར་ལེགས་བཅོས་རེ་བྱེད་པའི་བྱ་བའི་རྩ་དོན་རྒྱུན་བསྐྱངས། ཁུལ་འབྲིང་རིམ་མི་དམངས་ཁྲིམས་ཁང་གི་རྒྱབ་སྐྱོར་ཆེན་མོའི་འོག 2011ལོ་ནས་2016ལོའི་བར་དུ་གཏེར་ལམ་དང་དབུས་ལམ། ཐེམ་ཆེན་རྫོང་བཅས་ཀྱི་མི་དམངས་ཁྲིམས་ཁང་གིས་བསྒྲུབས་པའི་དམངས་ཀྱི་གྲོས་དོན་དང་སྲིད་འཛིན། གྱོད་གཞི་ལག་བསྟར་བྱེད་པའི་དུས་སུ་ཆེད་དོན་དཔྱད་བཤེར་བྱ་འགུལ་སྤེལ། བསྡོམས་པའི་གྱོད་དོན་ཤོག་དྲིལ1090ལ་ཞིབ་བཤེར་མཛད་པ་དང་། རིམ་པ་མཉམ་པའི་མི་དམངས་ཁྲིམས་ཁང་ལ་ཞིབ་དཔྱོད་ཀྱི་བསམ་གྲོས51བཏོན་པ་དང་། མི་དམངས་ཁྲིམས་ཁང་གིས་གྱོད་གཞི32དག་ཐེར་ལེགས་བཅོས་བྱས་ཤིང་། ནུས་ལྡན་གྱིས་ཁྲིམས་འཛིན་གྱི་དྲང་བདེན་ལ་སྲུང་སྐྱོང་བྱས།
﹙བཞི།﹚ཆ་རྐྱེན་ལ་གདེང་ཚོད་ནན་མོ་བླངས་ཏེ་སྤྱི་ཕན་ཞུ་བཤེར་ལ་སྐུལ་འདེད་བྱས། ཁུལ་ཨུ་དང་ཁུལ་སྲིད་གཞུང་གི《ཁུལ་ཡོངས་ཀྱི་ཞིབ་དཔྱོད་སྡེ་ཁག་གིས་སྤྱི་ཕན་ཞུ་གཏུག་བྱ་བ་སྤེལ་བའི་བརྡ་སྦྱོར》གྱི་དགོངས་དོན་ལྟར། ཁྱོན་ཡོངས་ནས་སྤྱི་ཕན་ཞུ་གཏུག་བྱ་བ་སྤེལ་ཞིང་། བསྡོམས་པའི་སྤྱི་ཕན་ཞུ་གཏུག་གྱོད་གཞིའི་ཁུངས་སྣེ40མཐིལ་རྟོགས་གྲལ་བཤེར་བྱས་པ་དང་། གྱོད་གཞི32ཐོ་འགོད་བྱས། དེའི་ནང་དུ་གྱོད་གཞི3མཇུག་སྒྲིལ་ཞིབ་བཤེར་དང་།གྱོད་གཞི29ལ་ཞུ་གཏུག་མ་བྱས་སྔོན་དུ་ཞིབ་དཔྱོད་བྱེད་པའི་བསམ་འཆར་བཏོན། སྲིད་འཛིན་སྡེ་ཁག་གིས་ཡིག་ཐོོག་ནས་ལན་སྤྲོད་དང་དུ་བླངས་པའི་གྱོད་གཞི29དང་། དཔལ་འབྱོར་གྱོང་གུན་སྒོར་ཁྲི40.09བཟློག གཏོར་བརླག་བཟོས་པའི་ནགས་ཚལ་མུའུ25.1སླར་གསོ་བྱས། རང་འགུལ་གྱིས་ཁུལ་སྲིད་གཞུང་ཁོར་ཡུག་སྲུང་སྐྱོང་ཅུའུ་སོགས་འབྲེལ་ཡོད་འགན་ནུས་སྡེ་ཁག10དང་ཁུལ་ཁྲིམས་ཁང་མཉམ་འབྲེལ་ལྷན་ཚོགས་དང་མཉམ་དུ《སྤྱི་ཕན་ཞུ་གཏུག་ལ་མཐུན་སྦྱོར་མཉམ་སྐྱོང་དང་མཉམ་སྐྲུན་གྱི་རྣམ་པ་ཆེན་མོ་ཇེ་དྲག་གཏོང་བ་སྐོར་གྱི་བསམ་འཆར》བཀོད་དེ། ད་ལོར་སྤྱི་ཕན་ཞུ་གཏུག་བྱ་བ་སྔར་ལས་སྐུལ་འདེད་གང་ལེགས་བཏང་སྟེ་སྤེལ་བར་རྨང་གཞི་བརྟན་པོ་བཏིང་།
བཞི།སློབ་གསོ་དམ་འཛིན་བྱས་ཏེ་ཞིབ་དཔྱོད་བདག་སྐྱོང་ནན་མོའི་ཁྲོད་དུ་ཁྱོན་ཡོངས་ནས་དཔུང་ཁག་འཛུགས་སྐྲུན་ཇེ་དྲག་ཏུ་བཏང་།
ལོ་གཅིག་གི་རིང་ལ་ཁུལ་ཡོངས་ཀྱི་ཞིབ་དཔྱོད་སྡེ་ཁག་གིས་ཏང་སྐྱོང་ནན་མོ་ལས་ཞིབ་དཔྱོད་བདག་སྐྱོང་ནན་མོ་ལ་སྐུལ་འདེད་དང་། མུ་མཐུད་དུ་ཆབ་སྲིད་གཞུང་ལུགས་སློབ་སྦྱོང་གི་སློབ་གསོ་ཇེ་དྲག བསྟུད་མར་ཉེན་རྟོག་པ་ཡོངས་ཀྱི་ཆབ་སྲིད་བསམ་བློའི་འཛུགས་སྐྲུན་དང་ལས་རིགས་ནུས་ཤུགས་འཛུགས་སྐྲུན་ཇེ་ཆེར་བཏང་སྟེ། ཞིབ་དཔྱོད་དཔུང་ཁག་གི་བློ་དཀར་གཞུང་དྲངས་དང་འགན་ཐེག་ཆོད་པ་བཅས་རྒྱུན་འཁྱོངས་ནན་མོ་བྱས།
﹙གཅིག﹚བསམ་བློའི་སློབ་གསོ་ནི་སྐུལ་འཁྲིད་དུ་འཛིན་པའི་རྒྱུན་བསྐྱངས། ཁུལ་ཡོངས་ཀྱི་ཞིབ་དཔྱོད་སྡེ་ཁག་གིས་རྣམ་པ་གང་མང་སྤྱད་དེ་ཞིབ་དཔྱོད་ཉེན་རྟོག་པ་ཡོངས་རྩ་འཛུགས་བྱས་ནས་ཏང་གི་ཚོགས་ཆེན་བཅོ་བརྒྱད་པ་དང་བཅུ་དགུ་པའི་དགོངས་དོན་ལ་སློབ་སྦྱོང་ནན་མོ་དང་སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་གསུང་བཤད་རབ་དང་རིམ་པའི་དགོངས་དོན་གལ་ཆེན་ལ་སློབ་སྦྱོང་། ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ལྡན་པའི་སྤྱི་ཚོགས་རིང་ལུགས་ཀྱི་བསམ་བློ་ཡིས་ཞིབ་དཔྱོད་བྱ་བ་སོ་སོར་མཛུབ་སྟོན་དང་། མུ་མཐུད་དུ་ཉེན་རྟོག་པའི་འདུ་ཤེས་བཞི་ཇེ་མཐོར་དང་། ཡིད་ཆེས་བཞི་ཇེ་དྲག་ཏུ་བཏང་སྟེ། བརྩི་སྲུང་བཞི་དོན་འཁྱོན་བྱས་ཤིང་། ཉེན་རྟོག་པ་ཡོངས་ཀྱི་བསམ་བློ་དང་ཆབ་སྲིད། བྱ་སྤྱོད་བཅས་སྟེང་དུ་བློ་མཐུན་ཞི་ཅིན་ཕིང་ནི་སྲོག་ཤིང་ཡིན་པའི་ཏང་ཀྲུང་དབྱང་དང་ཚད་མཐོ་བའི་ངང་གཅིག་གྱུར་ཡོང་དུ་ཆུག
﹙གཉིས།﹚གཟབ་ནན་གྱིས་ཏང་སྐྱོང་བ་ལྷོད་གཡེང་མི་གཏོང་བའི་རྒྱུན་བསྐྱངས། ཁུལ་ཡོངས་ཀྱི་ཞིབ་དཔྱོད་སྡེ་ཁག་གིས་ཏང་གིས་ཏང་དོ་དམ་བྱེད་པ་དང་གཟབ་ནན་གྱིས་ཏང་སྐྱོང་བའི་བླང་བྱ་གལ་ཆེན་དོན་འཁྱོལ་བྱེད་པར་ཞིབ་དཔྱོད་བྱ་བའི་ཕྱོགས་སོ་སོ་རུ་ཁྱབ་དུ་བཅུག་སྟེ།ས་ཞིང་བདག་བཟུང་ལ་འོས་འགན་དགོས་ཤིང་འགན་ཐེག་ཐུབ་དགོས། འགན་འཁྲི་ལྡན་པའི་ས་ཞིང་རྨོ་འདེབས་བྱ་དགོས། ཆབ་སྲིད་ལ་བརྩི་འཇོག་དང་སྒྲིག་ལམ་བརྩི་སྲུང་། གཙོ་ཕུང་གི་ལས་འགན་དང་ཚན་ཁག་ཁོངས་མིའི་གནས་གཅིག་འགན་གཉིས་ཞེས་པ་བཅས་གཟབ་ནན་གྱིས་ལག་བསྟར་བྱ་ཆེད། རིམ་པ་སོ་སོས་འགན་འཁྲི་ཡི་གེ་བཀོད་དེ་གནོད་ཤུགས་བརྒྱུད་འདྲེན་དང་སྲིད་གཙང་འགན་འཁྲི་དོན་ཐོག་ཏུ་འཁྱོལ་ཏེ། ཉེན་རྟོག་པ་ཡོངས་ཀྱིས་ཏང་དང་སྲིད་གཞུང་གི་སྒྲིག་ཁྲིམས་ལ་ནན་སྲུང་དང་སྡེ་ཁག་གི་ཀུན་སྤྱོད་ལེགས་སྤེལ་དེ་བསྟུད་མར་ཇེ་དྲག་ཏུ་སོང་ཡོད།
﹙གསུམ།﹚སྒྲིག་ཁྲིམས་ཀྱི་སློབ་གསོ་དུས་རྒྱུན་སྤེལ་བའི་རྒྱུན་བསྐྱངས། མུ་མཐུད་དུ་ཉེན་རྟོག་པའི་ཆབ་སྲིད་སྒྲིག་ཁྲིམས་དང་ལུགས་སྲོལ་སློབ་གསོ་གཏོང་ཚད་ཇེ་དྲག་ཏུ་བཏང་སྟེ། ཉེན་རྟོག་པ་དག་གིས《ཏང་གི་སྒྲིག་ཡིག》དང《ཚད་གཞི》《སྲོལ་ཡིག》《གཏན་འབེབས་དོན་ཚན་བརྒྱད》དང་དེ་མིན་ཞིང་ཆེན་དང་ཁུལ་གྱི་འབྲེལ་ཡོད་གཏན་འཁེལ་ལ་ལག་བསྟར་ནན་མོ་བྱེད་པར་སློབ་གསོ་བཏང་ནས། སྒྲིག་ཁྲིམས་དང་གསོན་ཉམས་ལྡན་པའི་གྱོད་གཞི་དཔེ་མཚོན་ཅན་སྤྱད་དེ་ཉེན་རྟོག་པ་དག་ལ་ཏང་དང་སྲིད་གཞུང་གི་སྒྲིག་ཁྲིམས་ནན་སྲུང་བྱེད་པར་སློབ་གསོ་བཏང་སྟེ་ལུགས་སྲོལ་རྟོགས་པ་དང་གསང་ཐག་གཏན་འབེབས་བྱས་ཡོད། ན་ནིང་ཞིབ་དཔྱོད་ཉེན་རྟོག་པས་དོག་ཡོད་ཁྲིམས་འགལ་ལུགས་འགལ་གྱི་ཁུངས་སྣེ་སྡོམ་པས4ཐེར་འདོན་གོང་ཞུ་བྱས་པ་འབྱོར་ཞིང་། གྱོད་གཞི4ལས་སྒྲུབ་ཐག་གཅོད་བྱས། དེའི་ནང་དུ་བདེན་པ་མིན་པའི་ཐེར་འདོན་གོང་ཞུའི་གྱོད་གཞི3དང་། དོགས་ཡོད་ཁྲིམས་འགལ་ལུགས་འགལ་གྱི་ཁུངས་སྣེ1ཁུལ་སྒྲིག་ཁྲིམས་ཨུ་ཡོན་ལྷན་ཁང་དང་ལྟ་སྐུལ་ཨུ་ཡོན་ལྷན་ཁང་ལ་སྤྲད་ནས་ཐག་གཅོད་བྱེད་དུ་ཆུག།
﹙བཞི།﹚ཆེད་ལས་གསོ་སྦྱོང་ཞིབ་ཕྲ་ཅན་དུ་གཏོང་བའི་རྒྱུན་བསྐྱངས། ཁྲིམས་བསྟར་ཁྲིམས་འཛིན་ཚད་ལྡན་ཅན་དུ་འཛུགས་སྐྲུན་བྱེད་པ་དང་ཟུང་དུ་སྦྲེལ་ཏེ། ཞིབ་དཔྱོད་བྱ་བའི་ཁྲོད་དུ་གནས་པའི་གནད་དོན་དངོས་ལ་དམིགས་ནས་ལས་གནས་དམག་སྦྱོང་ཐེངས27སྤེལ་བ་དང་། ཉེན་རྟོག་པ་མི་ཐེངས187ལ་གསོ་སྦྱོང་མཛད། གཞི་རིམ་ཞིབ་དཔྱོད་ཁང་གི་ཉེན་རྟོག་པ་སྐོང་འཐེན་བྱས་ཏེ་ཁུལ་ཞིབ་དཔྱོད་ཁང་དུ་སློབ་སྦྱོང་གི་རྣམ་པ་ལས་ལས་གནས་ལ་གསོ་སྦྱོང་བྱས་པའི་མི་ཐེངས2དང་། དེ་ལས་ནུས་ལྡན་གྱིས་ཞིབ་དཔྱོད་བྱ་བའི་ཁྲོད་དུ་འཕྲད་པའི་གནད་དོན་དངོས་ཐག་གཅོད་བྱས། སྡོམ་པས་མི་ཐེངས220རྩ་འཛུགས་བྱས་ཏེ་མཐོ་རིམ་ཞིབ་དཔྱོད་ཁང་དང་ཞིང་ཆེན་ཞིབ་དཔྱོད་ཁང་།ཁུལ་ཨུ་བཅས་ཀྱིས་རྩ་འཛུགས་བྱས་པའི་གསོ་སྦྱོང་འཛིན་གྲྭའི་སྟེང་ཞུགས་པ་དང་། དེའི་ནང་དུ་ཞིབ་དཔྱོད་དཔོན102གསོ་སྦྱོང་ལ་ཞུགས་པས། ཁྱོན་ཡོངས་སུ་ཉེན་རྟོག་པའི་སྤྱི་ཡོངས་ཀྱི་བྱང་ཚད་དང་ལས་འགན་ལག་བསྟར་བྱེད་པའི་ནུས་ཤུགས་མཐོར་འདེགས་སུ་བཏང་།
﹙ལྔ།﹚ལས་བཟོ་བ་འདེམ་གསེས་ནན་མོ་བྱེད་པའི་རྒྱུན་བསྐྱངས། ནམ་ཡང་ཏང་གིས་ལས་བཟོ་བ་དོ་དམ་བྱེད་པའི་རྩ་དོན་རྒྱུན་སྐྱོང་སྟེ། 《ཏང་སྲིད་འགོ་ཁྲིད་ལས་བྱེད་པའི་འདེམ་གསེས་བསྐོ་འཐེན་སྲོལ་ཡིག》དང《ཞིབ་དཔྱོད་དཔོན་གྱི་བཅའ་ཁྲིམས》ལག་བསྟར་ནན་མོ་དང་། ལས་བྱེད་པའི་མི་དོན་བསྐོ་འཐེན་ཁྲོད་ཐུན་མོང་གིས་གྲོས་བསྡུར་ཐག་གཅོད་དང་དམངས་གཙོ་འདོན་སྤེལ་གང་ལེགས། ཕྱོགས་གང་མང་ནས་བསམ་འཆར་བསྡུ་ལེན་བཅས་བྱེད་པར་རྒྱུན་བསྐྱངས་ཤིང་། ལས་བྱེད་པ་འདེམ་གསེས་བསྐོ་འཐེན་བྱ་བའི་ཤུགས་ཚད་སྔར་ལས་ཇེ་ཆེར་བཏང་སྟེ་ཆབ་སྲིད་བྱང་ཚད་མཐོ་ཞིང་ལས་སྒོའི་ནུས་ཤུགས་ཆེ་ལ། གཞུང་དྲང་ཞིང་ཚུལ་ལྡན་གྱི་ན་གཞོན་ལས་བྱེད་པ་སྐོར་ཅིག་འདེམ་གསེས་བསྐོ་འཐེན་བྱས། ཁུལ་ཡོངས་ཀྱི་ཞིབ་དཔྱོད་སྡེ་ཁག་གིས་ཁྲུའུ་གཞོན་པའི་རིམ་པ་ཡན་གྱི་ལས་བྱེད་པ་5དང་ཁོའོ་རིམ་པའི་ལས་བྱེད་པ18། ཁྲིམས་ལུགས་གོ་གནས་པ13བཅས་བསྐོ་བཞག་བྱས་པ་ཡིན།
ལྔ། ལུཊ་སྲོལ་ནན་སྲུང་དང་འགོ་ཁྲིད་ཀྱི་ལྟ་རྟོག་དང་ལེན་ཁྲོད་ཁྲིམས་འཛིན་དྲང་བདེན་ཡོང་བའི་རྒྱུན་བསྐྱངས།
ཁུལ་ཡོངས་ཀྱི་ཞིབ་དཔྱོད་སྡེ་ཁག་གིས་ནམ་ཡང་ཞིབ་དཔྱོད་བྱ་བ་ནི་ཁུལ་ཨུའི་འགོ་ཁྲིད་ལ་རྟེན་ནས། དགོངས་དོན་སྙན་ཞུའི་ལམ་ལུགས་རྒྱུན་སྐྱོང་ཞིང་ཁུལ་ཨུ་དང་ཞིང་ཆེན་ཞིབ་དཔྱོད་ཁང་གི་ཐབས་ཇུས་བཀོད་སྒྲིག་ལག་བསྟར་ནན་མོ་དང་། ཁྱོན་ཡོངས་ལ་བསམ་ཞིང་གང་གསུང་དེ་སྒྲུབ་བཅས་ལས་ཞིབ་དཔྱོད་བྱ་བའི་ཁ་ཕྱོགས་ཡང་དག་ཡིན་པར་ཁག་ཐེག་བྱས། 2017ལོར་ཁུལ་ཞིབ་དཔྱོད་ཁང་ཏང་ཙུས་དུས་ཐོག་ཏུ་ཁུལ་ཨུ་ལ་ཆེད་དོན་བྱ་འགུལ་སྤེལ་ཚུལ་དང་གྱོད་གཞིའགེངས་ཆེན་ཞིབ་གཅོད་བྱས་པའི་གནས་ཚུལ་སྙན་ཞུ་ཕུལ། ཁུལ་ཨུ་ལ《ཏང་གི་ཚོགས་ཆེན་བཅུ་དགུ་བའི་མཛུབ་སྟོན་འོག་ཏུ་དུས་རབས་གསར་པའི་ཞིབ་དཔྱོད་བྱ་བའི་རྣམ་པ་གསར་པ་གསར་སྤེལ་སྐོར་གྱི་འཚོལ་ཞིབ་དང་བསམ་གཞིགས》སོགས་བརྟག་དཔྱད་སྙན་ཞུ་ཡི་གེ4སྙན་སེང་ཕུལ། རང་འགུལ་གྱི་དམངས་དང་དེ་མིན་རྒྱུན་ཨུ་ལྷན་ཁང་གྱི་ལྟ་རྟོག་དང་ལེན་དང་གཟབ་ནན་གྱིས་དམངས་ཆེན་བྱ་བའི་སྙན་ཞུ་འབུལ།ན་ནིང་ཁུལ་གྱི་སྐབས་བཅུ་བཞི་བའི་དམངས་ཆེན་རྒྱུན་ཨུ་ལྷན་ཚོགས་ཀྱི་གྲོས་ཚོགས་ཐེངས་བདུན་པའི་སྟེང་ལ། ཁུལ་དམངས་ཆེན་རྒྱུན་ཨུ་ལྷན་ཚོགས་ལ་ཁུལ་ཡོངས་ཀྱི་ཞིབ་དཔྱོད་སྡེ་ཁག་གི་དམངས་དོན་སྲིད་འཛིན་ཞིབ་དཔྱོད་བྱ་བའི་གནས་ཚུལ་ཆེན་དོན་སྙན་ཞུ་ཕུལ་བ་དང་། ད་ལོའི་ལོ་སྟོད་ལ་ཁུལ་དམངས་ཆེན་གྱི་འཐུས་མི་དག་ལ་ཁུལ་ཡོངས་ཀྱི་ཞིབ་དཔྱོད་སྡེ་ཁག་གི2017ལོའི་བྱ་བའི་གནས་ཚུལ་བརྡ་ཁྱབ་བཏང་སྟེ། རང་འགུལ་གྱིས་དམངས་ཆེན་དང་དེ་མིན་རྒྱུན་ཨུ་ཁང་དང་མི་དམངས་འཐུས་མིའི་ལྟ་རྟོག་བཅས་དང་དུ་བླངས་ནས། ཞིབ་དཔྱོད་སྡེ་ཁག་གིས་ཁྲིམས་ལྟར་ལས་འགན་ལག་བསྟར་དང་ཁྲིམས་འཛིན་དྲང་བདེན་ཡོང་བར་ཁག་ཐེག་བྱས།
འཐུས་མི་རྣམ་པ། 2017ལོར་ཁུལ་ཡོངས་ཀྱི་ཞིབ་དཔྱོད་བྱ་བ་ལ་གྲུབ་འབྲས་ཅུང་ལེགས་པོ་ཞིག་ཐོབ་ཡོད་ལ། དེ་ནི་ཁུལ་ཨུ་དང་ཞིང་ཆེན་ཞིབ་དཔྱོད་ཁང་གིས་ཡང་དག་པའི་འགོ་ཁྲིད་ཀྱི་གྲུབ་འབྲས་དང། ཁུལ་དམངས་ཆེན་དང་དེ་མིན་རྒྱུན་ཨུ་ལྷན་ཁང་གི་ནུས་ལྡན་ལྟ་སྐུལ་གྱི་འབྲས་བུ་ཡིན་ལ། དམངས་ཆེན་གྱི་འཐུས་མི་དང་སྲིད་གྲོས་ཨུ་ཡོན་དག་གིས་རྒྱབ་སྐྱོར་ཆེན་མོ་དང་བྲལ་ཐབས་མེད།འབྲས་བུ་ལ་གདེང་འཇོག་བྱེད་པའི་དུས་མཚུངས་སུ། ང་ཚོས་ཀྱང་བྱ་བའི་ཁྲོད་དུ་ད་དུང་གནད་དོན་ཁ་ཤས་མཆིས་པ་ངེས་པར་དུ་ངོས་ཟིན་དགོས་ལ། ཞིབ་དཔྱོད་སྡེ་ཁག་གིས་མཚོ་ནུབ་དཔལ་འབྱོར་སྤྱི་ཚོགས་འཕེལ་རྒྱས་སྤྱི་ཁོག་ལ་བརྩི་སྲུང་དང་ཞབས་ཞུ་འདོན་པའི་ནུས་ཤུགས་སྔར་ལས་ཇེ་མཐོར་གཏོང་དགོས་པ་དང་། དེ་ལས་ལྷག་པར་དུ་གནས་བབ་གསར་པའི་འོག་གནད་དོན་ཐག་གཅོད་ཞིབ་འཇུག་བྱེད་པའི་ནུས་ཤུགས་ད་དུང་མི་འདིང་བ་དང་གཅིག སྲོལ་རྒྱུན་གྱི་འཆད་ཁྲིད་གཙོ་ཡིན་པའི་ཞིབ་དཔྱོད་དཔོན་ལ་གསོ་སྦྱོང་གི་ཐབས་ལམ་དེ་དེང་དུས་ཞིབ་དཔྱོད་དཔོན་གྱི་གསོ་སྦྱོང་གི་དགོས་མཁོ་སྐོང་ཐབས་མེད་ལ། རྒྱུད་རིམ་དང་དམིགས་བསལ། ལས་སྒོའི་རང་བཞིན་བཅས་ལྡན་པའི་ཞིབ་དཔྱོད་དཔོན་མུ་མཐུད་དུ་སློབ་གསོ་བྱེད་པའི་ཤུགས་ཚད་སྔར་ལས་ཇེ་དྲག་ཏུ་གཏོང་དགོས་པ་དང་གཉིས། རྒྱལ་ཁབ་ཀྱི་ལྟ་ཞིབ་ལམ་ལུགས་བཅོས་བསྒྱུར་བྱས་རྗེས་རྒྱལ་ཁབ་ཀྱི་ལྟ་ཞིབ་ཨུ་ཡོན་ཁང་དང་ཞིབ་དཔྱོད་སྡེ་ཁག་གི་ཁྲིམས་གཉིས་མཐུན་སྦྱོར་གྱི་བྱ་བ་འབྲེལ་མཐུན་ཕྱོགས་ནས་ད་དུང་ཞིབ་འཇུག་ནན་མོ་བྱེད་དགོས་པ་དང་གསུམ། དེའི་ཕྱིར་ང་ཚོས་མཐོང་ཆེན་བྱས་ནས་རྗེས་ཕྱོགས་ཀྱི་བྱ་བའི་ཁྲོད་དུ་ནན་ཏན་གྱིས་ཐག་གཅོད་བྱ་རྒྱུ་ཡིན།
2018ལོའི་བྱ་བར་བཀོད་སྒྲིག
འཐུས་མི་རྣམ་པ། 2018ལོ་ནི་ཁྱོན་ཡོངས་སུ་ཏང་གི་ཚོགས་ཆེན་བཅུ་དགུ་བའི་དགོངས་དོན་དོན་འཁྱོལ་མཐིལ་ཕྱིན་བྱེད་མགོ་བརྩམས་པའི་ལོ་ཡིན་ལ། བཅོས་བསྒྱུར་སྒོ་འབྱེད་ལོ་འཁོར40ལོན་པ་དང་། ཁྱོན་ཡོངས་ནས་འབྱོར་འབྲིང་སྤྱི་ཚོགས་བསྐྲུན་པར་ཕུ་ཐག་ཆོད་པ་དང་ལྔའི་བཅུ་གསུམ་གྱི་འཆར་འགོད་ལག་བསྟར་ལས་སྔ་རྗེས་རྒྱུན་མཐུད་ཀྱི་འགག་རྩའི་ལོ་ཡང་ཡིན། ཞིབ་དཔྱོད་འགན་ནུས་འཕོ་འགྱུར་དང་ཞིབ་དཔྱོད་བཅོས་བསྒྱུར་བསྟུད་མར་སྐུལ་འདེད། ཞིབ་དཔྱོད་ལས་དོན་འཕེལ་རྒྱས་ཇེ་མགྱོགས་སུ་བཏང་བའི་གནད་འགག་གི་ལོ་ཞིག་ཀྱང་ཡིན། ཁུལ་ཡོངས་ཀྱི་ཞིབ་དཔྱོད་བྱ་བའི་སྤྱི་ཁོག་གི་རིག་ལམ་ནི། ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་བསམ་བློ་ནི་གཙོ་ཁྲིད་དུ་འཛིན་པ་རྒྱུན་འཁྱོངས་བྱས། ཏང་གི་ཚོགས་ཆེན་བཅུ་དགུ་པའི་དགོངས་དོན་ལ་སློབ་སྦྱོང་དང་དོན་འཁྱོལ་ལེགས་པོ་བྱེད་པ་དེ་ཆབ་སྲིད་ཀྱི་ལས་འགན་གཙོ་བོར་བཞག་སྟེ། ཞིང་ཆེན་གྱི་ཐེངས་བཅུ་གསུམ་པ་དང་ཁུལ་གྱི་ཏང་འཐུས་ཚོགས་ཆེན་ཐེངས་བཅུ་གཉིས་པ། ཁུལ་གྱིས་ཐེངས་བཅུ་བཞི་པའི་དམངས་ཆེན་གྲོས་ཚོགས་བཅས་ཀྱི་དགོངས་དོན་དོན་འཁྱོལ་ནན་མོ་དང་། ཞིང་ཆེན་ཡོངས་ཀྱི་ཞིབ་དཔྱོད་དཔོན་གྲོས་ཚོགས་སྟེང་གི་བཀོད་སྒྲིག་ལྟར། ཁུལ་ཡོངས་ཀྱི་བྱ་བའི་ལྟེ་གནས་ལ་དམ་པོར་དམིགས་ཤིང་། ཁྱོན་ཡོངས་སུ་ཁྲིམས་ལུགས་ལྟ་སྐུལ་གྱི་འགན་ནུས་ལག་བསྟར་དང་། བློ་བརྟན་འགྱུར་མེད་ཀྱིས་མི་དམངས་ནི་སྲོག་ཤིང་ཡིན་པའི་གཞི་རྩའི་འཆར་གཞི་ཆེན་མོ་དོན་འཁྱོལ། ཁྱོན་ཡོངས་ནས་ཞིབ་དཔྱོད་བཅོས་བསྒྱུར་དང་དཔུང་ཁག་འཛུགས་སྐྲུན་ཇེ་ཟབ་ཏུ་བཏང་སྟེ། སྤྱི་ཚོགས་སྤྱི་ཡོངས་ཀྱི་བརྟན་འཇགས་སྲུང་སྐྱོང་དང་སྤྱི་ཚོགས་དྲང་སྙོམས་དྲང་བདེན་ཡོང་བར་སྐུལ་འདེད། མི་དམངས་བདེ་སྡོད་ལས་བརྩོན་ལ་འགན་སྲུང་བྱེད་པ་བཅས་ཀྱི་ཁྲོད་དུ་ཞིབ་དཔྱོད་ཀྱི་སྟོབས་ཤུགས་འབུལ་དགོས་ལ། བྱེ་བྲག་ཏུ་གཤམ་གྱི་ཕྱོགས་ལྔའི་བྱ་བ་ལེགས་པོར་བསྒྲུབ་དགོས།
﹙གཅིག﹚སྤྱི་བར་ཞབས་ཞུ་བྱེད་པར་ཁྲིམས་ལྟར་བརྩི་སྲུང་བྱ་དགོས། མཐའ་གཅིག་ཏུ་ཁྱོན་ཡོངས་ལ་དམིགས་ཏེ་ཞབས་ཞུ་བསྒྲུབ་པ་དང་འགན་སྲུང་བཏོན་ནས། རང་ཁུལ་ནི་བོད་ཁུལ་བརྟན་འཇགས་དང་ཞིན་ཅང་སྲ་བརྟན་ཡོང་བའི་བྱ་བའི་ཁྲོད་ཀྱི་དམིགས་བསམ་གྱི་གོ་གནས་དང་ཟུང་དུ་སྦྲེལ་ཏེ། ཁ་བྲེལ་དང་སིམ་འཛུལ། ལོག་ཆོས་བཅས་ལ་ངོ་རྒོལ་བྱེད་པའི་བྱ་འགུལ་ཟབ་སྤེལ་དང་། ཁྲིམས་ལྟར་སིམ་འཛུལ་རྩ་སློག་གཏོར་བཤིག་དང་བཙན་ཤུགས་ཀྱི་འཇིགས་སྐུལ་བྱེད་སྒོ། མི་རིགས་ཁ་བྲེལ་བྱ་འགུལ་དང་ཆོས་ལུགས་ཐལ་སྐྱོད་བྱེད་སྒོ། དེ་མིན་ནག་ཚོགས་ཉེས་སེལ་གྱི་ཆེད་དོན་བྱ་འགུལ་ཟབ་སྤེལ་ལས། ནུས་ཤུགས་ཡོད་རྒུས་མཚོ་ནུབ་ཆབ་སྲིད་དང་སྤྱི་ཚོགས་བརྟན་འཇགས་ལ་སྲུང་སྐྱོང་བྱ་དགོས།
﹙གཉིས།﹚མཐའ་གཅིག་ཏུ་ཁྲིམས་ལྟར་མཚོ་ནུབ་ཀྱི་སྐྱེ་ཁམས་བདེ་འཇགས་ལ་སྲུང་སྐྱོང་བྱེད་དགོས། མཚོ་ནུབ་ཀྱི་སྐྱེ་ཁམས་བདེ་འཇགས་སྲུང་སྐྱོང་བྱེད་པ་དེ་བྱ་བ་འགངས་ཆེན་ཞིག་ཏུ་རྩིས་ནས། ཧུར་ཐག་སྒོས་རྡུང་རྡེག་དང་སྔོན་འགོག སྲུང་སྐྱོང་བཅས་ཀྱི་ཐབས་གསུམ་མཉམ་སྤྱོད་དང་ཉེས་དོན་དང་སྲིད་འཛིན། དམངས་དོན་བཅས་གསུམ་པོ་མཐོང་ཆེན་དང་སྲུང་སྐྱོང་། ཁྲིམས་འཛིན་དང་སྲིད་འཛིན། མང་ཚོགས་བཅས་ཕྱོགས་གསུམ་མཉམ་སྦྲེལ་ལས་ཁྲིམས་ལྟར་སྐྱེ་ཁམས་ཁོར་ཡུག་སྲུང་སྐྱོང་གི་བྱ་བའི་རིག་ལམ་ཧུར་ཐག་སྒོས་འཚོལ་ཞིབ་བྱ་དགོས་ལ། ནུས་ཤུགས་ཡོད་རྒུས་ཞིང་ཆེན་ཞིབ་དཔྱོད་ཁང་གིས་དར་སྤེལ་གཏོང་བའི་སྐྱེ་ཁམས་ཞིབ་དཔྱོད་མ་དཔེ་ལག་ལེན་དང་། ཧུར་ཐག་སྒོས་སྲིད་འཛིན་ཁྲིམས་བསྟར་དང་ཉེས་དོན་ཁྲིམས་འཛིན་བར་གྱི་སྦྲེལ་མཐུད་ལམ་སྲོལ་འཐུས་ཚང་དུ་གཏོང་དགོས་ལ། དངོས་ནས་མཚོ་ནུབ་ཀྱི་སྐྱེ་ཁམས་བདེ་འཇགས་ཡིན་པར་འགན་སྲུང་དང་ཁྲིམས་ལྟར་ཚྭ་འདམ་གཞོང་གི་རི་བོ་སྔར་ལས་སྔོ་ཞིང་ཆུ་བོ་སྔར་ལས་ལྗང་ལ་ནམ་མཁའ་ནི་སྔར་ལས་དྭངས་པར་སྐུལ་འདེད་བྱེད་དགོས།
﹙གསུམ།﹚ཧུར་ཐག་སྒོས་ཞིབ་དཔྱོད་སྡེ་ཁག་གི་ཁྲིམས་ལུགས་ལྟ་རྟོག་བཅས་གནད་ཆེན་བྱ་བའི་འགྱུར་ལྡོག་དང་བསྟུན་དགོས། མི་དམངས་མང་ཚོགས་ཀྱིས་དམངས་གཙོ་དང་ཁྲིམས་སྐྱོང་། དྲང་གཞག དྲང་བདེན། བདེ་འཇགས། ཁོར་ཡུག་སོགས་རིམ་པ་གང་མང་གི་བདེ་སྐྱིད་འཚོ་བའི་ཁྲིམས་འཛིན་ཀྱི་དགོས་མཁོ་དང་བསྟུན་ཏེ། སྔར་ལས་ལྷག་པར་དུ་མི་དམངས་མང་ཚོགས་ཀྱིས་བཏོན་པའི་བསམ་འཆར་ཆེ་བའི་ཁྲིམས་འགལ་ཉེས་གསོག་གི་བྱ་འགུལ་ལ་རྡུང་རྡེག་ནན་མོ་བྱེད་པ་དང་། ཚད་ཆེས་མཐོ་བའི་ངང་ནས་མི་དམངས་མང་ཚོགས་ཀྱི་བདེ་སྐྱིད་དང་བདེ་འཇགས། ཐོབ་པ་བཅས་ཀྱི་མྱོང་ཚོར་ལ་འགན་སྲུང་བྱ་དགོས། རང་ཁུལ་གྱི་དཔལ་འབྱོར་སྤྱི་ཚོགས་འཕེལ་རྒྱས་ཀྱི་དོན་དངོས་དང་ཟུང་སྦྲེལ་དམ་པོ་དང་། དམངས་དོན་སྲིད་འཛིན་གྱི་ཞིབ་དཔྱོད་བྱ་བའི་ཤུགས་ཚད་ཇེ་ཆེར་གཏོང་ཞིང་། ཁྱོན་ཡོངས་ནས་སྐྱེ་ཁམས་ཁོར་ཡུག་དང་ཐོན་ཁུངས་སྲུང་སྐྱོང་། ཟས་རིགས་སྨན་རྫས་བདེ་འཇགས། རྒྱལ་དབང་རྒྱུ་ནོར་སྲུང་སྐྱོང་། རྒྱལ་དབང་ས་ཞིང་བཀོལ་སྤྱོད་བཅས་ཀྱི་དབང་ཆ་ནང་བཤུག་གཏོང་བ་བཅས་གཙོ་ཡིན་པའི་སྤྱི་ཕན་ཞུ་གཏུག་གི་བྱ་བ་སྤེལ་ནས། རྒྱལ་ཁབ་ཀྱི་ཁེ་ཕན་དང་སྤྱི་ཚོགས་སྤྱི་སྤྱོད་ཀྱི་ཁེ་ཕན་ལ་སྲུང་སྐྱོང་བྱ་དགོས།
﹙བཞི།﹚དེང་རབས་ཀྱི་ཆ་འཕྲིན་ལག་རྩལ་བེད་སྤྱད་དེ་ཞིབ་དཔྱོད་ལྟ་རྟོག་གི་ནུས་ཤུགས་མཐོར་འདེགས་གཏོང་ཐབས་འཚོལ་ཞིབ་བྱ་དགོས། མུ་མཐུད་དུ་ཚན་རྩལ་ལས་ཞིབ་དཔྱོད་ཤུགས་ཚད་ཇེ་དྲག་གཏོང་ཞིང་། དེང་རབས་ཀྱི་ཆ་འཕྲིན་ལག་རྩལ་འཚོལ་ཞིབ་དང་བེད་སྤྱོད་པར་འབད་དགོས་ལ། དཔེར་ན་གཞི་གྲངས་དང་མིས་བཟོས་རིག་སྟོབས་ནི་ཉེས་དོན་དང་དམངས་ཀྱི་གྲོས་དོན། སྲིད་འཛིན། ཁོར་ཡུག་ཐོན་ཁུངས་བཅས་ཀྱི་གྱོད་གཞི་ཁྲོད་དུ་བདེན་དཔང་འཚོལ་བསྡུ་དང་ལེགས་སྒྲིག དབྱེ་ཞིབ། ཕྱོགས་བསྡུས་སྐོར་ཐད་དུ་བློ་གྲོས་ལྡན་པའི་ཞིབ་དཔྱོད་ཀྱི་གནས་བབ་འདོན་སྤེལ་དང་། དེང་རབས་ཚན་རྩལ་སྤྱད་དེ་མུ་མཐུད་དུ་འདྲི་གཅོད་ནི་སྲོག་ཤིང་ཡིན་པའི་ཉེས་དོན་ཞུ་གཏུག་གི་ལམ་ལུགས་བཅོས་བསྒྱུར་ལ་སྐུལ་འདེད་གང་ལེགས་གཏོང་དགོས། དྲང་གཞག་ཁྲིམས་འཛིན་དང་དམངས་ཆེད་ཁྲིམས་འཛིན་བཅས་སྐུལ་འདེད་ལས། མི་དམངས་མང་ཚོགས་ལ་ཁྲིམས་འཛིན་གྱི་གྱོད་གཞི་རེ་རེའི་ཁྲོད་དུ་དྲང་གཞག་དྲང་བདེན་ཡིན་པར་མྱོང་ཚོར་བྱེད་དུ་འཇུག་དགོས།
﹙ལྔ།﹚བསམ་བློ་གསར་པས་ཞིབ་དཔྱོད་དཔུང་ཁག་འཛུགས་སྐྲུན་ལ་སྣེ་འཁྲིད་དགོས། ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་བསམ་བློ་ཡིས་དཔུང་ཁག་འཛུགས་སྐྲུན་ལ་མཛུབ་སྟོན་བྱེད་པར་རྒྱུན་སྐྱོང་དགོས་ཤིང། ཏང་གི་ཚོགས་ཆེན་བཅུ་དགུ་བའི་དགོངས་དོན་ལ་སློབ་སྦྱོང་ནན་མོ། དག་བཅོས་བྱས་ཟིན་པའི《རྩ་ཁྲིམས》ལ་ནན་ཏན་གྱིས་སློབ་སྦྱོང་དང་ལག་ལེན་མཐར་ཕྱིན། མུ་མཐུད་དུ་ཉེན་རྟོག་པ་ཡོངས་ཀྱི་ཆབ་སྲིད་བྱང་ཚད་དང་ཆབ་སྲིད་ལངས་ཕྱོགས་བཅས་ཇེ་མཐོར་གཏོང་དགོས་ཤིང་། འདུ་ཤེས་བཞི་ཇེ་དྲག་དང་ཡིད་ཆེས་བཞི་ཇེ་བརྟན། བརྩི་སྲུང་བཞི་སྒྲུབ་ཕོད་པ། ཞི་ཅིན་ཕིང་ནི་སྲོག་ཤིང་ཡིན་པའི་ཏང་ཀྲུང་དབྱང་གི་ཟིལ་ཤུགས་དང་ཏང་ཀྲུང་དབྱང་གི་གཅིག་གྱུར་གྱི་འགོ་ཁྲིད་ལ་སྲུང་སྐྱོང་ནན་མོ་བྱ་དགོས། བྱེད་ཐབས་དང་རྣམ་པ་སྣ་ཚོགས་སྤྱད་དེ་ཁྱོན་ཡོངས་ནས་ཞིབ་དཔྱོད་ཉེན་རྟོག་པར་ལས་སྒོ་གསོ་སྦྱོང་གི་བྱ་བ་སྤེལ་དགོས་ལ། སྔར་ལས་ཉེན་རྟོག་པའི་ལས་སྒོའི་བྱང་ཚད་མཐོར་འདེགས་དང་། ཆབ་སྲིད་འཛུགས་སྐྲུན་དང་ལས་སྒོ་གསོ་སྦྱོང་ཁྲོད་དུ་ཧུར་ཐག་གིས་ཏང་ལ་བློ་སེམས་དཀར་ཞིང་ལས་སྒོར་བྱང་ཆ་ལྡན་པ། འགན་འཁུར་ཕོད་པ། སྒྲིག་ཁྲིམས་ནན་སྲུང་བཅས་ཀྱི་ཞིབ་དཔྱོད་དཔུང་ཁག་ཅིག་འཛུགས་དགོས།
འཐུས་མི་རྣམ་པ། དུས་རབས་གསར་པ་ལ་རྣམ་པ་གསར་པ་ལྡན་དགོས་ཤིང་། འགན་འཁྲི་གསར་པས་བྱས་རྗེས་གསར་པ་འབོད་སྐུལ་བྱེད་བཞིན་ཡོད། ལོ་གསར་པའི་ནང་ལ་ང་ཚོས་ཀྱང་ཁྱོན་ཡོངས་ནས་ཁུལ་ཨུ་དང་ཞིང་ཆེན་ཞིབ་དཔྱོད་ཁང་གི་ཐབས་ཇུས་བཀོད་སྒྲིག་དོན་འཁྱོལ་ནན་མོ་དང་། ཐེངས་འདིའི་གྲོས་ཚོགས་ཀྱི་གྲོས་ཆོད་བླང་བྱ་ལྟར་ལྷག་བསམ་རྣམ་དག་གིས་རྩ་ཁྲིམས་དང་ཁྲིམས་ལུགས་ཀྱིས་སྤྲད་པའི་འགན་འཁྲི་ལག་བསྟར། ཐོག་མའི་བསམ་འདུན་མི་བརྗེད་པར་འགན་འཁྲི་སེམས་ལ་བརྟན་པོར་བཅངས་ཏེ། ཇུས་འགོད་ཞིབ་ཚགས་དང་གསར་གཏོད་གསར་སྤེལ། འགན་འཁྲི་གཙང་སྒྲུབ་དང་ལས་དོན་ཏན་ཏིག་ཏུ་སྤེལ་ཏེ། འབྱོར་ཕྱུག་དང་དཔལ་ཡོན། འཆམ་མཐུན། མཛེས་སྡུག་བཅས་ལྡན་པའི་དེང་རབས་ཅན་གྱི་སྟོབས་ལྡན་ཁུལ་བསྐྲུན་ཕྱིར་སྔར་ལས་ལྷག་པའི་བྱས་རྗེས་ཆེན་མོ་འཇོག་དགོས་སོ།།


text:
ལེའུ་ལྔ་བ། ཨེ་ཤི་ཡའི་སྒྲོམ་གཞི།
བློ་བཟང་ལུང་རྟོགས་ཀྱིས་བསྒྱུར།
ཨེ་ཤི་ཡའི་གདམ་ཀ་ཁག
རྒྱ་ནག་ལ་གདོང་གཏུགས་བྱེད་མཁན་ཨ་མེ་རི་ཀ་གཅིག་པོ་མིན། ཨ་རི་དང་དུས་ཡུན་རིང་པོའི་མཐུན་ཕྱོགས་རྒྱལ་ཁབ་ཁག་དང་གལ་ཆེའི་གྲོགས་པོ་གསར་བ་རྣམས་ཀྱིས་ཀྱང་རྒྱ་ནག་གི་རྒྱ་བསྐྱེད་ལ་རང་ཉིད་ནས་འགྲོ་སོང་གཏོང་མ་དགོས་པར་ཝ་ཤིང་ཀྲོན་ནས་བདེ་སྲུང་འགན་ལེན་ཡོང་བའི་རེ་བ་རྒྱག་གི་ཡོད། ཁོང་ཚོ་ཚང་མ་ཨེ་ཤི་ཡའི་མངའ་ཁུལ་འདིར་ཨ་རིའི་འགོ་གཙོའི་གནས་བབ་འོག་དར་རྒྱས་ལ་ཕྱིན་ཡོད་པ་དང་། རྒྱ་ནག་གིས་མངའ་ཁུལ་དེར་དབང་སྒྱུར་དང་སྟོབས་ཤུགས་བེད་སྤྱོད་ལོག་པར་བཏང་བ་བརྟེན་ནས་བྱུང་པའི་གྱོང་གུན་དེ་ཨ་མེ་རི་ཀའི་ཕྱོགས་ནས་སྔོན་འགོག་ཡོང་བའི་རེ་བ་ཡང་ཚང་མར་གཅིག་མཚུངས་སུ་ཡོད། ཁོང་ཚོ་ནི་འདུལ་བར་དཀའ་བའི་ཚོགས་སྡེ་ཞིག་ཡིན། མཐུན་གྲོགས་དེའི་ནང་འཇར་པན་དང་། ལྷོ་ཀོ་རི་ཡ། ཨོ་སི་ཊོ་ལི་ཡ། ཧྥེ་ལེན་ཕེན། ཐེ་ལེན་ཌི་བཅས་དང་། གྲོགས་པོ་གསར་པ་ནི་རྒྱ་གར་དང་། ཨིན་ཌོ་ཉི་ཞི་ཡ། སིང་སྒ་ཕོར། ཝེ་ཊི་ནེམ་བཅས་ཡོད། རྒྱ་ནག་གི་སྟོབས་ཤུགས་ལ་ཡ་ལན་སྤྲོད་སྐབས་ཁོང་ཚོས་རྒྱབ་སྐྱོབ་ཐོབ་རྒྱུ་ནི་རིན་ཐང་ཆེན་པོ་ཞིག་ཡིན། འོན་ཀྱང་། དྲི་བ་གཙོ་བོ་ནི། ཁྱིམ་མཚེས་རྒྱལ་ཁབ་འདི་དག་གིས་ཨེ་ཤི་ཡའི་མངའ་ཁུལ་དུ་ཨ་རི་མུ་མཐུད་གནས་རྒྱུར་རྒྱབ་སྐྱོར་བྱེད་པ་ཙམ་མ་ཡིན་པར། ཨ་མེ་རི་ཀའི་འགོ་གཙོའི་གནས་བབས་ལ་རྒྱབ་སྐྱོར་བྱེད་ཀྱི་ཡོད་མེད་དེ་ཡིན།
ཨེ་ཤི་ཡའི་མངའ་ཁུལ་གྱི་རྒྱལ་ཁབ་ཚང་མར་རང་ཉིད་ཀྱི་མདུན་དུ་རྒྱ་ནག་ཐོག་གདམ་ཀ་བྱེད་དགོས་བྱུང་ཡོད་པ་དང་གདམ་ཀ་ཁག་ནི་མགོ་རྙོག་པོ་དང་གལ་འགངས་ཆེན་པོ་ཡིན། ཁོང་ཚོར་ཨ་མེ་རི་ཀས་ཨེ་ཤི་ཡའི་ནང་མུ་མཐུད་འགོ་གཙོའི་གནས་བབས་རྒྱུན་འཛིན་བྱེད་འཇུག་པའམ་ཡང་ན་མངའ་ཁུལ་དེ་བློས་བཏང་ནས་རྒྱ་ནག་ལ་སྣེ་ཁྲིད་དུ་འཇུག་པའི་གདམ་ཀར་ཐག་གཅོད་བྱེད་པར་དཀའ་ངལ་ཡོད་པ་ལས། ཨ་རྒྱ་གཉིས་ལས་སུ་ལ་རྒྱབ་སྐྱོར་བྱེད་པའི་གདམ་ཀར་ཐག་གཅོད་བྱེད་པའི་དཀའ་ངལ་འཕྲད་ཀྱི་མེད། གནས་སྟངས་འདི་ཤེས་རྒྱུ་ཧ་ཅང་གལ་ཆེན་པོ་རེད། གལ་སྲིད་རྒྱ་ནག་གི་ཁྱིམ་མཚེས་རྒྱལ་ཁབ་ཁག་ལ་བཙན་དབང་གིས་ཨ་མེ་རི་ཀའི་འགོ་གཙོ་དང་རྒྱ་ནག་གི་སྣེ་ཁྲིད་དབར་འདེམས་ཀ་བྱེད་བཅུག་པ་ཡིན་ན། ཁོང་ཚོས་ཝ་ཤིང་ཀྲོན་ལ་རྒྱབ་སྐྱོར་ཤུགས་ཆེན་བྱེད་རྒྱུ་ཡིན་པ་གཏན་ཁེལ་རེད། གང་ཡིན་ན། ཨེ་ཤི་ཡའི་རྒྱལ་ཁབ་སུ་གཅིག་ཀྱང་རྒྱ་ནག་གི་མཐེ་བོང་འོག་སྡོད་འདོད་བྱེད་ཀྱི་མེད། འདིས་མི་མང་པོ་ཞིག་ལ་ཨེ་ཤི་ཡའི་ནང་ཨ་རི་འགོ་གཙོ་དང་རྒྱ་ནག་གི་སྣེ་ཁྲིད་དབར་དུ་འདེམས་ཀ་གསུམ་པ་ཞིག་མེད་པའི་ཡིད་ཆེས་སླེབས་བཅུག་ཡོད་པ་དེ་ཡང་། ཨེ་ཤི་ཡ་ཁྱོན་ཡོངས་ནས་ཨ་མེ་རི་ཀར་རྒྱབ་སྐྱོར་བྱེད་པ་ནི་དོགས་འདྲི་བྱེད་མི་དགོས་པ་ཞིག་དང་འགྱུར་ལྡོག་མེད་པ་ཞིག་ཡིན་པའི་འདོད་ཚུལ་འཛིན་པ་དེ་རེད། དེ་བས་དེའི་ལན་དུ་ཨ་མེ་རི་ཀས་ཀྱང་ཁོང་ཚོའི་ཆེད་དུ་གྱོང་གུན་ག་ཚོད་བྱུང་མིན་ལ་མ་བལྟས་པར་རྒྱ་ནག་གི་ཁ་གཏད་གཅོད་དགོས་པར་འདོད་ཀྱི་ཡོད། འདོད་ཚུལ་འདི་གཉིས་ཀ་ནོར་འཁྲུལ་ཡིན།
ནོར་འཁྲུལ་འདི་དག་ཤོར་དགོས་པའི་རྒྱུ་མཚན་ཕྱོགས་གཅིག་ནི་ནེ་ཌོ་NATO (བྱང་མནའ་འབྲེལ་མཐུན་ཚོགས་)ཀྱི་དུས་ཡུན་རིང་པོའི་འབྲེལ་བ་དེ་ཡིན། གྲང་དམག་སྐབས་ཨ་རིས་འགོ་ཁྲིད་བྱས་པའི་བྱང་མནའ་འབྲེལ་མཐུན་ཚོགས་ཀྱི་འབྲེལ་ལམ་གཏིང་ཟབ་པོ་དེ་འབྲེལ་ལམ་གཞན་གྱི་ནང་དུ་རིན་ཐང་ངེས་ཅན་ཞིག་ཡོད་པར་འདོད་པ་དེ་ཡིན། རྒྱལ་ཁབ་ཀྱི་དབུ་ཁྲིད་རྣམས་ནས་ཨ་རི་དང་མཐུན་གྲོགས་ཀྱི་འབྲེལ་ལམ་འཛིན་པ་ནི་རང་ཉིད་ཀྱི་གཞི་རྩའི་ཁེ་ཕན་ཆེད་ཡིན་པ་ལས་གཞན་ལ་ཞབས་འདེགས་ཞུ་རྒྱུ་དེ་ཙམ་གཙོ་བོར་འཛིན་གྱི་མེད། རྒྱ་ནག་གི་འགྲན་བསྡུར་སྐོར་གླེང་སྐབས་སྔོན་མ་སོ་ཝེ་ཌི(ར་ཞི་ཡ)་བཀག་སྐྱིལ་བྱས་པ་ལྟར་རྒྱ་ནག་གིས་དེ་ལྟར་ངོས་ལེན་བྱེད་མིན་ལ་མ་བལྟས་པར། གཅིག་བྱས་ན་NATO་ནེ་ཌོ་ཡི་མ་དཔེ་ཇི་བཞིན་ཨེ་ཞི་ཡ་ཁ་གཏད་ཆེད་རྒྱལ་ཁབ་རྣམས་ནས་མཉམ་འབྲེལ་བྱེད་ངེས་ཡིན་པའི་ཡིད་ཆེས་ཡོད་སྲིད། འོན་ཀྱང་། རྒྱ་ནག་ནི་ཨུ་རུ་སུ་(ར་ཞི་ཡ)དང་ཁྱད་པར་ཆེན་པོ་ཡོད། ཁོང་ཚོས་ཨ་མེ་རི་ཀའི་སྟོབས་ཤུགས་ལ་གཞན་དང་མ་འདྲ་ཞིག་གི་ཐོག་ནས་འགྲན་རྩོད་བྱེད་ཀྱི་ཡོད་པ་མ་ཟད། ཨ་མེ་རི་ཀའི་མངོན་འདོད་ལ་ཡང་ཁྱད་པར་ཡོད། ཁྱད་པར་འདི་དག་ལ་བརྟེན་ནེ་ཌོའི་NATO མ་དཔེ་དེ་འབྱུང་འགྱུར་ལོ་བཅུ་ཕྲག་རིང་ཨེ་ཤི་ཡའི་ནང་ལག་བསྟར་བྱེད་ཁག་པོ་ཡིན།
དངོས་ཡོད་གནས་སྟངས་ལ་ཡང་། ཨེ་ཤི་ཡའི་ཁུལ་འདིར་རྒྱ་ནག་གི་ཁྱིམ་མཚེས་རྒྱལ་ཁབ་ཁག་ལ་འཆར་སྣང་མཁྲེགས་པོ་གཉིས་ཀྱི་མངོན་འདོད་ཁྲོད་ནས་རང་དབང་ཅན་གྱི་གདན་ཀ་གཉིས་ལྡན་དེ་འདྲའི་ལས་སླ་བོ་ཞིག་མིན། ཁོང་ཚོར་འཕྲད་པ་ནི་འདེམས་ཀ་གཉིས་ལྡན་དེ་མིན། ཁོང་ཚོས་རྙོག་འཛིངས་ཆེ་ཞིང་འགྱུར་ལྡོག་ཅན་གྱི་སྟོབས་ཤུགས་འཕོ་འགྱུར་ཞིག་ལ་གདོང་ལེན་བྱེད་དགོས་ཀྱི་ཡོད། ཁོང་ཚོས་སུ་གཅིག་གིས་ཀྱང་རྒྱ་ནག་གི་མཐེ་བོང་འོག་སྡོད་འདོད་མེད་པ་ནི་དངོས་ཡོད་གནས་ཚུལ་རེད། འོན་ཀྱང་། དེ་མཚུངས་ཁོང་ཚོ་སུས་ཀྱང་རྒྱ་ནག་དགྲ་བོ་བཟོ་འདོད་བྱེད་ཀྱི་མེད། དེ་ལས་ཀྱང་གལ་ཆེ་བ་ཞིག་ལ་ཁོང་ཚོས་ཚང་མར་ཞི་བདེ་དང་བརྟན་བརླིང་། འཕེལ་རྒྱས་སུ་འགྲོ་བའི་གོ་སྐབས་སོགས་དགོས་ཀྱི་ཡོད། ཁོང་ཚོས་འདི་དག་ཐོབ་པའི་ལམ་ཁ་ཡག་ཤོས་གང་ཡིན་པ་དེ་འདེམ་གྱི་ཡིན་པ་དང་། དེ་ཡང་རྒྱ་ནག་དང་ཨ་མེ་རི་ཀ་ཕྱོགས་སོ་སོས་གདམ་ཀ་བྱེད་སྟངས་ལ་རེག་ལས་ཡོད། རྒྱ་ནག་གིས་སེམས་ཐག་གཙང་བཅད་ཀྱིས་ཨེ་ཤི་ཡ་མངའ་ཁུལ་ཟིལ་གྱིས་གནོན་པའི་ཆེད་ཨ་མེ་རི་ཀ་ཕྱིར་འབུད་གཏོང་བའི་ཐབས་ཤེས་བྱས་པ་དེ་ཙམ་གྱིས་ཁྱིམ་མཚེས་རྒྱལ་ཁབ་རྣམས་ཀྱིས་ཨ་རིར་བློ་གཏད་ཀྱིས་ཕར་འབུད་རྒྱག་གཏོང་བའི་རྒྱབ་སྐྱོར་བྱེད་ཀྱི་རེད།
འོན་ཀྱང་། རྒྱ་ནག་གིས་སོ་སོའི་སྟོབས་ཤུགས་ལ་ཚད་བཀག་བཟུང་ནས་ཨ་མེ་རི་དང་མངའ་ཁུལ་དུ་སྒྲིག་གཞི་གསར་བ་ཞིག་གི་ཐོག་མཉམ་ལས་བྱས་པ་དེ་ཙམ་གྱིས་ཁྱིམ་མཚེས་རྒྱལ་ཁབ་ཁག་གིས་ཀྱང་རྒྱ་ནག་གིས་འགན་མང་ཙམ་ལེན་པར་བློ་བདེ་བག་ཕེབས་ཡོང་གི་རེད། དེ་བཞིན་ཨ་མེ་རི་ཀའི་སྔོན་ཆད་ཀྱི་ཨེ་ཤི་ཡའི་འགོ་གཙོའི་གནས་བབས་བརྟན་པོ་བཟོ་ཐབས་བྱས་ན་དེས་རྒྱ་ནག་གི་མངོན་འདོད་ལ་མཐུན་རྐྱེན་སྒྲུབ་རྒྱུའི་ཚབ་དུ་འགྲན་རྩོད་དང་དམག་འཁྲུག་གི་ཉེན་ཁ་བཟོས་བཞིན་ཡོད་པས། རྒྱ་ནག་གི་ཁྱིམ་མཚེས་རྒྱལ་ཁབ་ཁག་ནས་ཨ་མེ་རི་ཀར་རྒྱབ་སྐྱོར་ཉུང་རུ་འགྲོ་གི་རེད། ཨེ་ཤི་ཡའི་མངའ་ཁུལ་གྱི་རྒྱལ་ཁབ་ཁག་ནས་རྒྱ་ནག་གིས་མངའ་ཁུལ་འདི་འགོ་ཁྲིད་བྱེད་པར་ཨ་རིས་འགོག་རྒོལ་བྱེད་པར་རྒྱབ་སྐྱོར་བྱེད་ཀྱི་ཡོད། འོན་ཀྱང་ཁོ་ཚོས་རྒྱ་ནག་གིས་འགན་མང་ཙམ་ལེན་པར་ངོ་རྒོལ་བྱེད་ཀྱི་མེད། ཁོང་ཚོས་རྒྱ་ནག་དེ་ཚུལ་མཐུན་བག་ཡོད་ཀྱི་མངོན་འདོད་ཅན་ཞིག་ཏུ་འགྱུར་བར་མཐུན་རྐྱེན་སྐྲུན་པ་ལས་ཁོང་ཚོར་སྣེ་ཁྲིད་བྱེད་པར་འདོད་མོས་བྱེད་ཀྱི་མེད།
འདིས་ག་རེ་སྟོན་གྱི་ཡོད་པ་རེད་ཟེར་ན། མ་འོངས་ལོ་བཅུ་ཕྲག་ཁ་ཤས་རིང་ཨེ་ཤི་ཡའི་ཐབས་ཇུས་ཀྱི་དཔུང་སྒྲིག་ནི་[ང་ཚོའི་དང་ཁྱེད་ཚོའི་ཕྱོགས]་ཟེར་བ་དེ་འདྲའི་ལས་སླ་བོ་ཞིག་མིན་པར་མགོ་རྙོག་ཚ་བོ་ཞིག་ཏུ་འགྱུར།
ཨེ་ཤི་ཡའི་ནང་གི་རྒྱལ་ཁབ་ཚང་མས་འཕེལ་རྒྱས་འགྲོ་བཞིན་པའི་རྒྱ་ནག་གི་སྟོབས་ཤུགས་དང་དམིགས་ཡུལ་བཅས་ལ་བློ་འཚབ་དང་རང་ཉིད་ལ་མེད་དུ་མི་རུང་པའི་དགོས་མཁོ་ལ་གཞིག་པས་ལྗིག་ཁོག་ཞིག་འགྱོག་དགོས་ཀྱི་ཡོད། གྲང་དམག་སྐབས་ཨ་མེ་རི་ཀའི་མཐུན་གྲོགས་རྒྱལ་ཁབ་ཚོས་ཨུ་རུ་སུར་(ར་ཤི་ཡ)་ཁ་གཏད་བཅག་པ་དང་མ་འདྲ་ཞིག་ནི། ཁོ་ཚོར་རྒྱ་ནག་གི་དཔལ་འབྱོར་ལས་ཁེ་ཕན་ཆེན་པོ་ཐོབ་པ་དང་ལྷན་དུ་ཆབ་སྲིད་ཐོག་དངངས་འཚབས་སྐྱེས་ཆེན་པོ་མེད། ཚང་མས་རྒྱ་ནག་དེ་བཞིན་སོ་སོའི་དཔལ་འབྱོར་གྱི་ལྟེ་བར་འགྱུར་བར་རེ་བ་རྒྱག་བཞིན་ཡོད། གྲང་དམག་སྐབས་ཨ་མེ་རི་ཀའི་མཐུན་གྲོགས་རྒྱལ་ཁབ་ཚོས་སེམས་ཁྲལ་བྱས་པ་ལྟར། ཁོ་ཚོས་རྒྱ་ནག་གི་ཆབ་སྲིད་ཀྱི་ལྟ་བས་མི་མང་གི་སེམས་པ་བསྒྱུར་ནས་ཆབ་སྲིད་ཀྱི་སྒྲོམ་གཞིར་འགྱུར་བ་ཐེབས་པའི་སེམས་ཁྲལ་མེད། ཁོང་ཚོས་ཚང་མས་གལ་སྲིད་མངའ་ཁུལ་དུ་རྒྱ་ནག་དང་ཁ་གཏད་ཀྱི་དམག་འཁྲུག་བྱུང་བ་ཡིན་ན་རང་ཉིད་ལ་གཞན་གྱིས་གླགས་རྙེད་སླ་བོ་ཡོད་པ་ཤེས་ཀྱི་ཡོད་ལ། ཆེས་རྣོ་ངར་ཆེ་བའི་འགྲན་རྩོད་ཀྱི་འོབས་དོང་ནང་ལྷུང་བ་ཡིན་ན་རང་ཉིད་ཀྱིས་སྡུག་བསྔལ་ག་ཚོད་མྱོང་དགོས་པ་ཡང་ཤེས་ཀྱི་ཡོད།
ལྷག་པར་དུ་རང་ཉིད་ཀྱི་ཆེད་དུ་ཨ་མེ་རི་ཀ་དེ་ཨེ་ཤི་ཡའི་མངའ་ཁུལ་གྱི་འགོ་གཙོ་བྱེད་པའི་གནས་བབས་ཐུན་མོང་དུ་འདོད་ཀྱི་མེད། གཞུང་འབྲེལ་གསལ་བསྒྲགས་སྐབས་ཐུན་མོང་གི་རིན་ཐང་སྐོར་བཤད་ཀྱི་ཡོད་ཀྱང་། མངའ་ཁུལ་འདིའི་ཨ་མེ་རི་ཀའི་མཐུན་གྲོགས་རྒྱལ་ཁབ་རྣམས་ནི་ཁ་ཡོད་ལག་ཡོད་ཀྱི་གནས་སྟངས་ལ་བསམ་བློ་གཏོང་མཁན་ཡིན་པས་ཞི་བདེ་དང་བརྟན་བརླིང་གལ་ཆེད་པོར་བརྩི་གི་རེད། ཁོང་ཚོར་མཚོན་ན་ཨ་མེ་རི་ཀའི་འགོ་གཙོའི་གནས་བབ་ལ་རིན་ཐང་ཆེན་པོ་མེད། ཁོང་ཚོས་འདས་པའི་ལོ་བཞི་ཅུའི་རིང་རྒྱབ་སྐྱོར་བྱས་དོན་ཡང་ཨ་མེ་རི་ཀ་དེ་ཨེ་ཤི་ཡའི་ནང་ཞི་བདེ་དང་བརྟན་བརླིང་གི་རྨང་གཞིར་གྱུར་ཡོད་པས་ཡིན། མ་འོངས་པར་གནས་སྟངས་དེ་མུ་མཐུད་བསྡད་པ་ཡིན་ན་ཁོང་ཚོས་རྒྱབ་སྐྱོར་བྱེད་ཀྱི་ཡིན་ཀྱང་། དེ་ལྟར་མིན་ན་རྒྱབ་སྐྱོར་བྱེད་ཀྱི་མ་རེད། གལ་སྲིད་ཐབས་ལམ་དེ་རྒྱ་ནག་གི་དབང་སྒྱུར་ལས་གཡོལ་བའི་ལམ་ཁ་གཅིག་པོ་དེ་ཡིན་ན་མ་གཏོགས། ཨ་རིའི་འགོ་གཙོ་གནས་བབས་ལ་རྒྱབ་སྐྱོར་ཆེད་ཁོ་ཚོས་རང་ཉིད་ཀྱི་མངོན་འདོད་གཙོ་བོ་སྟེ་ཞི་བདེ་དང་བརྟན་བརླིང་། རྒྱ་ནག་དང་འབྲེལ་ལམ་བཟང་བོ་བཅས་བློས་གཏོང་གི་མ་རེད།
སྟོབས་ཤུགས་ལ་འགྱུར་ལྡོག་བྱུང་བ་དང་དུས་མཚུངས་ཨ་མེ་རི་ཀས་ཁོང་ཚོས་བདེ་འཇགས་ལ་ཁས་ལེན་བྱེད་པའི་གདེང་འཇོག་ཀྱང་རང་བཞིན་གྱིས་ཉམས་འགྲོ་གི་རེད། རྒྱ་ནག་ལ་སྟོབས་ཤུགས་རྒྱས་པ་དང་ལྷན་དུ་ཁོང་ཚོ་ཨ་མེ་རི་ཀའི་རིན་ཐང་ཆེ་བའི་དཔལ་འབྱོར་ཚོང་གྲོགས་དང་འདུལ་དཀའ་བའི་ཐབས་ཇུས་ལ་དགྲ་ཟླ་ཤིག་ཆགས་ཀྱི་ཡོད་པ་ཨེ་ཤི་ཡའི་རྒྱལ་ཁབ་རྣམས་ཀྱིས་ཤེས་ཀྱི་ཡོད། རྒྱུ་མཚན་དེ་གཉིས་ལ་བརྟེན་རྒྱ་ནག་གི་ཁ་གཏད་དུ་ལངས་ནས་ཨ་མེ་རི་ཀར་རྒྱབ་སྐྱོར་བྱས་ན་གྱོང་གུན་ཆེན་པོ་ཞིག་ཡོད་པ་དང་། ཨ་མེ་རི་ཀས་ཕྱོགས་ནས་ཇུས་གཏོགས་བྱེད་ཤུགས་ཆེ་རུ་འགྲོ་བ་ཁོ་ཚོས་དངོས་ཡོད་ཐོག་ངོས་འཛིན་བྱེད་ཀྱི་ཡོད་པ་དང་། ཁོང་ཚོ་ཨ་མེ་རི་ཀ་དང་རྒྱ་ནག་དབར་གྱི་རྩོད་རྙོག་གི་རྙི་དོང་ནང་ལྷུང་བའི་ཉེན་ཁ་དང་། ཡང་ན་ཨ་མེ་རི་ཀས་ཁོ་ཚོས་གཡུག་པ་འམ་བློས་བཏང་གི་རེད་བསམ་བའི་བློ་འཚབ་ཆེ་རུ་འགྲོ་གི་ཡོད། ཨ་མེ་རི་ཀའི་ཕྱོགས་ནས་ཀྱང་ཁོ་ཚོས་དེ་འདྲ་བྱེད་ཡོང་སྙམ་པའི་སེམས་ཁྲལ་བྱེད་ཀྱི་ཡོད། རྒྱ་ནག་ཕྱོགས་ནས་ཨ་མེ་རི་ཀའི་འགོ་གཙོའི་གནས་བབས་འགྲན་རྩོད་འགོག་ཐབས་སུ་མཉམ་འབྲེལ་བྱེད་རྒྱུ་དང་རྒྱུན་གནས་ཡོང་རྒྱུ་ཕྱོགས་ཚང་མ་ནས་དཀའ་ངལ་ཆེ་རུ་འགྲོ་གི་ཡོད། ང་ཚོས་ཨ་མེ་རི་ཀའི་ད་དུང་ཨེ་ཤི་ཡའི་ནང་གི་གྲོགས་པོ་དང་མཐུན་གྲོགས་རྒྱལ་ཁབ་རྣམས་མཉམ་དུ་ཕྱག་ལས་གནང་བར་དཀའ་ངལ་རྣམས་དང་གོ་སྐབས་ག་རེ་ཡོད་མེད་སྐོར་ལ་ཞིབ་ཏུ་བལྟ་རྒྱུ་གལ་ཆེན་པོ་རེད།
སྟོབས་ཆེན་རྒྱལ་ཁབ་ཁག
འཇར་པན།
འཇར་པན་ནི་ཨེ་ཤི་ཡའི་མངའ་ཁུལ་གྱི་སྟོབས་ཆེན་རྒྱལ་ཁབ་ཅིག་ཡིན་ལ་ཁོང་ཚོ་ནི་ཨ་མེ་རི་ཀའི་འགོ་གཙོའི་གནས་བབས་མུ་མཐུད་གནས་པར་རྒྱབ་སྐྱོར་བྱེད་མཁན་ཞིག་ཡིན། འདི་གནད་འགག་ཆེན་པོ་ཆགས་ཡོད། གང་ཡིན་ཟེར་ན། འཇར་པན་ནི་ཨ་མེ་རི་ཀར་མཚོན་ན་ཨེ་ཤི་ཡའི་ནང་གི་མཐུན་གྲོགས་གལ་ཆེ་ཤོས་སུ་གྱུར་ཡོད། དེ་ནི་བསྔགས་འོས་པ་དང་གཅིག་བྱས་ན་ཧ་ཅང་དཀོན་པའི་འབྲེལ་ལམ་ཞིག་ཡིན། ལོ་ངོ་བཅུ་ཕྲག་མང་པོའི་རིང་འཛམ་གླིང་སྒང་གི་རྒྱལ་ཁབ་ཕྱུག་ཤོས་ཨང་གཉིས་པ་(ད་ལྟ་གསུམ་པ་ཡིན)་དེ་འཛམ་གླིང་ཐོག་གི་རྒྱལ་ཁབ་ཕྱུག་ཤོས་ཨང་དང་པོ་གཉིས་ཕན་ཚུན་ཐབས་ཇུས་ཀྱི་ཚོང་གྲོགས་སུ་གྱུར་ཡོད། འདི་ནི་སྔོན་ཆད་བྱུང་མ་མྱོང་བ་ཞིག་ངེས་གཏན་ཡིན་ལ་དེས་ག་རེ་མཚོན་གྱི་འདུག་ཟེར་ན་དམིགས་བསལ་ཞིག་དང་ཡང་གཅིག་བཤད་ན་ཡུད་ཙམ་གྱི་གནས་སྟངས་ཞིག་རེད། འབྲེལ་ལམ་དེ་ཨེ་ཤི་ཡའི་ནང་གི་ཨ་མེ་རི་ཀའི་གནས་བབས་ཀྱི་སྲོག་རྩར་གྱུར་ཡོད། འོན་ཀྱང་། དེ་བརྟན་པོ་མེད་པའི་རྨང་གཞི་ཞིག་གི་ཐོག་བཏིང་ཡོད། གང་ཡིན་ཟེར་ན། རྒྱ་ནག་གི་སྟོབས་ཤུགས་ཆེ་རུ་ཕྱིན་པ་དང་མཉམ་དུ་འཇར་པན་དེ་ཅི་བྱ་བརྟོལ་མེད་ཀྱི་གནས་ཞིག་གི་བསྐྱལ་བཞིན་ཡོད།
འཇར་པན་ཅི་བྱ་བརྟོལ་མེད་གྱར་བའི་རྒྱུ་མཚན་ནི། ཁོ་ཚོས་འཕེལ་རྒྱས་ལ་འགྲོ་བཞིན་པའི་རྒྱ་ནག་གི་སྟོབས་ཤུགས་ལ་འཇིགས་སྣང་ཆེན་པོ་བྱེད་ཀྱི་ཡོད་པ་རེད། དེ་ཡང་རྒྱ་ནག་སྟོབས་ཆེན་ཏུ་གྱུར་བ་མཉམ་དུ་འཇར་པན་ལ་ཆབ་སྲིད་དང་དཔལ་འབྱོར་གང་ཅིའི་ཐད་བཙན་པོ་དབང་ཤེད་ཅན་དུ་འགྱུར་འདོད་ཀྱི་ཡོད། རྒྱ་ནག་དེ་མངའ་ཁུལ་གྱི་བཟང་སྤྱོད་ཅན་གྱི་འགོ་ཁྲིད་ཞིག་ཏུ་འགྱུར་རྒྱུ་དང་། འཇར་པན་ཡར་རྒྱས་དང་ཕྱུག་འགྱུར་གྱི་གོ་སྐབས་སྤྲོད་པར་ཡིད་ཆེས་དེ་ཙམ་མེད། རྒྱུ་མཚན་གཅིག་ནི། རྒྱལ་ཁབ་གཉིས་ཀྱི་དཀའ་རྙོག་ཆེ་བའི་འདས་པའི་ལོ་རྒྱུས་དང་དེ་ལས་ཀྱང་གལ་ཆེ་བ་ཞིག་ལ་འཇར་པན་རང་ཉིད་གཞི་རྩའི་ཆ་ནས་ཨེ་ཤི་ཡའི་སྒྲིག་འཛུགས་ནང་ལྷན་སྐྱེས་ཀྱི་ཁྱད་ཆོས་ལྡན་པའི་སྟོབས་ཆེན་རྒྱལ་ཁབ་ཅིག་ཡིན་པས་རེད། དེ་འདྲ་ཡིན་པའི་གནས་སྟངས་འདི་ཧང་སངས་དགོས་པ་འདྲ་བོ་ཞིག་རེད། ལོ་ངོ་བཅུ་ཕྲག་གཉིས་ཙམ་རིང་འཇར་པན་ནི་ཕྱི་ལོ་༡༩༨༠་ནང་གི་དཔལ་འབྱོར་ཤུགས་ཆེན་པོ་འཕེལ་བ་དང་མ་འདྲ་བ་རང་སོར་གནས་པ་དང་། མ་འོངས་པའི་ལོ་བཅུ་ཕྲག་ཁ་ཤས་རིང་ཁོ་ཚོའི་དཔལ་འབྱོར་གྱི་མདུན་ལམ་ཡང་ཡར་རྒྱས་འགྲོ་རྒྱུ་ཡིན་པ་མཐོང་ཁག་པོ་རེད། འོན་ཀྱང་། ཁོང་ཚོས་འཛམ་གླིང་གི་སྟོབས་ཆེན་རྒྱལ་ཁབ་ཨང་གསུམ་པར་མུ་མཐུད་གནས་རྒྱུ་ཡིན་པ་དེ་ཡང་གཙོ་བོ་བཟོ་ལས་དང་འཕྲུལ་རིགས་ཀྱི་ཐོན་ཁུངས་དང་། འདུས་ཤུགས་ཅན་གྱི་སྤྱི་ཚོགས། ཐུན་མོང་མ་ཡིན་པའི་ངོ་བོ་ལྡན་པ། ཐབས་ཇུས་ཀྱི་དགེ་མཚན་ལྡན་པའི་གླིང་ཕྲན་རྒྱལ་ཁབ་ཅིག་ཡིན་པ་བཅས་རེད། ཁོང་ཚོ་དུས་རབས་ཕྱེད་ཙམ་གྱི་སྔོན་ཏེ་ཕྱི་ལོ་༡༩༤༥་ནང་བཞིན་ཡང་བསྐྱར་མ་འོངས་པར་ཨེ་ཤིའི་གླིང་ཆེན་ནང་སྐམ་སའི་སྟོབས་ཤུགས་ཅན་ཞིག་ཆགས་ཐུབ་ཀྱི་མ་རེད། འོན་ཀྱང་། ཁོང་ཚོས་ལས་སླ་བོའམ་མགྱོགས་མྱུར་ངང་འདུལ་དཀའ་བའི་མཚོ་དམག་དང་རྡུལ་ཕྲན་མཚོན་ཆའི་སྟོབས་ཤུགས་བསྐྲུན་ཐུབ་པ་དང་། དེས་ཁོང་ཚོ་ཨེ་ཤི་ཡའི་ཐབས་ཇུས་ཀྱི་ལྗིད་ཚད་ནང་གོ་གནས་ངེས་ཅན་གྱི་ཐོབ་ཀྱི་ཡོད། སྟོབས་ཆེན་གྱི་རྒྱལ་ཁབ་ཟེར་བ་དེ་རང་ཉིད་ཀྱི་འདོད་པ་མ་ཁེངས་བའི་སྐབས་སྒྲོམ་གཞིར་ཁ་འཐོར་གཏོང་བའི་ནུས་པ་ཅན་ཞིག་ལ་འདོད་ཀྱི་ཡོད་ན། འཇར་པན་ལ་ཨེ་ཤི་ཡའི་ནང་མ་འོངས་པའི་ལོ་ངོ་བཅུ་ཕྲག་ཁ་ཤས་རིང་སྟོབས་ཆེན་རྒྱལ་ཁབ་ཅིག་ཏུ་སྡོད་རྒྱུའི་ནུས་པ་ཡོད། འདི་རྒྱ་ནག་ལ་མཚོན་ན་དཀའ་རྙོག་ཞིག་ཡིན། གོ་ལ་ཕྱེད་ཀའི་ནུབ་ཕྱོགས་མངའ་ཁུལ་དུ་ཨ་མེ་རི་ཀས་འགོ་ཁྲིད་ཀྱི་གནས་བབས་ནི་སྟོབས་ཆེན་རྒྱལ་ཁབ་གཞན་གྱིས་འགྲན་རྩོད་བྱེད་མིན་ལ་རེག་ལས་ཡོད་པ་དང་། མངའ་ཁུལ་གྱི་འགོ་གཙོ་བྱེད་འདོད་པའི་རྒྱ་ནག་གི་དམིགས་ཡུལ་འགྲུབ་དགོས་ན་འཇར་པན་རྒྱལ་ཁབ་མངའ་ཁུལ་འདིའི་རང་དབང་གི་སྟོབས་ཆེན་རྒྱལ་ཁབ་ཞིག་ཏུ་སྡོད་རྒྱུར་བཟོད་སྒོམ་བྱེད་མི་ཐུབ། གལ་སྲིད་རྒྱ་ནག་གིས་མངའ་ཁུལ་འདིར་འགོ་ཁྲིད་བྱེད་པར་འཇར་པན་གྱི་སྟོབས་ཤུགས་ངེས་ཅན་ཞིག་མེད་པར་བཟོ་བ་དང་རྒྱ་ནག་གི་གཤམ་འོག་ཏུ་སྟོབས་འབྲིང་རྒྱལ་ཁབ་ཞིག་གི་གནས་བབས་ཐོག་སྡོད་དགོས་ཀྱི་ཡོད། དེ་བས་རྒྱ་ནག་འབུར་དུ་ཐོན་བཞིན་པའི་གནས་སྟངས་ལ་འཇར་པན་གྱིས་སེམས་ཁྲལ་བྱེད་པར་རྒྱུ་མཚན་ཡོད།
ཨ་རི་དང་འཇར་པན་གྱི་མཐུན་གྲོགས་དེ་ཁོང་ཚོས་ཐབས་ཇུས་ཀྱི་སྙིང་པོར་བཟུང་པའི་རིང་རྒྱ་ནག་གི་གནོན་ཤུགས་ལས་སྲུང་སྐྱོབ་ཡོང་བར་ཁོང་ཚོ་མཐའ་གཅིག་ཏུ་ཝ་ཤིན་ཌོན་ལ་བརྟེན་དགོས་ཀྱི་ཡོད། དཀའ་ངལ་ཆེ་ཤོས་ནི་རྒྱ་ནག་ཡར་རྒྱས་ལ་ཅི་ཙམ་སོང་བ་དེ་ཙམ་གྱིས་འཇར་པན་ཨ་རིར་བརྟེན་རྒྱུ་ཅུང་ཁག་པོར་གྱུར་ཡོད། རྒྱ་ནག་ཡར་རྒྱས་ལ་སོང་བ་དེ་ཙམ་གྱིས་ཁོང་ཚོ་རིན་ཐང་ཧ་ཅང་ཆེ་བའི་ཚོང་གྲོགས་སམ་ཡང་ན་ཉེན་ཚབས་ཧ་ཅང་ཆེ་བའི་དགྲ་ཟླ་ཆགས་ཀྱི་ཡོད་པས་ཨ་མེ་རི་ཀས་ཕྱོགས་ནས་རང་ཉིད་ཀྱི་མངོན་འདོད་བློས་བཏང་སྟེ་འཇར་པན་ལ་རྒྱབ་སྐྱོར་བྱེད་རྒྱུ་ཁག་པོ་རེད། ཝ་ཤིང་ཀྲོན་དང་པེ་ཅིང་དབར་སོ་སོའི་མངོན་འདོད་ཐོག་གོ་རྟོགས་སླེབས་པ་ཡིན་ན་འཇར་པན་གཡུག་རྒྱུའི་ཉེན་ཁ་ཆེ་རུ་འགྲོ་བ་དང་ཝ་ཤིང་ཀྲོན་ལ་འཇར་པན་གྱི་ཚབ་བྱས་ནས་ཉེན་འཚབ་བཟོ་འདོད་མེད། བཤད་སྟངས་གཞན་ཐོག་བརྗོད་ན། ཨ་རི་དང་རྒྱ་ནག་ཀྱི་འབྲེལ་བ་ཡག་ཏུ་ཕྱིན་ན་འཇར་པན་ལ་བདེ་འཇགས་དེ་ཙམ་མེད་པའི་ཚོར་བ་སླེབས་ཀྱི་ཡོད་ལ། དེ་ལས་ལྡོག་སྟེ་ཨ་རྒྱའི་འབྲེལ་བ་སྡུག་ཏུ་ཕྱིན་པ་ཡིན་ན་ཨ་མེ་རི་ཀའི་རྒྱབ་སྐྱོར་ཡོད་པའི་གདེང་ཚོད་ཆེ་རུ་འགྲོ་གི་རེད། འདིས་འཇར་པན་དེ་བཞིན་ཁོ་ཚོའི་བདེ་སྲུང་ནི་རྒྱལ་སྤྱིའི་ཐོག་གི་ཚོང་ཤག་གལ་ཆེ་ཤོས་གཉིས་ཀྱི་དགྲ་ཟླའི་འབྲེལ་ལམ་ཅིག་ལ་བརྟེན་པའི་བྱ་དཀའི་གནས་སྟངས་ཞིག་གི་ནང་ཡོད།
ཝ་ཤིང་ཀྲོན་དང་པེ་ཅིང་བར་འཁྲུག་རྩོད་བྱུང་བ་ཡིན་ན་འཇར་ལ་པན་བསམ་ཡུལ་འདས་པའི་ཉེན་འཚབ་ཡོད་ལ། ཨ་རྒྱ་གཉིས་གྲོགས་པོ་དང་མཉམ་ལས་བྱས་པས་ཀྱང་ཉེན་འཚབ་འཕྲད་ཀྱི་ཡོད།
འཇར་པན་ཅི་བྱ་གཏོལ་མེད་ཀྱི་གནས་སྟངས་འདི་ལས་ཐར་བའི་ལམ་ཁ་ཡག་ཤོས་ནི་རྒྱ་ནག་གི་ཉེན་ཁ་ལས་སྲུང་སྐྱོབ་ཆེད་ཨ་རི་ལ་རྒྱབ་བརྟེན་བཅོལ་མཚམས་འཇོག་དགོས། དེའི་ཚབ་ཏུ་རང་ཉིད་ཀྱིས་རྒྱ་ནག་གི་གནོན་ཤུགས་ལ་ཁ་གཏད་གཅོག་ཐུབ་པའི་དམག་དཔུང་འཛུགས་སྐྲུན་བྱེད་རྒྱུ་དེ་རེད། དེའི་ནང་དོན་ནི་ཁོ་ཚོས་རྒྱ་ནག་གི་རྡུལ་ཕྲན་མཚོན་ཆ་འགོག་རྒོལ་ལ་འདང་ངེས་ཀྱི་རྡུལ་ཕྲན་མཚོན་ཆའི་དམག་དཔུང་བཙུགས་པ་ཡིན་ན་འཇར་པན་དེ་རྒྱ་ནག་གི་སྡིགས་ར་སྐུལ་སར་འགྱུར་གྱི་མ་རེད།
འདི་ནི་འཇར་པན་གྱི་གཞུང་འཛིན་ཚོགས་པ་གང་རུང་གིས་ཐག་གཅོད་བྱེད་དཀའ་བའི་གནད་དོན་ཞིག་ཡིན་པ་གསལ་བོ་རེད། འོན་ཀྱང་། ཐག་གཅོད་འདི་བསམ་ཡུལ་ལས་འདས་པ་ཞིག་མིན་པ་དང་གདམ་ཀ་གཞན་ཁག་ནི་དེ་བས་ཉམ་ང་བ་ཞིག་ཡིན།
གོམ་སྟོབས་འདིས་རྒྱལ་སྤྱིའི་ཐོག་གི་འཇར་པན་ཀྱི་གནས་སྟངས་ལ་རྨང་གཞིའི་འགྱུར་བ་ཞིག་ཐེབས་འགོ་བཙུགས་པ་ཡིན་ལ། དེ་ལྟར་བྱས་པ་ནི་ཁོང་ཚོ་ཡང་བསྐྱར་རང་དབང་ཐོག་སྟོབས་ཆེན་རྒྱལ་ཁབ་ཅིག་ཆགས་ཡོང་གི་ཡོད་པས་ཨ་མེ་རི་ཀ་དང་མཐུན་གྲོགས་ལ་རྫོགས་ཚིག་འབྲི་བ་ཞིག་ཀྱང་ཡིན། ཐོག་མར་འགྱུར་བ་འདི་ཨེ་ཤི་ཡའི་ནང་གི་ཨ་མེ་རི་ཀའི་གནས་བབས་ལ་གྱོང་གུན་ཚབས་ཆེན་ཕོག་པ་འདྲ་བོ་ཡོད་ཀྱང་། ང་ཚོས་ཅི་ཙམ་ཞིབ་ཏུ་བལྟས་པ་དེ་ཙམ་གྱིས་གནས་སྟངས་གསལ་བོ་མེད་པ་ཆགས་ཀྱི་ཡོད། རྒྱ་ནག་ཡར་རྒྱས་ལ་འགྲོ་བ་དང་དུས་མཚུངས་ཨ་མེ་རི་ཀ་དང་འཇར་པན་དབར་གྱི་མཐུན་གྲོགས་འབྲེལ་བ་དེ་ཕྱོགས་གཉིས་ནས་ཉེན་ཁ་ཆགས་ཀྱི་ཡོད།
དང་པོ། འབྲེལ་ལམ་དེས་ཨ་མེ་རི་ཀ་རང་ཉིད་འཇར་པན་དང་རྒྱ་ནག་དབར་གྱི་དཀའ་རྙོག་ནང་ལྷུང་ཀྱི་ཡོད། དེ་ཡང་འཇར་པན་གྱི་བདེ་སྲུང་འགན་ལེན་རྒྱུན་འཁྱོངས་བྱས་པ་དེ་ཙམ་གྱིས། ཨ་མེ་རི་ཀ་རང་ཉིད་ལ་ཐད་ཀར་ཁེ་ཕན་མེད་པའི་ཌོ་ཀྱོག་དང་པེ་ཅིང་དབར་གྱི་རྩོད་རྙོག་ནང་ཚུད་པའི་ཉེན་ཀ་ཆེ་རུ་འགྲོ་གི་ཡོད།
གཉིས་པ། འཇར་པན་གྱིས་ཨ་རྒྱ་གཉིས་ཐག་ཉེ་རུ་འགྲོ་གི་ཡོད་པར་བློ་འཚབ་བྱེད་ཀྱི་ཡོད་པ་དང་། ཨ་རི་དང་འཇར་པན་གཉིས་ཀྱི་མཐུན་གྲོགས་ལ་ཆ་འཇོག་མུ་མཐུད་བྱས་པ་ཡིན་ན། ཝ་ཤིང་ཀྲོན་དང་པེ་ཅིང་གཉིས་ཀྱིས་ཕུགས་ལ་ཕན་པའི་ཕྱག་ལས་གནང་བར་འགོག་རྐྱེན་བཟོ་གི་ཡོད། གྱོང་གུན་ཆེན་པོ་དེ་འདྲ་ཞིག་ཁྱེར་ཐུབ་མིན་ཡང་གཙོ་བོ་ཨེ་ཤི་ཡིའི་མངའ་ཁུལ་ནང་ཨ་མེ་རི་ཀའི་དམིགས་ཡུལ་གཙོ་བོ་ག་རེ་བཟུང་ཡོད་མེད་ལ་ཐུག་ཡོད། ཁོ་ཚོས་སེམས་ཐག་གཙང་བཅད་ཀྱིས་སྔོན་ལྟར་ཐབས་ཇུས་ཀྱི་འགོ་གཙོ་ཇེ་བརྟན་ལ་གཏོང་རྒྱུ་ཡིན་ན་འཇར་པན་དང་མཐུན་གྲོགས་རྒྱུན་གནས་བྱེད་རྒྱུ་ནི་མེད་དུ་མི་རུང་བ་ཞིག་ཡིན་ལ། རྒྱ་ནག་དང་འབྲེལ་བའི་མཇུག་འབྲས་རྣམས་ལ་ངེས་པར་དུ་གདོང་ལེན་བྱེད་དགོས། འོན་ཀྱང། ངས་ཁུངས་སྐྱེལ་ར་སྤྲོད་བྱེད་རྒྱུ་ཞིག་ལ། ཨ་མེ་རི་ཀའི་ཕྱོགས་ནས་འགོ་གཙོའི་གནས་བབས་རྒྱུན་འཛིན་མ་བྱས་ཀྱང་། ཞི་བདེ་རྒྱ་མཚོའི་ནུབ་ཕྱོགས་མངའ་ཁུལ་དུ་སྟོབས་ལྡན་གྱི་རྟེན་གཞི་དེ་རྒྱུན་མཐུད་གནང་ཐུབ་པར་མ་ཟད།རང་ཉིད་ཀྱི་མངོན་འདོད་གཙོ་བོ་ཁག་ཀྱང་སྲུང་སྐྱོབ་བྱེད་ཐུབ། དེ་བས་འཇར་པན་དང་མཐུན་གྲོགས་བྱས་པ་དེས་ཁོང་ཚོར་ཐོབ་པ་ལས་ཤོར་བ་མང་ངེས་ཡིན།
རྒྱ་གར།
ཕྱི་ལོ་༡༩༩༠་ནང་ནས་བཟུང་ཨ་རིའི་དབུ་ཁྲིད་རྣམས་ཀྱིས་རྒྱ་གར་ནི་རྒྱ་ནག་ལ་ཁ་གཏད་གཅོག་པའི་ལྗིག་ཁོག་ཞིག་ཏུ་བལྟས་ཡོད་པ་རེད། ཁོང་ཚོས་རྒྱ་གར་སྟོབས་ཤུགས་ཆེ་རུ་ཕྱིན་པ་དང་མཉམ་དུ་ཨ་རིའི་སྟོབས་ཤུགས་ལ་སྣོན་པ་རྒྱབ་ནས་འཕེལ་རྒྱས་ལ་འགྲོ་བཞིན་པའི་རྒྱ་ནག་གི་ཁ་གཏད་དུ་ལངས་རྒྱུ་དང་། ཨ་རིའི་འགོ་ཁྲིད་པའི་སྒྲིག་གཞི་དེ་རྒྱུན་འཛིན་བྱེད་པའི་རེ་བ་རྒྱག་གི་ཡོད། འདས་པའི་ལོ་བཅུ་ཕྲག་ཁ་ཤས་རིང་ཐབས་ཇུས་ཀྱི་འབྲེལ་ལམ་གང་ལ་གང་འཚམ་ཡག་པོ་བྱུང་བར་བརྟེན་ཕན་ཚུན་མཉམ་ལས་ཀྱི་གནས་རིམ་མཐོན་པོར་སླེབས།
འབྲེལ་ལམ་དེ་ལ་ལྗིག་ཁོག་ག་ཚོད་ཡོད་མེད་འུར་སྒྲོག་བྱེད་རྒྱུ་ལས་སླ་བོ་ཡིན་ཀྱང་། ཁོང་ཚོ་མཐུན་གྲོགས་རྒྱལ་ཁབ་ཡིན་པའི་ཚོར་བ་གང་ཡང་མི་སྟེར། རྒྱ་གར་རང་ཉིད་ཀྱི་མངོན་འདོད་དང་ཐད་ཀར་འབྲེལ་བ་མེད་པ་ཡིན་ན། ཨ་རྒྱ་གཉིས་གདོང་ཐུག་བྱུང་བའི་སྐབས་སུ་ཝ་ཤིང་ཀྲོན་གྱིས་རྒྱ་གར་ཕྱོགས་ནས་དོན་སྙིང་ལྡན་པའི་རྒྱབ་སྐྱོར་ཞིག་ཐོབ་རེ་བྱེད་ཀྱི་མེད། དཔེར་ན། ལྷོ་རྒྱ་ནག་རྒྱ་མཚོ་དང་ཐེ་ཝན་ཐོག་ཨ་རྒྱའི་བར་རྩོད་རྙོག་བྱུང་བ་ཡིན་ན། རྒྱ་གར་གྱིས་དམག་དཔུང་བཏང་ནས་ཨ་རི་ལ་རྒྱབ་སྐྱོར་ཡོང་རེ་བྱེད་པ་ནི་རྒྱུ་མཚན་མེད་པ་ལྟ་བུ་རེད།
མི་ཁ་ཤས་ཀྱིས་ཨ་རི་དང་རྒྱ་གར་གཉིས་མཐུན་ཕྱོགས་རྒྱལ་ཁབ་ཏུ་འགྱུར་བའི་རེ་བ་རྒྱག་གི་ཡོད། འོན་ཀྱང་། འདི་ལ་རྒྱུ་མཚན་གསུམ་གྱི་ཐོག་ནས་དོགས་འདྲི་བྱས་ཆོག ཨ་མེ་རི་ཀ་དང་འདྲ་བར་རྒྱ་ནག་ནི་རྒྱ་གར་གྱི་ཐབས་ཇུས་འགྲན་རྩོད་པ་གཙོ་བོ་རུ་གྱུར་ཡོད་ཀྱང་། རྒྱ་དཀར་ནག་གཉིས་ཀྱི་འབྲེལ་བའི་དམིགས་ཡུལ་ཁག་ཨ་རི་དང་གཅིག་མཚུངས་མིན། ལྷག་པར་དུ་ཨ་མེ་རི་ཀའི་དམིགས་ཡུལ་དེ་ཨེ་ཤི་ཡིའི་མངའ་ཁུལ་གྱི་འགོ་གཙོའི་གནས་བབ་རྒྱུན་འཛིན་བྱེད་རྒྱུ་དེ་ཡིན་ན། དོན་དངོས་ཐོག་རྒྱ་གར་སྟོབས་ཤུགས་ཆེ་རུ་ཕྱིན་པ་དང་དུས་མཚུངས་ཁོང་ཚོའི་མངོན་འདོད་རྣམས་ཨ་རི་ལས་རྒྱང་ཐག་རིང་དུ་འགྲོ་གི་རེད། རྒྱ་གར་རང་ཉིད་སྟོབས་ཆེན་རྒྱལ་ཁབ་ཞིག་ཏུ་འགྱུར་བཞིན་པའི་སྐབས་འདིར་ཁོང་ཚོས་རྒྱལ་སྤྱིའི་སྡིང་ཆའི་སྟེང་རང་ཉིད་ཀྱི་གནས་བབས་ལ་དོ་སྣང་ཆེན་པོ་སྤྲོད་ཀྱི་ཡོད་པས། ཁོང་ཚོའི་དམིགས་ཡུལ་ནི་རང་ཉིད་ཀྱི་སྟོབས་ཤུགས་གནས་ཚད་མཐོ་ཤོས་སུ་སླེབས་རྒྱུ་དེ་ཡིན་པ་ལས་ཨ་རིར་རྒྱབ་སྐྱོར་བྱེད་རྒྱུ་དེ་མིན།
རྒྱ་ནག་གི་སྟོབས་ཤུགས་ལ་ཚད་བཀག་དང་ཁོ་ཚོ་དབང་སྒྱུར་བྱེད་མཁན་ཞིག་ཏུ་མི་འགྱུར་བའི་ཆེད་རྒྱ་གར་གྱིས་དགའ་བཞིན་སྤྲོ་བཞིན་ཨ་རིའི་ལྷན་དུ་ཕྱག་ལས་གནང་གི་རེད། འོན་ཀྱང་། ཁོང་ཚོས་ཨ་རི་ལ་རྒྱབ་སྐྱོར་ཆེད་རང་ཉིད་མངའ་ཁུལ་གྱི་འགོ་གཙོ་བྱེད་པའི་མངོན་འདོད་དེ་དམའ་རིམ་དུ་འཇོག་གི་མ་རེད། དེ་ལས་རྒྱང་རིང་ཙམ་ལ་བསམ་བློ་བཏང་ན། རྒྱ་གར་སྟོབས་ཤུགས་ཆེ་རུ་ཕྱིན་པ་དུས་མཚུངས་རྒྱ་ནག་གི་ཁ་གཏད་ཏུ་ལངས་པར་ཨ་རིའི་རོགས་སྐྱོར་དེ་ཙམ་མི་དགོས་ལ། ཁོང་ཚོས་རང་ཉིད་ཀྱི་སྟོབས་ཤུགས་འཕེལ་རྒྱས་ཆེད་ནུས་ཤུགས་འདོན་གྱི་རེད་མ་གཏོགས་ཨ་མེ་རི་ཀའི་ཆེད་གཏོང་གི་མ་རེད། དེ་བཞིན་ལྡོག་ཕྱོགས་ནས་བཤད་ན། རྒྱ་ནག་སྟོབས་ལྡན་དུ་གྱུར་བ་ཡིན་ན་རྒྱ་གར་ལ་གནད་འགག་ཆེན་པོ་ཡིན་པས། ལྡི་ལི་ཕྱོགས་ནས་ཨ་མེ་རི་ཀའི་འགོ་ཁྲིད་གནས་བབ་ལ་རྒྱབ་སྐྱོར་ཆེད་སོ་སོའི་མངོན་འདོད་བློས་གཏོང་རྒྱུ་དང་། ཡང་ན་རང་ཉིད་འཕེལ་རྒྱས་སུ་གཏོང་རྒྱུ་གཉིས་ལ་དོགས་ཟོན་ནམ་སྤྱང་གྲུང་དོད་པོ་བྱེད་ཀྱི་རེད། དེ་བས་ཨེ་ཤི་ཡའི་དུས་རབས་ནང་རྒྱ་གར་དེ་འདུལ་དཀའ་བའི་སྟོབས་ཆེན་རྒྱལ་ཁབ་ཞིག་ཏུ་གྱུར་བ་ཡིན་ན་ཡང་ཨ་མེ་རི་ཀའི་འགོ་གཙོའི་གནས་བབས་ལ་རྒྱབ་སྐྱོར་བྱེད་མཁན་དཀྱུས་མ་ཞིག་ཡིན།
འདིས་ག་རེ་གསལ་བཤད་གནང་གི་ཡོད་པ་རེད་ཟེར་ན་རྒྱ་གར་ནི་འཇར་པན་ལྟར་ཨ་མེ་རི་ཀར་ཐབས་ཇུས་ཀྱི་འགན་འཁྲི་(གྱོང་གུན།བུ་ལོན)་ཆེན་པོར་ཞིག་མིན། གང་ཡིན་ཟེར་ན། རྒྱ་གར་དང་ཨ་མེ་རི་ཀའི་འབྲེལ་བ་དེ་འཇར་པན་དང་ཨ་མེ་རི་ཀའི་འབྲེལ་བ་ལྟར་གལ་ཆེན་པོ་མིན་ལ། རྒྱ་གར་དང་རྒྱ་ནག་གི་འབྲེལ་བ་དེ་ངན་པའམ་དུག་རྫས་ཅན་ཞིག་མིན། འོན་ཀྱང་། ཨ་མེ་རི་ཀའི་དམིགས་ཡུལ་རྣམས་རྒྱ་གར་གྱི་མངོན་འདོད་དང་མཐུན་པོ་ཡོད་པ་གཅིག་པོ་དེས་ཨ་མེ་རི་ཀས་རྒྱ་ནག་ལ་ཁ་གཏད་གཅོག་སྐབས་རྒྱ་གར་དེ་རིན་ཐང་ཆེན་པོ་ཆགས་ཀྱི་ཡོད་པ་རེད། རྒྱ་གར་གྱི་མངོན་འདོད་འགྲུབ་པར་ཨེ་ཤི་ཡིའི་ནང་ཨ་མེ་རི་ཀའི་འགོ་གཙོ་བྱེད་མི་དགོས་པ་དང་། མངའ་ཁུལ་གྱི་འགོ་གཙོ་བྱེད་རྒྱུ་དེ་ཨ་མེ་རི་ཀའི་དམིགས་ཡུལ་ཡིན་ན་རྒྱ་གར་ནི་དེ་འདྲའི་ཕན་གྲོགས་ཆེ་བའི་རྒྱལ་ཁབ་ཅིག་མིན།
ཨུ་རུ་སུ་(ར་ཞི་ཡ)
ཨུ་རུ་སུ་ནི་ཨེ་ཤི་ཡའི་ནང་གི་སྟོབས་ལྡན་རྒྱལ་ཁབ་གསུམ་པ་དེ་ཡིན་ཞིང་རྒྱ་ནག་སྟངས་འཛིན་བྱེད་པར་ཁོང་ཚོས་ཨ་མེ་རི་ཀར་རོགས་སྐྱོར་བྱེད་སྲིད་ཅེས་བཤད་ཆོག་ཀྱང་། ཨེ་ཤི་ཡིའི་དུས་རབས་ནང་སྲིད་དོན་སྟོབས་ཤུགས་ཐད་ཁོང་ཚོའི་འཁྲབ་ཚན་ག་རེ་ཡིན་མིན་སྔོན་དཔག་བྱེད་དཀའ་བ་ཞིག་རེད། གསལ་བོ་མེད་པ་གཅིག་ལ་ཨུ་རུ་སུའི་སྟོབས་ཤུགས་མུ་མཐུད་གནས་མིན་དེ་རེད། ཁོང་ཚོ་ནི་ས་ཁྱོན་དང་ཐོན་ཁུངས་རྒྱ་ཆེ་ཤོས་ཀྱི་རྒྱལ་ཁབ་ཅིག་ཡིན་པ་དང་། ཁོང་ཚོས་མི་འབོར་འཕེལ་རྒྱས་ཀྱི་གནོན་ཤུགས་ལ་གདོང་ལེན་བྱེད་མི་དགོས་པ་དང་། མང་ཆེ་བ་སློབ་སྦྱོང་གནས་ཚད་མཐོན་པོ་དང་འཇོན་ཐང་ཆེན་པོའི་མི་འབོར་ཡོད། དེ་ལྟ་ནའང་ཁོ་ཚོས་དཔལ་འབྱོར་དེ་གུ་དོགས་པོ་དང་བརྟན་པོ་མེད་པར་བརྟེན། འབྱུང་འགྱུར་གྱི་ལོ་བཅུའི་ནང་ཨེ་ཤི་ཡའི་ནང་གི་སྟོབས་ལྡན་རྒྱལ་ཁབ་ཞིག་ཏུ་འགྱུར་བར་དགོས་ངེས་ཀྱི་དཔལ་འབྱོར་འཛུགས་སྐྲུན་གྱི་རྟགས་མཚན་དེ་མཐོང་མི་ཐུབ། འཇར་པན་དང་འདྲ་བར་ཨུ་རུ་སུ་ཕལ་ཆེར་དུས་ཡུན་རིང་པོར་རྒྱ་ནག་གི་ཁ་གཏད་དུ་ལངས་ནས་སྲུང་སྐྱོབ་ཐོག་འབད་རྩོལ་བྱེད་ཀྱི་རེད། འོན་ཀྱང་། འཇར་པན་དང་མ་འདྲ་བ་ནི་ཁོ་ཚོས་ངེས་པར་དུ་རྒྱ་ནག་གི་(ས་ཐོག)་དམག་མིའི་ཁ་གཏད་དུ་ལངས་ནས་གཞི་རྒྱ་ཆེ་བའི་ས་མཚམས་སྲུང་སྐྱོབ་བྱེད་དགོས། རྒྱ་ནག་འཕེལ་རྒྱས་ལ་སོང་བ་དང་དུས་མཚམས་སྲུང་སྐྱོབ་ལས་དོན་དེ་དཀའ་ངལ་ཆེ་རུ་ཆེ་རུ་འགྲོ་གི་རེད།
ང་ཚོས་ཤེས་དགོས་པ་ཞིག་ལ་ཨུ་རུ་སུར་རྡུལ་ཕྲན་མཚོན་ཆ་ཕོན་ཆེན་པོ་ཞིག་ཡོད་པ་དང་མ་འོངས་རྒྱུན་རིང་གི་དུས་ཚོད་ནང་དེ་ལྟར་གནས་རྒྱུ་ཡིན་པ་དང་། དེ་དག་ཨུ་རུ་སུར་ཕྱི་ལོགས་ནས་འཇིགས་སྐུལ་མི་ཡོང་བ་དང་། ལྷག་པར་དུ་རྡུལ་ཕྲན་མཚོན་ཆའི་གཏོར་རྒོལ་གྱི་ཉེན་ཁ་བྱུང་སྐབས་ཕན་ཐོགས་ཆེན་པོ་ཡོང་གི་ཡོད། འོན་ཀྱང་། གལ་སྲིད་རྒྱ་ནག་གིས་ཨུ་རུ་སུའི་ཤར་ཕྱོགས་ནས་གོ་མཚོན་དཀྱུས་མའི་དམག་དཔུང་གིས་གཏོར་རྒོལ་བྱས་པ་ཡིན་ན་རྡུལ་ཕྲན་མཚོན་ཆ་དེ་དག་གིས་གོ་མཚོན་དཀྱུས་མའི་སྟོབས་ཤུགས་ཀྱི་ཚབ་བྱེད་མི་ཐུབ། གང་ཡིན་ཟེར་ན། ཨུ་རུ་སུ་ཕྱོགས་ནས་རྡུལ་ཕྲན་མཚོན་ཆའི་ལན་འདེབས་ཀྱི་འཇིགས་སྐུལ་བྱས་པ་ཡིན་ན་རྒྱ་ནག་ཕྱོགས་ནས་རང་ཉིད་ཀྱི་མངའ་ཁུལ་སྲུང་སྐྱོབ་ཆེད་ཨུ་རུ་སུའི་གྲོང་ཁྱེར་གཙོ་བོ་ཁག་ལ་རྡུལ་ཕྲན་མཚོན་ཆའི་འཁོན་ལན་སློག་པའི་ཉེན་ཚབས་ཡོད། དེ་བས་ཨུ་རུ་སུ་ཕྱོགས་ནས་རང་ཉིད་ཀྱི་ཤར་ཕྱོགས་ས་ཁུལ་དུ་སྐམ་དམག་རྒྱ་ཆེན་པོ་ཞིག་འཛུགས་རྒྱུར་མ་དངུལ་འདང་ངེས་ཞིག་གཏོང་ཐུབ་པའི་འདོད་པ་ཡོད་ན་མ་གཏོགས། ཨེ་ཤི་ཡའི་ནང་གི་ཁོ་ཚོའི་ཐབས་ཇུས་ཀྱི་གནས་བབས་ནི་རིམ་བཞིན་ཉམ་ཆུང་རུ་འགྲོ་གི་རེད།
འདི་ཨུ་རུ་སུ་ག་ཚོད་གནད་འགག་ཆགས་ཡོད་པ་རེད་དམ། (SIBERAI)་སེ་སྦེ་རི་ཡ་(ཤར་ཕྱོགས་རྒྱལ་ཁམས་ཡོངས་ལ་གོ)ནི་ཨུ་རུ་སུའི་དཔལ་འབྱོར་དང་ངོ་བོ་བཅས་ལ་གནད་འགག་ཆེན་པོ་ཡིན། འོན་ཀྱང་། ཨུ་རུ་སུའི་དགོས་འདོད་དང་སེམས་ཚོར་མང་ཆེ་བ་ཁོ་ཚོས་ཤར་ཕྱོགས་ལས་གཡོལ་ཏེ་ནུབ་ཕྱོགས་དང་ལྷོ་ཕྱོགས་ལ་དམིགས་པ་གཏད་ཡོད། ཨུ་རུ་སུས་ཤར་ཕྱོགས་ནས་ས་ཆ་ཤོར་མྱོང་མེད་ཀྱང་ལྷོ་ཕྱོགས་ནས་དཔལ་འབྱོར་དང་། རིག་གཞུང་། ཐབས་ཇུས་ལ་གནད་འགག་ཡོད་པའི་ས་ཆ་རྒྱ་ཆེན་པོ་ཤོར་པ་རེད། མ་འོངས་པར་ཨུ་རུ་སུ་སྟོབས་ལྡན་རྒྱལ་ཁབ་ཞིག་ཏུ་གྱུར་བ་ཡིན་ན་ཐོག་མའི་དོ་སྣང་བྱེད་ས་ནི་ཁོ་ཚོས་སྔོན་ཆད་ཤོར་ཟིན་པའི་ཡོ་རབ་དང་འདབས་འབྲེལ་ས་ཁུལ་ཁག་ཡིན་ལ། ཡོ་རོབ་གླིང་ཆེན་གྱི་སྒྲོམ་གཞི་ལ་གཞི་རྩའི་ཉེན་ཁ་ཡོད་པའི་ཁ་ཐོར་མ་ཕྱིན་སྔོན་གྱི་ར་ཤི་ཡའི་མངའ་འབབས་ཡུལ་གྲུ་སྐྱར་གསོ་བྱེད་སྲིད་པ་དེ་ཡིན། དེ་ནས་ཨུ་རུ་སུས་ཤར་ཕྱོགས་ས་ཁུལ་དུ་ནུས་པ་ཆེན་པོ་འབུལ་བའི་ངེས་པ་མེད་པ་དང་། ནུབ་ཕྱོགས་ས་ཁུལ་དུ་ནུས་ཤུགས་འདོན་པར་དགོས་ངེས་བྱུང་ན་ཁོ་ཚོས་གཅོག་འཕྲི་(ཤར་ཕྱོགས་ས་ཁུལ་དུ་གཏོང་བའི་འགྲོ་སོང་)་གཏོང་གི་རེད།
ཨུ་རུ་སུ་ཕྱོགས་ནས་ངེས་པར་དུ་རྒྱ་ནག་གི་འཕེལ་རྒྱས་ལ་སྣང་མེད་རྒྱ་ཡན་ལ་གཏོང་གི་མ་རེད། འོན་ཀྱང་། རྒྱ་ནག་གི་སྐམ་སའི་དམག་དཔུང་གི་ཉེན་ཁ་ཡོད་པས་དབང་གིས་རྒྱ་ནག་ཕྱོགས་ནས་ཨ་མེ་རི་ཀའི་འགོ་གཙོའི་གནས་བབ་ལ་འགྲན་རྩོད་སྐབས་ཨ་རིར་རྒྱབ་སྐྱོར་གྱི་མཐུན་གྲོགས་རྒྱལ་ཁབ་ནང་འཛུལ་འདོད་བྱེད་ཀྱི་མ་རེད། དོན་དངོས་ཐོག་ཁོང་ཚོས་ཡོ་རོབ་ཐོག་བཅང་བའི་མངོན་འདོད་དེའི་དབང་གིས་ཨ་མེ་རི་ཀས་དམིགས་གཏད་ཁ་ཕྱོགས་གཞན་ཏུ་བསྒྱུར་པར་དགའ་སྤྲོ་སྐྱེས་ཀྱི་རེད། རྒྱ་ནག་གིས་ཨེ་ཤི་ཡ་སྟངས་འཛིན་ལེགས་འགྲུབ་ཡོང་གི་ཡོད་པ་ལྟར་མཐོང་བའི་དུས་ཚོད་དེར་གཞི་ནས་ཨུ་རུ་སུའི་དམིགས་གཏད་ནུབ་ཕྱོགས་ས་ཁུལ་ནས་འགྱུར་བ་གཏོང་ངེས་མོད། དེ་དུས་ཕལ་ཆེར་རྗེས་ལུས་ཐེབས་ཚར་བ་རེད། ཚིག་གཞན་གྱི་ཐོག་ནས་བཤད་ན། ཁོ་ཚོ་དཔལ་འབྱོར་སྐྱར་གསོ་བྱུང་ནས་ཡོ་རོབ་ཁུལ་གྱི་སྟོབས་ཆེན་རྒྱལ་ཁབ་ཞིག་ཏུ་གྱུར་བ་ཡིན་ན་ཡང་། ཁོང་ཚོ་ཨེ་ཤི་ཡའི་ནང་སྟོབས་ཆེན་རྒྱལ་ཁབ་ཅིག་ཡིན་པའི་གནས་བབས་སྐྱར་གསོ་བྱེད་ཁག་པོ་རེད། རྒྱུན་རིང་གི་དུས་ཚོད་ནང་ཁོང་ཚོའི་ཤར་ཕྱོགས་ས་ཁུལ་སྟངས་འཛིན་བྱེད་རྒྱུའི་འགོག་སྲུང་ནུས་པ་མེད་པའི་རང་མདོག་སྟོན་གྱི་རེད།
སྟོབས་འབྲིང་རྒྱལ་ཁབ་ཁག
ལྷོ་ཀོ་རི་ཡ།
ལྷོ་ཀོ་རི་ཡ་ནི་ཨེ་ཤི་ཡའི་མངའ་ཁུལ་གྱི་སྟོབས་འབྲིང་རྒྱལ་ཁབ་ནང་ནས་ཨ་མེ་རི་ཀར་གལ་ཆེ་ཤོས་ཀྱི་མཐུན་གྲོགས་དེ་ཡིན། ཝ་ཤིན་ཌོན་ནས་རྒྱལ་ས་སོལ་(SEOUL)་ལ་བྱང་ཀོ་རི་ཕྱོགས་ཀྱི་ཉེན་ཁ་འགོག་པར་རོགས་སྐྱོར་བྱས་པ་དེས་ཁོང་གཉིས་ཀྱི་(ཨ་རི་དང་ལྷོ་ཀོ་ཡ)་མཐུན་གྲོགས་འབྲེལ་བ་ཡུན་རིང་གནས་ཐུབ་པ་མཐོང་ཐུབ། བྱང་ཀོ་རི་ཡའི་རྡུལ་ཕྲན་མཚོན་ཆའི་སྟོབས་ཤུགས་ཀྱི་འཇིགས་སྐུལ་གྱིས་འབྲེལ་ལམ་ཤུགས་ཆེ་རུ་གཏོང་གི་ཡོད་པར་སྣང་། གང་ཡིན་ཟེར་ན། ཨ་མེ་རི་ཀའི་རྡུལ་ཕྲན་མཚོན་ཆའི་དམག་དཔུང་གི་སྲུང་སྐྱོབ་འོག་ལྷོ་ཀོ་རི་ཡ་དེ་ནུབ་ཀོ་རི་ཡིས་རྡུལ་ཕྲན་མཚོན་ཆའི་འཇིགས་སྐུལ་ལས་གཡོལ་ཐུབ་ཀྱི་ཡོད། འོན་ཀྱང་། ང་ཚོས་ཐག་ཉེ་སར་བཅར་ནས་བལྟ་དུས། མ་འོངས་བར་ལྷོ་ཀོ་རི་ཡ་དང་ཡང་ན་ཨ་མེ་རི་ཀ་གང་རུང་ལ་མཐུན་གྲོགས་ཀྱི་ཁེ་ཕན་ག་ཚོད་ཅིག་ཡོད་མེད་གསལ་བོ་མེད།
ཐོག་མར་ང་ཚོས་ལྷོ་ཀོ་རིའི་ཕྱོགས་ནས་བསམ་བློ་བཏང་ན། ལྷོ་ཀོ་རི་ཡར་མཚོན་ན་ཨ་མེ་རི་ཀའི་མཐུན་གྲོགས་བྱེད་པར་གཞི་རྩའི་དམིགས་ཡུལ་གསུམ་ཡོད། རྒྱ་ནག་དང་། ནུབ་ཀོ་རི་ཡ། འཇར་པན་བཅས་ཡིན། དེ་ཚོའི་ཁྲོད་ནས་ཁ་ཚ་དགོས་གཏུགས་ཀྱི་གནད་དོན་ནི་བྱང་ཀོ་རི་ཡ་ཡིན། ཨ་མེ་རི་ཀའི་མཐུན་ཕྱོགས་རྒྱལ་འབྲེལ་འདི་ཕན་ཐོགས་ཡོད་པའི་སྟེང་ད་དུང་འཇིགས་སྐུལ་འདི་སྟངས་འཛིན་བྱེད་ཐུབ་བམ།
འདིའི་ཕྱོགས་ཙམ་ནི་(DEMILITARISED་ZONE)དམག་དཔུང་གཙང་བསལ་ས་ཁུལ་གྱི་ནུབ་ཕྱོགས་སུ་ག་རེ་བྱུང་མིན་ལ་རག་ལས་ཡོད། བྱང་ཀོ་རི་ཡའི་སྲིད་དབང་གི་མ་འོངས་པར་གང་འདྲ་ཡིན་མིན་སྔོན་དཔག་བྱེད་རྒྱུ་ནི་ཉེན་ཚབས་ཆེན་པོ་ཅན་ཞིག་རེད། ཁོ་ཚོའི་གཞི་རྩའི་སྐྱོན་ཆ་ནི་མངོན་གསལ་དོད་པོ་རེད། འོན་ཀྱང་། ཁོང་ཚོ་འཚོ་གནས་ཐུབ་པའི་གཡོ་འཕྲུལ་གྱི་འཇོན་ཐང་ཡང་དེ་བཞིན་རེད། ཁོང་ཚོ་དུས་ཚོད་གང་རུང་ཞིག་ལ་འཐོར་བཤིག་འགྲོ་སྲིད་ལ། ཁོང་ཚོ་ལོ་ངོ་བཅུ་ཕྲག་ཁ་ཤས་རིང་མུ་མཐུད་གནས་སྲིད། དེ་བས་ང་ཚོས་ངེས་པར་དུ་ཕྱོགས་གཉིས་ཀར་བསམ་གཞིག་གཏོང་དགོས།
གལ་སྲིད་བྱང་ཀོ་རི་ལ་འཐོར་བཤིག་ཕྱིན་པ་ཡིན་ན། ལྷོ་ཀོ་རི་ཡའི་གལ་ཆེ་ཤོས་ཀྱི་ལས་དོན་ནི་ལྷོ་ཀོ་རི་ཡའི་ཆབ་སྲིད་དང་དཔལ་འབྱོར་གྱི་ལམ་ལུགས་ཀོ་རི་ཡ་གཉིས་ཆིག་སྒྲིལ་བྱེད་རྒྱུ་དེ་ཡིན། དེ་གང་འདྲ་བྱས་ནས་སྒྲུབ་མིན་སྐོར་ལ་རྒྱ་ནག་གིས་ཆ་ཤས་ཆེ་ཤོས་ལེན་གྱི་རེད། ཁོང་ཚོར་ནུབ་ཀོ་རི་ཡ་ལ་སྲིད་དོན་རྒྱབ་སྐྱོར་དང་། དཔལ་འབྱོར་རོགས་སྐྱོར། ཛ་དྲག་སྐྱོབ་གསོ། དམག་གི་མཚོན་ཆ་སོགས་མཁོ་སྤྲོད་བཅས་ཀྱིས་ཀོ་རི་ཡའི་ནང་ཇུས་གཏོགས་བྱེད་མཁན་ཆེ་ཤོས་དེ་ཡིན། གལ་སྲིད་ཁོ་ཚོས་བྱེད་འདོད་ཡོད་ན་རྒྱ་ནག་གིས་བྱང་ཀོ་རི་ཡ་རྒྱལ་ཁབ་ལོགས་ཁ་ཞིག་ཏུ་འཛིན་སྐྱོང་བྱེད་ཐུབ་ཀྱི་ཡོད་པས། བྱང་ཀོ་རི་ཡ་དེ་ལྷོ་ཀོ་རིའི་ནང་འཐིམ་ཏུ་འཇུག་མིན་ལ་ཐག་གཅོད་ཀྱི་དབང་ཆ་ཆེན་པོ་ཡོད། དེ་དང་བསྡུར་ན་ཨ་མེ་རི་ཀས་བྱང་ཀོ་ར་ཡ་ཐོག་གི་ཤུགས་རྐྱེན་ནི་གླེང་རིན་དེ་ཙམ་མེད། དེ་བས་གལ་སྲིད་བྱང་ཀོ་ར་ཡ་འཐོར་བཤིག་ཕྱིན་པ་ཡིན་ན་ལྷོ་ཀོ་རི་ཡར་མཚོན་ན་ཨ་མེ་རི་ཀའི་རྒྱབ་སྐྱོར་ལས་རྒྱ་ནག་གི་རྒྱབ་སྐྱོར་མང་པ་དགོས་ཀྱི་ཡོད་པ་དང་། སྐྱར་དུ་ཆིག་སྒྲིལ་ཡོང་བའི་ཆ་རྐྱེན་ཐོག་རྒྱ་ནག་ལ་དབང་ཆ་མང་པ་སྤྲོད་དགོས་ཀྱི་ཡོད། དཔེར་མཚོན་ཙམ་ཞུས་ན། རྒྱ་ནག་གིས་ལས་སླ་བོ་ཐོག་སྔོན་འགྲོའི་ཆ་རྐྱེན་དུ་ཨ་རི་དང་ལྷོ་ཀོ་རི་ཡའི་མཐུན་ཕྱོགས་མཇུག་བསྡུ་བ་དང་ཨ་རིའི་དམག་དཔུང་ཡོངས་རྫོགས་མངའ་ཁུལ་དེ་ནས་ཕྱིར་འཐེན་གྱི་དགོས་འདུན་འདོན་སྲིད། ལྷོ་ཀོ་རིའི་ཕྱོགས་ནས་དེ་ལ་ངོས་ལེན་མེད་པ་གནང་གི་རེད་དམ། གལ་སྲིད་བྱང་ཀོ་རི་ཡའི་འཇིགས་སྐུལ་མེད་པ་ཆགས་ནས་ཁོ་ཚོས་དེ་འདྲ་བྱེད་ཀྱི་རེད་དམ།
གལ་སྲིད་བྱང་ཀོ་རི་ཡ་འཚོ་གནས་ཐུབ་པ་དང་ལྷག་པར་དུ་བྱང་ཀོ་རི་ཡའི་འགོ་ཁྲིད་གསར་བའི་རྒྱ་ནག་གི་དཔལ་འབྱོར་གྱི་མ་དཔེའི་རྗེས་སུ་འབྲང་བ་ཡིན་ན། ལྷོ་ཀོ་རི་ཡར་དཀའ་ངལ་མ་འདྲ་བ་ཞིག་ལ་འཕྲད་ཀྱི་རེད། བྱང་ཀོ་རི་ཡིས་ཕྱོགས་ནས་ལྷོ་ཀོ་རི་ཡར་ཉེན་ཁ་སྤྲོད་པའི་དུས་ཡུན་རིང་། ལྷོ་ཀོ་རི་ཡས་བསམ་བློ་གཏོང་དགོས་པའི་དྲི་བ་ནི། ཨེ་ཤི་ཡའི་མངའ་ཁུལ་གྱི་སྟོབས་ཆེན་རྒྱལ་ཁབ་སུས་རོགས་སྐྱོར་འོག་བྱང་ཀོ་རི་ཡ་འགོག་ཐུབ་ཀྱི་རེད་དམ་ཟེར་བ་དེ་ཡིན། དང་པོ་ང་ཚོའི་མཐོང་སྣང་ལ་དེའི་ལན་ནི་ཨ་མེ་རི་ཀ་ཡིན་པ་འདྲ་བོ་ཡོད་ཀྱང་། ང་ཚོས་ཞིབ་ཏུ་བརྟག་དུས་རྒྱ་ནག་ཡིན་པ་གསལ་སྟོན་བྱེད་ཀྱི་ཡོད། ཕྱི་ལོ་༢༠༡༠་ལོར་བྱང་ཀོ་ར་ཡས་ཕྱོགས་ནས་ལྷོ་ཀོ་ར་ཡར་འཁྲུག་རྐྱེན་སློང་སྐབས་སུ་དེ་འདྲ་ཡིན་པའི་གཏམ་རྒྱུད་དོ་སྣང་བྱེད་དགོས་པ་བྱུང་ཡོད། བྱང་ཀོ་རི་ཡིས་ལྷོ་ཀོ་རི་ཡའི་གྲུ་གཟིངས་(CHEONAN)་བསྣུབ་པ་དང་ཁོང་ཚོའི་ས་ཐོག་ཏུ་སྒྱོགས་མདེལ་གཡུག་སྐབས། ཨ་མེ་རི་ཀས་ལྷོ་ཀོ་རི་ཡའི་རྒྱབ་ཏུ་ལངས་ནས་མ་འོངས་པར་འཁྲུག་རྐྱེན་སློང་བ་ཡིན་ན་ལན་འདེབས་ངེས་ཡིན་པའི་ཁས་ལེན་བྱས་ཀྱང་། སྐབས་དེར་རྒྱ་ནག་གིས་བྱང་ཀོ་རི་ཡའི་བྱ་སྤྱོད་ལ་སྐྱོན་བརྗོད་མི་བྱེད་པ་དང་མཐོང་སྣང་དུ་ཁོ་ཚོས་བྱང་ཀོ་རི་ཡ་བཀག་སྡོམ་བྱེད་མི་ཐུབ་པའི་རྣམ་པ་བསྟན་པ་རེད། ང་ཚོས་མཐོང་སྣང་དུ་ཡང་རྒྱ་ནག་གིས་བྱེད་མ་ཐུབ་པའམ་བྱེད་འདོད་མེད་པའི་སྐབས་སུ་ཨ་མེ་རི་ཀས་མཐུན་གྲོགས་རྒྱལ་ཁབ་ཀྱི་འབྲེལ་བའི་སྟོབས་ཤུགས་དང་རིན་ཐང་གསལ་སྟོན་བྱས་ཡོད་པ་རེད།
འོན་ཀྱང་། མཐོང་སྣང་དང་པོ་དེས་ང་ཚོར་མགོ་སྐོར་རམ་ལམ་ནོར་དུ་ཁྲིད་ཀྱི་ཡོད། ང་ཚོས་མདུན་ཕྱོགས་ལ་བལྟས་པ་ཡིན་ན་པར་རིས་ལ་འགྱུར་བ་ཐེབས་པ་དང་ཨ་མེ་རི་ཀ་དང་རྒྱ་ནག་གི་གནས་བབས་ལ་བརྗེ་བོ་ཐེབས་ཀྱི་ཡོད། དང་པོ་ང་ཚོས་བྱང་ཀོ་རི་ཡས་ཡང་སྐྱར་འཁྲུག་རྐྱེན་སློང་བ་ཡིན་ན་ཨ་རིའི་ཕྱོགས་ནས་ག་རེ་བྱེད་ཐུབ་མིན་ལ་བསམ་བློ་ཞིག་གཏོང་། ཝ་ཤིན་ཌོན་ནས་ཤུགས་དྲག་གི་ལན་འདེབས་བྱེད་རྒྱུའི་ཁས་ལེན་བྱས་ཡོད། འོན་ཀྱང་། ཁོ་ཚོར་ཆ་འཇོག་འོས་པའི་དམག་དཔུང་གི་གདམ་ཀ་ཉུང་ཉུང་ཡིན། ཨ་རི་ཡིས་འཁོན་ལན་སློག་ཆེད་བྱང་ཀོ་རི་ཡར་གཏོར་རྒོལ་བྱེད་ཐུབ་བའམ་ཡང་ན་ལྷོ་ཀོ་རི་ཡར་རྒྱབ་སྐྱོར་གྱིས་རྒོལ་ལན་སློག་བཅུག་ཐུབ་ཀྱང་། བྱང་ཀོ་ར་ཡ་ནས་ཚུར་ལན་འདེབས་བྱེད་ཐུབ་མིན་ངེས་པ་མེད་པས་མཐར་ཨ་རིས་སྟངས་འཛིན་བྱེད་མི་ཐུབ་པའི་འཁྲུག་རྩོད་ཀྱི་འཁོར་ལོ་བསྐོར་བའི་ཉེན་ཁའི་ཕྱོགས་སུ་ཁྲིད་ཀྱི་རེད།
མདོར་དོན་ལྷོ་ནུབ་ཀོ་རའི་ཡའི་དབར་གྱི་འབྲེལ་བ་བྱེད་ཕྱོགས་ཐད་ཨ་མེ་རི་ཀས་དེ་ཙམ་སྒྲུབ་མི་ཐུབ། གང་ཡིན་ཟེར་ན། དམག་དཔུང་གི་དབང་ཤེད་གཅིག་པོ་བྱང་ཀོ་རི་ཡར་ཐོག་ཤུགས་རྐྱེན་སྤྲོད་ཐུབ་པ་དང་དེ་ལ་ནུབ་ཀོ་ཡ་ནས་ལན་འདེབས་འདྲ་འདྲ་སྤྲོད་ཐུབ། པེ་ཅིན་གྱི་ཕྱོགས་ནས་བཤད་ན། ཁོང་ཚོར་བྱང་ཀོ་རི་ཡར་ཐོག་ཤུགས་རྐྱེན་ཆེན་པོ་སྤྲོད་ཡོད་པས་ལྷོ་ཀོ་ར་ཡར་མཚོན་ན་ཝ་ཤིན་ཌོན་ལས་བེད་སྤྱོད་ཆེ་བ་ཡོད། ༢༠༡༠ལོར་པེ་ཅིན་ཕྱོགས་ནས་ཕིན་ཡོན་(བྱང་ཀོ་རི་ཡའི་རྒྱལ་ས)་ཕྱོགས་ལ་མ་འཁྱོག་པ་དེས་ལྷོ་ཀོ་ར་ཡ་ལྐོག་གྱུར་གྱི་བརྡ་ལན་ཞིག་སྤྲད་ཡོད། གལ་སྲིད་སོལ་དེ་བཞིན་ཝ་ཤིན་ཀྲོན་གྱི་ཕྱོགས་ལ་འཁྱོག་པ་ཡིན་ན་ནུབ་(ཀོ་རི་ཡ་)་ཕྱོགས་སྟངས་འཛིན་བྱེད་པར་པེ་ཅིན་ཕྱོགས་ལ་རེ་བ་མ་རྒྱག་ཅེས་བའི་བརྡ་ལན་དེ་ཡིན། དེ་བས་ལྷོ་ཀོ་རི་ཡའི་ཕྱོགས་ནས་སྡོམ་ཚིག་འདི་འདྲ་ཞིག་བཞག་ཡོད་སྲིད། ནུབ་ཕྱོགས་ལ་ཁ་གཏད་གཅོག་པར་པེ་ཅིན་ལ་འབྲེལ་ཐག་ཉེ་རུ་གཏོང་བ་ནི་ཝ་ཤིན་ཌོན་ལ་མཐུན་གྲོགས་བྱེད་པ་ལས་ལེགས་པར་འདོད་པ་དེ་རེད།
རྒྱ་ནག་དང་འབྲེལ་ལམ་དེ་གང་འདྲ་ཞིག་རེད་པས། ང་ཚོས་ཐེ་ཚོམ་བྱེད་མི་དགོས་པ་ཞིག་ནི་ལྷོ་ཀོ་ར་ཡའི་རྒྱལ་ཁབ་ཀྱང་ཨེ་ཤི་ཡ་མངའ་ཁུལ་གྱི་རྒྱལ་ཁབ་སྤྱི་མཚུངས་ལྟར་རྒྱ་ནག་དང་འབྲེལ་གཏུགས་སྐབས་ཨ་རིའི་རྒྱབ་སྐྱོར་རིན་ཐང་ཆེན་པོ་བརྩི་གི་ཡོད། འོན་ཀྱང་། ལྷོ་ཀོ་རི་ཡའི་ཕྱོགས་ནས་དུས་ཚོད་ག་ཚོད་རིང་ཨ་མེ་རི་ཀས་རྒྱ་ནག་ལ་ཁ་གཏད་བྱེད་པར་བློས་འགེལ་བྱེད་ཐུབ་བམ། འཇར་པན་གྱི་གནས་སྟངས་དང་གཅིག་མཚུངས་ལྟར་ཨ་མེ་རིའི་རྒྱབ་སྐྱོར་ཐོབ་པའི་གདེང་ཚོད་ནི་གཙོ་བོ་མ་འོངས་པར་རྒྱ་ནག་དང་འབྲེལ་ལམ་བཟང་པོ་ཡོང་རྒྱུ་དེ་ལྷོ་ཀོ་ར་ཡའི་འབྲེལ་ལམ་ལས་གལ་ཆེ་རུ་བརྩི་མིན་ལ་ཐུག་ཡོད་པ་རེད། རྒྱ་ནག་ག་ཚོད་སྟོབས་ཤུགས་ཆེ་རུ་ཕྱིན་པ་དང་བསྟུན་ནས་ལྷོ་ཀོ་རིས་གདེང་ཚོད་ཆུང་རུ་འགྲོ་གི་རེད། གང་ཡིན་ཟེར་ན། ཨ་མེ་རི་ཀས་གལ་འགངས་ཧ་ཅང་ཆེ་བའི་དཔལ་འབྱོར་འབྲེལ་ལམ་ལ་དོ་ཕོག་མ་ཡོང་བ་ཞིག་དང་། ལྷོ་ཀོ་ར་ཡ་མངོན་འདོད་ཁོ་ནས་ཆེད་རྒྱ་ནག་དང་དམག་འཁྲུག་ཆེན་པོ་རྒྱག་པའི་ཉེན་ཁའི་ནང་མ་ལྷུང་བའི་ཐབས་ཤེས་བྱེད་ཀྱི་རེད། ཨ་རྒྱའི་དབར་གྱི་ཐབས་ཇུས་ཀྱི་འགྲན་རྩོད་ཁྲོད་ཨ་རི་ལ་རྒྱབ་སྐྱོར་བྱེད་པའི་ལྷོ་ཀོ་རི་ཡའི་མངོན་འདོད་དང་མཐུན་མིན་ཀྱང་གཙོ་བོ་རྒྱ་ནག་ཕྱོགས་ནས་ཉེན་ཁ་ག་ཚོད་སླེབས་མིན་ལ་རེག་ལས་ཀྱི་ཡོད། འོན་ཀྱང་། རྒྱ་ནག་ནི་བཙན་པོ་དབང་ཤེད་ཀྱིས་སྣེ་ཁྲིད་བྱེད་མཁན་ཞིག་ཏུ་གྱུར་ན་མ་གཏོགས་ལྷོ་ཀོ་རི་ཡས་ཨ་རིའི་ཕྱོགས་སུ་ལངས་པ་ལས་ལྡོག་སྟེ་བར་གནས་རང་བཞིན་ཏུ་བསྡད་ན་ལེགས་པའི་ཐག་གཅོད་བྱེད་ཀྱི་རེད།
འཇར་པན་སྐོར་ལ་ག་རེ་གནང་གི་རེད་དམ། (ལྷོ་ཀོ་རི་ཡས)་འཇར་པན་གྱི་ཁ་གཏད་བྱེད་པར་ཝ་ཤིན་ཌོན་ཕྱོགས་ནས་རྒྱབ་སྐྱོར་ག་ཚོད་ཅིག་ཐོབ་མིན་དེ་ཡང་ཨ་རི་དང་འཇར་པན་དབར་གྱི་འབྲེལ་ལམ་གྱི་གནས་སྟངས་ལ་རེག་ལས་ཡོད། གལ་སྲིད་འཇར་པན་དང་ལྷོ་ཀོ་རི་ཡ་གཉིས་ཀ་ཨ་རིའི་མཐུན་གྲོགས་མུ་མཐུད་གནས་པ་ཡིན་ན་ཁོ་ཚོར་ཐོབ་པའི་རྒྱབ་སྐྱོར་ཡང་བརྟན་པོ་ཡིན། འོན་ཀྱང་། གལ་སྲིད་ཝ་ཤིན་ཌོན་ལ་མི་བྱ་མཐུ་མེད་བྱུང་སྐབས་སུ་ཕྱོགས་གང་འདེམས་ཀྱི་ཡོད་མེད་ཐོག་ལྷོ་ཀོ་རི་ཕྱོགས་ནས་ངེས་པར་དུ་ཚོར་པ་སྐྱེན་པོ་བྱེད་དགོས། ཨ་མེ་རི་ཀ་ཕལ་ཆེར་འཇར་པན་གྱི་ཕྱོགས་སུ་འགྲོ་གི་རེད། གང་ཡིན་ཟེར་ན། འཇར་པན་ནི་སྟོབས་ཤུགས་གཞན་ལས་ཆེ་བའི་མཐུན་གྲོགས་རྒྱལ་ཁབ་ཡིན་པས་སོ། ཡང་འཇར་པན་གྱིས་ཨ་མེ་རི་ཀ་དང་མཐུན་གྲོགས་མཚམས་འཇོག་བྱས་པ་ཡིན་ན། ལྷོ་ཀོ་རི་ཡས་འཇར་པན་གྱི་ཁ་གཏད་བྱུང་སྐབས་ཝ་ཤིན་ཌོན་ནས་ཁོ་ཚོར་རྒྱབ་སྐྱོར་བྱེད་འདོད་པའམ་ཐུབ་པའི་གདེང་ཚོད་ཆེན་པོ་མེད། དོན་དངོས་ཐོག་འཇར་པན་གྱི་སེམས་ཁྲལ་བྱེད་ས་དེ་ཀོ་རི་ཡ་ལྷོ་བྱང་གཉིས་ཡིན་ན། པེ་ཅིན་ནི་ཝ་ཤིན་ཌོན་ལས་ལྷག་པའི་མཐུན་གྲོགས་ཡག་པོ་ཞིག་ཡིན་པ་གསལ་བོ་རེད།
ཀོ་རི་ཡའི་ཕྱོགས་ནས་མང་པོ་ཞིག་གླེང་ཟིན་པ་རེད། ད་ནི་ཨ་མེ་རི་ཀའི་ཕྱོགས་ནས་མཐུན་གྲོགས་ལ་ལྟ་ཚུལ་གང་འདྲ་བཟུང་ཡོད་དམ། གཟབ་གཟབ་ཀྱིས་བསམ་བློ་བཏང་ན་མཐུན་གྲོགས་བྱས་པའི་གྱོང་གུན་དང་ཉེན་ཁ་ཁག་ནི་ཚད་མཐོན་པོ་ཡིན། ལྷོ་ཀོ་རི་ཡའི་ནང་དམག་དཔུང་འབོར་ཆེན་ཞིག་བཏང་བའི་འགྲོ་གྲོན་ལས་གཞན། ད་དུང་མཐུན་གྲོགས་ཀྱི་འབྲེལ་ལམ་འདིས་ནུབ་ཀོ་རི་ཡ་དང་རྩོད་རྙོག་ཡོང་གཞིའི་ཉེན་ཁ་ཆེན་པོ་ཞིག་སྤྲད་ཡོད། གལ་སྲིད་ལྷོ་ཀོ་རིའི་ཕྱོགས་ནས་ཁོང་ཚོའི་ཁྱིམ་མཚེས་སྟོབས་ཆེན་གཉིས་ལ་འགྲད་རྩོད་སྐབས་ཨ་རིའི་རྒྱབ་སྐྱོར་བཙལ་བ་ཡིན་ན། ཚད་མཐོན་པོ་མིན་ཀྱང་ད་དུང་འབྲེལ་ལམ་དེས་ཨ་མེ་རི་ཀ་འཇར་པན་དང་རྒྱ་ནག་གང་རུང་ལ་རྩོད་རྙོག་ཡོང་བའི་ཉེན་ཚབས་ཆེན་པོ་ཞིག་སྤྲོད་ཀྱི་ཡོད། དེ་བས་ཁེ་ཕན་ག་རེ་ཡོད་པ་རེད་དམ། རྒྱུ་མཚན་གྱི་སྐྱ་ཐིག་གོང་དུ་ཕབས་ཟིན་པ་ལྟར། རྒྱ་ནག་གིས་བཙན་པོ་དབང་ཡོད་བཤད་ན་མ་གཏོགས། ཨ་རིས་རྒྱ་ནག་གི་ཁ་གཏད་དུ་ལངས་སྐབས་SEOUL་སོལ་(ལྷོ་ཀོ་རི་ཡས་ཨ་རིར་རྒྱབ་སྐྱོར་བྱས་ནས་རྒྱ་ནག་དང་མཉམ་དུ་འཁོན་འཁྲུག་སློང་གཞིའི་ཉེན་ཁ་ཆེན་པོ་བཟོ་གི་མ་རེད། ཡང་ན་རྒྱ་ནག་གིས་ལྷོ་ཀོ་རི་ཡར་བློ་དོགས་སེལ་ཐབས་བྱས་པ་ཡིན་ན། ཨ་རིའི་ཕྱོགས་ནས་ལྷོ་ཀོ་རི་ཡར་རྒྱ་ནག་ལ་རྒྱབ་གཏོད་པའི་ཐབས་ཤེས་བྱེད་རྒྱུ་ཧ་ཅང་ཁག་པོ་རེད། ང་ཚོས་མཐོང་གསལ་ལྟར། ལྷོ་ཀོ་རི་ཡར་གལ་ཆེ་བའི་གནད་དོན་ནང་ཏག་སེ་མང་ཆེ་བ་རྒྱ་ནག་གི་ལག་པར་ཡོད་པས་གནས་སྟངས་ཛ་དྲག་པོ་ཞིག་བྱུང་ན་མ་གཏོགས་ལྷོ་ཀོ་རི་ཡས་རྒྱ་ནག་དང་འབྲེལ་བ་གཅོད་འདོད་མེད།
གལ་ཆེ་ཤོས་ཞིག་ལ། ཨེ་ཤི་ཡའི་མངའ་ཁུལ་གྱི་ཁྱིམ་མཚེས་རྒྱལ་ཁབ་གཞན་རྣམས་དང་འདྲ་བར་ཨེ་མེ་རི་ཀ་དེ་ཨེ་ཤི་ཡའི་ནང་བསྡད་ནས་རྒྱ་ནག་དོ་མཉམ་བཟོ་རྒྱུ་ནི་ལྷོ་ཀོ་ར་ཡ་ལ་ཁེ་ཕན་ཆེན་པོ་ཡོད་པ་ཞིག་ཡིན། འོན་ཀྱང་། ཨེ་ཤི་ཡའི་འགོ་གཙོ་གནས་བབས་རྒྱུན་འཛིན་ཆེད་ཨ་རིར་རྒྱབ་སྐྱོབ་བྱས་ནས་ཁོང་ཚོ་དང་རྒྱ་ནག་གི་འབྲེལ་བ་བློས་གཏོང་འདོད་མེད། ཨ་མེ་རི་ཀའི་འགོ་གཙོའི་གནས་བབས་དེ་ལྷོ་ཀོ་ར་ཡར་གལ་ཆེན་པོ་མིན་པར་རྒྱ་ནག་དེ་དོན་དངོས་ཐོག་གལ་ཆེན་པོ་གྱུར་ཡོད།
ལྷོ་ཤར་ཨེ་ཤི་ཡ།
ལྷོ་ཤར་ཨེ་ཤི་ཡའི་རྒྱལ་ཁབ་ཁག་གིས་ཨ་མེ་རི་ཀར་མངའ་ཁུལ་གྱི་འགོ་གཙོ་གནས་བབས་རྒྱུན་འཛིན་བྱེད་པར་རྒྱབ་སྐྱོར་གྱི་གོ་སྐབས་མང་པོ་སྤྲོད་ཀྱི་ཡོད། མངའ་ཁུལ་དེར་ཨ་མེ་རི་ཀར་མཐུན་གྲོགས་རྒྱལ་ཁབ་གཉིས་ཡོད་པ་ནི་ཐེ་ལེན་ཌི་དང་ཧྥེ་ལེབ་ཕིན་གཉིས་ཡིན་པ་དང་། སྟོབས་འབྲིང་རྒྱལ་ཁབ་ཁ་ཤས་དང་འབྲེལ་ལམ་ཡག་པོ་ཆགས་བཞིན་ནི། ཨིན་ཌི་ཉི་ཤི་ཡ། ཝེ་ནམ། དམིགས་གསལ་སིང་རྒ་ཕོར་བཅས་ཡོད། ཨ་མེ་རི་ཀའི་སྲིད་དོན་པ་རྣམས་ཀྱིས་མ་འོངས་པར་འབྲེལ་ལམ་འདི་དག་གཏིང་ཟབ་དང་རྒྱ་ཆེ་རུ་གཏོང་ཐུབ་པའི་རེ་བ་རྒྱག་གི་ཡོད། གང་ཡིན་ཟེར་ན། ལྷོ་ཤར་ཨེ་ཤི་ཡའི་རྒྱལ་ཁབ་ཁག་གིས་རྒྱ་ནག་གི་འཕེལ་རྒྱས་ལ་བློ་འཚབ་དང་ཨ་མེ་རི་ཀའི་སྲུང་སྐྱོབ་ཡོང་རེ་དང་དེའི་ཆེད་ཨ་མེ་རི་ཀའི་ལས་དོན་ལ་རྒྱབ་སྐྱོར་བྱེད་འདོད་ཡོད།
དེ་ལྟར་ཡོང་བ་ལ་རྒྱ་ནག་གིས་རོགས་ཕན་སྒྲུབ་ཡོད།(རྐྱེན་ངན་གྲོགས་ཤར) ལོ་ཁ་ཤས་ཀྱི་རིང་རྒྱ་ནག་གིས་ཁུ་སིམ་པོའི་སྒོ་ནས་ནུས་ཤུགས་ལྡན་པའི་ཕྱི་འབྲེལ་སྲིད་བྱུས་འོག་ལྷོ་ཤར་ཨེ་ཤི་ཡའི་རྒྱལ་ཁབ་ཁག་ལ་ཁོང་ཚོའི་དགོས་འདོད་ག་རེ་ཡིན་མིན་གྱི་བློ་དོགས་སེལ་ཐབས་བྱས་ཀྱང་། ཉེ་ཆར་རྒྱ་ནག་གིས་ཐུབ་ཚོད་བྱེད་ཤུགས་ཆེ་རུ་དང་ཚ་འདེད་བྱེད་འགོ་བརྩམ་པ་དེ་རེད། དེ་བས་རང་བཞིན་གྱིས་ལྷོ་ཤར་ཨེ་ཤི་ཡའི་རྒྱལ་ཁབ་ཁག་གིས་ཨ་རིའི་རྒྱབ་སྐྱོར་འཚོལ་གྱི་ཡོད། དེ་འདྲ་ཡིན་ན་ཡང་། ཨ་མེ་རི་ཀས་ཕྱོགས་ནས་ལྷོ་ཤར་ཨེ་ཤི་ཡའི་ནང་བཏིང་བའི་ཐབས་ཇུས་ད་དུང་སྐྱོ་བོ་ཡིན། ཨ་མེ་རི་ཀས་རྒྱ་ནག་གི་ཁ་གཏད་བཅག་པ་ཡིན་ན་ཁོ་ཚོས་རྒྱབ་སྐྱོར་བྱེད་པའི་ཁས་ལེན་དམ་བཅའ་གསལ་བོ་མེད་ལ། ཁས་ལེན་དམ་བཅའ་ཡང་རྒྱ་ནག་ཕྱོགས་ནས་བཙན་ཤེད་ཆེན་པོ་བྱས་ན་མ་གཏོགས་མངོན་འགྱུར་ཡོང་མི་ཐུབ། དུས་མཚུངས་སུ་ཨ་མེ་རི་ཀས་རྒྱལ་ཁབ་དེ་དག་ལ་མངོན་གསལ་དོད་པོས་ཁས་ལེན་མང་པོ་བྱས་པ་ཡིན་ན་རྒྱལ་ཁབ་དེ་རྣམས་རྒྱ་ནག་མཉམ་རྩོད་རྙོག་ཡོང་གཞིའི་དྲ་རྒྱའི་ནང་ཁྲིད་སྲིད།
ཝེ་ནམ་དཔེ་བཞག་ནས་བཤད་ན། ལྷོ་རྒྱ་ནག་རྒྱ་མཚོའི་མངའ་ཁུལ་དང་རྩོད་རྙོག་ཅན་གྱི་གླིང་ཕྲན་རྣམས་ཀྱི་ཐོག་རྒྱ་ནག་གྱིས་བདག་དབང་ཡོད་ཚུལ་བརྗོད་ཤུགས་ཆེ་རུ་ཕྱིན་པ་དང་། ཝེ་ནམ་གྱི་ལན་འདེབས་ཁག་ལ་ཨ་རིས་ངོས་ནས་མངོན་གསལ་དོད་པོས་རྒྱབ་སྐྱོར་གྱི་རྣམ་པ་བསྟན་ཡོད། ཨ་རིའི་དབུ་ཁྲིད་རྣམས་ཀྱི་རེ་བར་བྱ་སྤྱོད་འདིས་ཝ་ཤིང་ཀྲོན་དང་ཧེ་ནེའོ་(ཝེ་ནམ་གྱི་རྒྱལ་སའི་མིང་)བར་དུ་རྒྱུན་རིང་དཔུང་སྒྲིག་ཆེད་རྨང་གཞི་གཏོང་བ་དང་། རྒྱ་ནག་ལ་ཁ་གཏད་གཅོག་སྐབས་ཝ་ནེམ་གྱིས་ཨ་རིར་དོན་སྙིང་ལྡན་པའི་རྒྱབ་སྐྱོར་ཡོང་བའི་རེ་བ་རྒྱག་གི་ཡོད། འོན་ཀྱང་། འདི་དོན་དངོས་ག་ཚོད་ཅིག་ཡིན་ནམ། རྒྱ་ནག་ལ་འབྲེལ་བ་ཡག་པོ་ཡོད་མེད་དེས་ཝེ་ནམ་ལ་དཔལ་འབྱོར་དང་ཐབས་ཇུས་ཐོག་ཁེ་གྱོང་ཆེན་པོ་ཡོད། འབྲེལ་ལམ་དེ་རྒྱུན་གནས་ཡོང་རེ་ཡོད་པ་དེ་ཚོད་ཀྱིས། ཝེ་ནམ་གྱིས་ཁོ་ཚོར་ཐད་ཀར་འབྲེལ་བ་མེད་པའི་གནད་དོན་ཐོག་ཨ་རིས་རྒྱ་ནག་ལ་ཁ་གཏོད་གཅོག་པར་རྒྱབ་སྐྱོར་བྱས་ནས་འབྲེལ་ལམ་ལ་ཉེན་ཁ་ཡོང་འཇུག་གི་མ་རེད། འདི་ལ་ཡང་བསྐྱར་ཐེ་ཝན་གྱི་ཡིག་ཚད་བཏང་བ་ཡིན་ན། ཐེ་ཝན་སྐོར་གཉན་འཕྲང་གི་སྐབས་སུ་ཝ་ནེམ་གིས་ཨ་རིར་རྒྱབ་ཏུ་ལངས་ནས་རྒྱ་ནག་གི་ཁ་གཏད་དུ་གཅོག་གི་རེད་དམ། གལ་སྲིད་མ་ལངས་པ་ཡིན་ན། ཨ་རིའི་ཕྱོགས་ནས་ཝེ་ནམ་ལ་བློ་ཉེ་བོས་འབྲེལམ་ལམ་བཙུགས་པར་ཐབས་ཇུས་ཀྱི་ཁེ་ཕན་ག་རེ་ཐོབ་ཀྱི་ཡོད་དམ། ཨ་རིའི་ཕྱོགས་ནས་བཤད་ན་འབྲེལ་ལམ་དེའི་འགྲོ་སོང་ནི་ཕོན་ཆེན་པོ་ཡིན།
ལྷོ་རྒྱ་ནག་རྒྱ་མཚོའི་རྩོད་རྙོག་ནང་ཝེ་ནམ་ལ་རྒྱབ་སྐྱོར་བྱས་པ་དེས་རྒྱ་ནག་དང་ཝེ་ནམ་གཉིས་ཀྱི་རྩོད་རྙོག་ནང་ཨ་མེ་རི་ཀ་ཚུད་རྒྱུའི་ཉེན་ཁ་ཆེན་པོ་ཞིག་ཡོང་གི་ཡོད། ཉེ་བའི་ལོ་ཤས་རིང་གི་ཨ་རིའི་ཕྱོགས་ཀྱི་གསལ་བསྒྲགས་ཁག་ལ་བལྟས་པ་ཡིན་ན་གལ་སྲིད་ཕྱོགས་གཉིས་མེ་མདའ་འཕེན་རེས་བྱས་ཡིན་ན། ཨ་མེ་རི་ཀས་ཕྱོགས་ནས་ཝེ་ནམ་ལ་དོན་སྙིང་ལྡན་པའི་རྒྱབ་སྐྱོར་སྤྲོད་རྒྱུ་ཡིན་པའི་རེ་བ་ཆེ་རུ་བཏང་ཡོད།
གལ་སྲིད་དེ་ལྟར་མ་བྱས་པ་ཡིན་ན། ཨེ་ཤི་ཡའི་བདེ་འཇགས་ལ་འགོ་ཁྲིད་མཁན་ཡིན་པའི་སྣང་བརྙན་ལ་ཉམས་ཆག་ཆེན་པོ་ཕོག་གི་རེད།
གལ་སྲིད་དེ་ལྟར་བྱས་པ་ཡིན་ན་རྒྱ་ནག་གི་འབྲེལ་ལམ་ཐད་ཀར་འཐིམ་གྱི་རེད། དེ་བས་(SPRATLY ISLANDS) སི་ཕིར་ཌི་ལེ་མཚོ་གླིང་མངའ་ཁུལ་གྱི་ཨ་མེ་རི་ཀའི་མངོན་འདོད་དེ་རྒྱ་ནག་དང་དམག་འཁྲུག་རྒྱག་པའི་རིན་ཐང་ཡོད་མེད་གསལ་བོ་མེད།
གནས་སྟངས་འདི་ལྷོ་ཤར་ཨེ་ཤི་ཡའི་མངའ་ཁུལ་གྱི་རྒྱལ་ཁབ་ཚང་མར་གཅིག་མཚུངས་བརྗོད་ཆོག ཁོང་ཚོ་ཚང་མར་ཨེ་ཤི་ཡའི་མའི་མངའ་ཁུལ་དུ་ཨ་མེ་རི་ཀས་ལས་དོན་སྤེལ་ནས་རྒྱ་ནག་ཀྱི་སྟོབས་ཤུགས་ཆ་སྙོམས་བཟོ་དགོས་ཀྱི་ཡོད། འོན་ཀྱང་། ཁོང་ཚོས་ཚང་མར་རྒྱ་ནག་དང་འབྲེལ་ལམ་ཡག་པོ་ཞིག་ཡོང་བའི་མངོན་འདོད་ཤུགས་ཆེན་པོ་ཡོད་པས། ཁོང་ཚོ་ལ་ཐད་ཀར་ཉེན་ཁ་མ་སླེབས་པ་ཡིན་ན། ཨ་མེ་རི་ཀས་རྒྱ་ནག་ལ་ཁ་གཏད་བྱེད་པར་རྒྱབ་སྐྱོར་གྱིས་སོ་སོའི་མངོན་འདོད་བློས་གཏོང་གི་མ་རེད། ཁོང་ཚོ་ཚང་མས་རང་ཉིད་རྒྱ་ནག་དང་འཁྲུག་རྩོད་བྱེད་སྐབས་ཨ་མེ་རི་ཀ་དཀའ་རྙོག་དེའི་ནང་ཁྲིད་པའི་ཉེན་ཁ་ཡོད།
ཐེ་ཝན།
མཐའ་མར་ང་ཚོས་ངེས་པར་དུ་ཐེ་ཝན་གྱི་གནད་དོན་ལ་བལྟ་དགོས། ཐེ་ཝན་གནད་དོན་ནི་དཀའ་ངལ་ཆེ་ཤོས་དང་གནད་དོན་དམིགས་བསལ་བ་ཞིག་ཡིན། ཕྱོགས་གཉིས་ཀྱིས་ཁྱོན་ཡོངས་ནས་འབྲེལ་ལམ་ལ་དོ་ཕོག་མ་ཡོང་བའི་ཐོག་གནད་དོན་འདི་ལ་སྟངས་འཛིན་བྱེད་འདོད་ཡོད། འོན་ཀྱང་། འདི་ནི་ཨ་རྒྱ་ཕྱོགས་གཉིས་ལ་ཨེ་ཤི་ཡའི་ནང་རང་ཉིད་ཀྱི་གོ་བབས་དང་བླ་ན་མེད་པའི་དབང་ཚད་ལ་གཟིགས་ཚུལ་དེའི་གནད་འགག་ཏུ་གྱུར་ཡོད། གང་ཡིན་ཟེར་ན། འདས་པའི་ལོ་ངོ་བཞི་བཅུ་ལྷག་གི་རིང་། ཐེ་ཝན་གྱི་གནས་བབས་ནི་བརྟན་པོ་མེད་ལ་འཁྲུལ་བའི་རང་བཞིན་ཅན་ཞིག་ཏུ་གྱུར་ཡོད། གནད་འགག་ཆེ་བའི་རྒྱལ་ཁབ་ཚང་མས་རྒྱ་ནག་གི་ཆ་ཤས་ཤིག་ཡིན་པའི་ངོས་ལེན་བྱེད་པ་ཆབས་ཅིག། ལས་དོན་བྱེད་སྟངས་ནི་རང་བཙན་གཙང་མའི་རྒྱལ་ཁབ་ཞིག་དང་གཅིག་མཚུངས་ལྟར་གནང་གི་ཡོད། རྒྱ་ནག་གཅིག་གི་སྲིད་བྱུས་ཁྱབ་བསྒྲགས་བྱས་པའི་དབང་གིས་རྒྱལ་ཁབ་ཚང་མས་ཐེ་ཝན་དེ་རྒྱ་ནག་གི་ཆ་ཤས་ཡིན་པར་བརྩི་གི་ཡོད་ཀྱང་། ཡང་ཚང་མས་རྒྱ་ནག་ལ་དེ་འདྲ་ཡིན་པའི་ཐོབ་ཐང་ཡོད་པར་ལྟ་ཚུལ་འཛིན་པར་དགག་བྱ་བྱེད་ཀྱི་ཡོད་པ་རེད། འདི་འདྲའི་ཡ་མ་ཟུང་གི་བྱེད་སྟངས་འདི་ཐབས་ཇུས་རྩེར་སོན་པའི་བྱེད་སྟངས་ཤིག་མ་རེད། འདི་ལོ་ཕྱི་ལོ་༡༩༧༢་ལོ་ནས་ཨ་རྒྱའི་འབྲེལ་ལམ་གྱི་འཕེལ་རིམ་ཁྲོད་རྩོད་རྙོད་ཞི་ཐབས་དང་ལམ་ནོར་ལྡོག་ཐབས་ཀྱི་སྲིད་བྱུས་ཀྱི་གྲུབ་འབྲས་ཤིག་རེད། ཨེ་ཤི་ཡའི་རྒྱལ་སྤྱིའི་འབྲེལ་ལམ་གྱི་སྒྲོམ་གཞིའི་ནང་གི་ཐག་མ་ཆོད་པའི་ཡ་མ་ཟུང་གི་གནས་སྟངས་ཤིག་འོག་གཏན་འབེབས་བྱས་པའི་ལག་རྗེས་འོག་ད་ལྟ་ཡང་འཚོ་བཞིན་ཡོད། སྲིད་ཇུས་ཡ་མ་ཟུང་མུ་མཐུད་དུ་བཟུང་བ་དེ་ཉེན་ཚབས་ཆེན་པོ་ཡིན་པའི་རྒྱུ་མཚན་ནི། ཨ་རྒྱ་ཕྱོགས་གཉིས་ནས་ཐེ་ཝན་གནད་དོན་ནམ། ཕྱོགས་གང་རུང་གིས་ཐེ་ཝན་དང་འབྲེལ་བའི་བྱ་སྤྱོད་སྤེལ་བ་ཁག་ནི་ཨེ་ཤི་ཡའི་སྒྲོམ་གཞིའི་ནང་རང་ཉིད་ཀྱི་གནས་བབ་གསལ་སྟོན་བྱེད་པར་གནད་འགག་ཆེན་ཆེན་པོར་གྱུར་ཡོད། རྒྱ་ནག་ལ་མཚོན་ན་དྲག་དཔུང་བེད་སྤྱོད་བྱས་ཏེ་རང་ཉིད་ལ་དབང་བའི་ཞིང་ཆེན་ནམ་མངའ་སྡེ་ཚུར་ལེན་པ་ནི་ཨེ་ཤི་ཡའི་ནང་རང་ཉིད་ཡང་བསྐྱར་སྟོབས་ལྡན་རྒྱལ་ཁབ་ཅིག་ཏུ་འགྱུར་བའི་བདེན་དབང་ཡིན་པ་དང་། ཨ་མེ་རི་ཀར་མཚོན་ན་དེ་འདྲ་ཡོང་བར་སྔོན་འགོག་བྱེད་ཐུབ་ནི་རང་ཉིད་མུ་མཐུད་ཨེ་ཤི་ཡའི་ནང་འགོ་གཙོའི་ཡིན་པའི་གནས་བབས་དང་མངའ་ཁུལ་གྱི་གནད་དོན་ཐག་གཅོད་བྱེད་དབང་ཡོད་པའི་རྒྱལ་ཁབ་ཅིག་ཡིན་པའི་ར་སྤྲོད་བྱས་པ་དེ་ཡིན།
གནས་སྟངས་འདི་མུ་མཐུད་གནས་པ་དེ་ཙམ་གྱིས་འཁྲུལ་གཞི་ཅན་གྱི་གནད་དོན་རྣམས་སེལ་མི་ཐུབ། ཝ་ཤིང་ཀྲོན་དང་པེ་ཅིང་གཉིས་གནས་སྟངས་འདི་ལ་འདོད་པ་ཁེངས་བསྡད་ཡོད་པ་དང་། གནད་དོན་དེ་རིམ་བཞིན་མེད་པར་འགྱུར་བའི་ཡིད་ཆེས་སླེབས་སླ་བོ་རེད། འོན་ཀྱང་། དེ་སྤྲོ་སྣང་རང་ལུགས་ཡིན་རྒྱུ་མང་དྲགས་བ་རེད གནད་དོན་འདི་གདོང་ཐུག་ཡོང་བ་ལ་ལམ་ཁ་གཉིས་འདུག དང་པོ། གནས་སྟངས་རང་འཇགས་གནས་དང་མི་གནས་དེ་ནི་ཐེ་ཝན་གྱི་སྲིད་དོན་ལ་བརྟེན་ཡོད། མ་འོངས་པའི་ཐེ་ཝན་གྱི་འགོ་ཁྲིད་གང་རུང་གིས་ཨ་རྒྱ་གཉིས་དབར་འཁྲུག་རྐྱེན་སློང་རྒྱུ་ལས་སླ་བོ་ཡིན། དེ་ཡང་རྒྱ་ནག་ཕྱོགས་ནས་དྲག་པོའི་ལན་འདེབས་དགོས་པའི་རང་བཙན་གྱི་ལམ་ཁར་གོམ་པ་སྤོས་པ་ལྟ་བུ་རེད། སྲིད་འཛིན་(CHEN)་ཆྰན་གྱིས་ནན་བརྗོད་ཅན་གྱི་སྲིད་བྱུས་དེ་སྲིད་འཛིན་མཱ་(MA)ཡིས་མཐུན་འགྱུར་ཆེ་བའི་སྲིད་བྱུས་ལ་འཕོ་འགྱུར་བྱུང་བ་དེ་དང་མཉམ་དུ་ཉེན་ཁ་དེ་རིམ་བཞིན་ཡལ་བ་ལྟ་བུ་བྱུང་ཡོད་ཀྱང་། འཕོ་འགྱུར་དེ་འདྲ་ཡང་བསྐྱར་མི་འབྱུང་བར་བསམ་པའི་ཚོད་དཔག་བྱེད་རྒྱུ་སྔ་དྲགས་པ་རེད།
གཉིས་པ། ཨ་རྒྱའི་བར་གྱི་ཐེ་ཝན་གནད་དོན་ནི་ཕྱོགས་ཡོངས་ཀྱི་འབྲེལ་ལམ་ལ་བརྟེན་ཡོད་པ་རེད། གལ་སྲིད་འགྲན་རྩོད་ཤུགས་ཆེ་རུ་ཕྱིན་པ་ཡིན་ན། ཐེ་ཝན་ཡང་བསྐྱར་ཐབས་ཇུས་ཀྱི་རྐང་རྩེད་སྤོ་ལོ་འགྱུར་རྒྱུ་སླ་བོ་རེད།
དེ་བས་ཨ་མེ་རི་ཀའི་ཕྱོགས་ནས་རྒྱ་ནག་ཐོག་གི་གདམ་ཀའི་ཁྲོད་ཐེ་ཝན་ཐོག་གི་གདམ་ཀ་ཡང་ཚུད་ཡོད་པ་དེ་ཚོ་ལས་སླ་བོ་གཏན་ནས་མིན། ང་ཚོས་དང་པོར་སྒུལ་ཤུགས་ལྡན་པའི་སྟོབས་ཤུགས་ཀྱི་རྨང་གཞིའི་སྐྱ་ཐིག་ལ་ཞིབ་འཇུག་བྱེད་དགོས། དེ་ནི་སྒུལ་ཤུགས་དེ་ཐེ་ཚོམ་མེད་པར་རྒྱ་ནག་གི་ཕྱོགས་སུ་བསྐྱོད་བཞིན་ཡོད། རྒྱ་ནག་གིས་ཨ་མེ་རི་ཀའི་ས་ཐོག་ཏུ་རྡུལ་ཕྲན་མཚོན་ཆའི་གཏོར་རྒོལ་གཏོང་ཐུབ་པའི་དུས་ནས་བཟུང་ཨ་མེ་རི་ཀས་ཐེ་ཝན་སྲུང་སྐྱོབ་ཀྱི་ཁས་ལེན་རྣམས་ལ་ཆ་འཇོག་བྱེད་མི་ཐུབ་པ་དང་། རྒྱ་ནག་གི་དཔལ་འབྱོར་དང་དམག་དཔུང་ལ་འཕེལ་རྒྱས་ལ་ཇི་ཙམ་སོང་བ་དེ་ཙམ་གྱིས་ཆ་འཇོག་མེད་པར་འགྱུར། དེང་སྐབས་ཨ་རིའི་འགོ་ཁྲིད་ཚོས་ཐེ་ཝན་ཐོག་རྒྱ་ནག་དང་འཁྲུག་རྩོད་བྱུང་བའི་མཇུག་འབྲས་སུ་དཔལ་འབྱོར་གྱི་གྱོང་གུན་བསམ་ཡུལ་ལས་འདས་པ་ཞིག་ཡོད་པ་སྣང་མེད་འཇོག་ཐབས་མེད་པ་མ་ཟད། ཞི་བདེ་རྒྱ་མཚོའི་ནུབ་ཕྱོགས་མངའ་ཁུལ་དུ་རྒྱ་ནག་གི་དམག་དཔུང་མདུན་དུ་བྱ་འགུལ་སྤེལ་སྐབས་ཀྱི་ཉེན་ཁ་ཁག་ཀྱང་སྣང་མེད་དུ་འཇོག་ཐབས་མེད། དེ་བས་ཀྱང་སྐྱོ་བ་ཞིག་ལ། ཨ་མེ་རི་ཀའི་འགོ་ཁྲིད་སུས་ཀྱང་ཐེ་ཝན་གྱི་རྩོད་རྙོག་དེ་ལ་བརྟེན་ནས་རྡུལ་ཕྲན་མཚོན་ཆའི་དམག་འཁྲུག་སློང་བ་དང། ཨ་རིའི་གྲོང་ཁྱེར་ཁག་ལ་བསམ་ཡིད་ལས་འདས་པའི་ཆགས་འཇིག་ཡོང་བའི་ཉེན་ཁ་ཡོང་གི་ཡོད་པ་དེ་རྩིས་མེད་བྱེད་མི་ཐུབ།
དེ་བས་ཨ་མེ་རི་ཀའི་མདུན་དུ་གདམ་ཀ་ཁག་པོ་ཞིག་ཡོད། རྒྱ་ནག་དང་དམག་འཁྲུག་གི་ཉེན་ཁ་ཡོང་སྲིད་པའི་ཐེ་ཝན་གྱི་ད་ལྟའི་གནས་བབ་འདི་རྒྱལ་སྤྱིའི་སྒྲིག་གཞིའི་གཙོ་བོར་འཛིན་གྱི་རེད་དམ། འཁྲུག་རྩོད་འདི་དོན་དངོས་ཐོག་ཅི་ལྟར་མཇུག་རྫོགས་ཀྱི་རེད་དམ། ཨ་མེ་རི་ཀ་ཡིས་ཅི་ལྟར་དགྲ་འཛིན་བྱ་སྤྱོད་མཚམས་འཇོག་གིས་ཐེ་ཝན་མི་མང་ལ་ཁེ་ཕན་ཐོབ་པ་ཞིག་སྒྲུབ་ཐུབ་བམ། དྲི་བ་འདི་དག་གི་དྲིས་ལན་ན་གནད་འགག་ཧ་ཅང་ཆེན་པོ་རེད། རྒྱ་ནག་གིས་ཐེ་ཝན་དྲག་པོས་བཙན་འཕྲོག་བྱེད་པར་ཨ་མེ་རི་ཀས་མུ་མཐུད་འགོག་རྒོལ་བྱེད་མི་ཐུབ། དམག་འཁྲུག་ཆེན་པོ་ཞིག་ལངས་པ་ཡིན་ན་ཐེ་ཝན་གྱི་གནས་བབ་ལས་ཨ་མེ་རི་ཀར་ཐོབ་པ་ལས་ཤོར་བ་མང་ཞིང་། རྒྱ་ནག་གིས་ཐེ་ཝན་དྲག་པོས་ཆིག་སྒྲིལ་བྱས་པའི་མཇུག་འབྲས་དེ་བས་ཀྱང་ཆེན་པོ་ཡོད། དེ་བས་གནད་དོན་འདི་ཐག་གཅོད་སྐབས་དྲག་པོས་སྒོ་ནས་ཆིག་སྒྲིལ་བྱེད་པའི་མཇུག་འབྲས་ངན་པ་དེ་སྣང་ཆུང་བྱེད་མི་རུང་ལ། ཐ་ན་བློ་ཡུལ་ལ་ཤོང་དཀའ་བའི་ཆགས་འཇིག་གི་ཉེན་ཁ་སྟེ་རྡུལ་ཕྲན་མཚོན་ཆའི་དམག་འཐབ་ཀྱང་ཡོང་སྲིད་པ་དེ་རེད།
གལ་སྲིད་འདི་བདེན་པར་གྱུར་པ་ཡིན་ན། ཨ་མེ་རི་ཀས་མུ་མཐུད་ཐེ་ཝན་སྲུང་སྐྱོབ་བྱེད་མི་ཐུབ་པ་དང་། ཁོ་ཚོས་ཐེ་ཝན་སྲུང་སྐྱོབ་བྱེད་ཐུབ་པར་འདོད་པའི་སྲིད་ཇུས་དེ་ཡང་རྒྱུན་གནས་ཡོང་ཐབས་མེད། འོ་ན་དེའི་ཚབ་ཏུ་སྲིད་ཇུས་གང་འདྲ་འདིང་དགོས་སམ། གོམ་པ་དང་པོ་ནི་ཨ་མེ་རི་ཀའི་མངོན་འདོད་ཁག་ག་རེ་ཡིན་མིན་གསལ་བོ་བཟོ་རྒྱུ་དང་། གྲུབ་འབྲས་མ་འདྲ་བ་དེས་ཤུགས་རྐྱེན་གང་འདྲ་ཐོན་གྱི་ཡོད་མེད་ལ་བལྟ་རྒྱུ་དེ་རེད། ཐབས་ཇུས་ཐོག་ནས་བཤད་ན། སྐྱར་དུ་ཆིག་བསྒྲིལ་བྱས་པ་དེས་ཨ་མེ་རི་ཀར་གནོད་སྐྱོན་ཡོད་པ་མཐོང་མི་ཐུབ་ལ། རྒྱ་ནག་གིས་ཐེ་ཝན་བདག་བཟུང་བྱས་པ་དེས་ཞི་བདེ་རྒྱ་མཚོའི་ནུབ་ཕྱོགས་མངའ་ཁུལ་གྱི་ཨ་རྒྱ་གཉིས་ཀྱི་ཐབས་ཇུས་ཀྱི་ལྗིད་ཁོག་ལ་ཁྱད་པར་དེ་ཙམ་ཆེན་པོ་བཟོ་མི་ཐུབ། སྲིད་དོན་གྱི་ཐོག་ནས་བཤད་ན་ཡང་།
སྐྱར་དུ་ཆིག་སྒྲིལ་ཡོང་བར་དྲག་དཔུང་བེད་སྤྱོད་མ་བྱས་པར་ཐེ་ཝན་རྒྱ་ནག་དང་ཟླ་བསྒྲིལ་གཏོང་བའམ་ཡང་ན་ཁ་བྲལ་ཏུ་གནས་པ་གང་རུང་ཡིན་ཀྱང་། ཨ་རིར་ཐད་ཀའི་མངོན་འདོད་དང་འབྲེལ་བ་མེད། དེ་བས་ཐེ་ཝན་མི་མང་ལ་བཙན་ཤེད་མ་བྱས་པར་མང་མོས་ཐོག་སྐྱར་དུ་ཆིག་སྒྲིལ་བྱུང་བ་ཡིན་ན་ཨ་མེ་རི་ཀས་དེ་ལ་ཁ་གཏད་དུ་ལངས་དགོས་པའི་རྒྱུ་མཚན་མེད། མཚོ་ཁ་ཕན་ཚུན་དུ་དཔལ་འབྱོར་དང་མི་མང་གི་འབྲེལ་བ་ཆེ་རུ་ཕྱིན་པ་དུས་མཚུངས་། མང་པོ་ཞིག་གིས་གནས་སྟངས་འདི་འདྲ་ཞིག་ལ་(ཆིག་སྒྲིལ)་ཁ་ཕྱོགས་བསྒྱུར་བཞིན་པའི་ཡིད་ཆེས་བྱེད་ཀྱི་ཡོད། གསལ་ཤོས་ཞིག་ལ་པེ་ཅིང་ཕྱོགས་ནས་ཀྱང་འདི་འདྲ་ཞིག་འབྱུང་བའི་རེ་བ་རྒྱག་གི་ཡོད། ད་ལྟའི་ཨ་མེ་རི་ཀ་གཞུང་གིས་གྲུབ་འབྲས་འདི་ལ་དགག་བྱ་བྱེད་རྒྱུ་ཉུང་རུ་ཕྱིན་ཡོད། ཅི་ཙམ་གྱི་ཞི་བདེའི་སྒོ་ནས་དེ་འདྲ་བྱུང་མིན་ལ་མ་བལྟས་པར་ཨ་རིའི་ཕྱོགས་ནས་སྐྱར་དུ་ཆིག་སྒྲིལ་ཡོང་བར་རྒྱབ་སྐྱོར་རྣམ་པ་སྟོན་གྱི་མ་རེད། དེ་ནི་ཨ་མེ་རི་ཀའི་མངོན་འདོད་མ་རེད་ལ་ཐེ་ཝན་མི་མང་གི་མངོན་འདོད་ཀྱང་མ་རེད། ཐེ་ཝན་དང་པེ་ཅིང་སྐྱར་དུ་ཆིག་སྒྲིལ་འབྱུང་ངེས་པ་དང་། ཞི་བདེ་ཡིན་པ། མང་མོས་ཅན་ཡིན་ན་ཨ་མེ་རིས་ཀས་དེ་ལ་དགག་བྱ་བྱེད་པའི་རྒྱུ་མཚན་མེད་པར་དེ་ལ་སྐུལ་སློང་བྱེད་དགོས་པར་རྒྱུ་མཚན་ཡོད་པ་ཞིག་རེད།
ལེའུ་སྔོན་མ་རྣམས་གུས་པ་སྒེར་གྱི་ཟིན་བྲིས་ནས་གཟིགས་ཐུབ།


text:
༢༠༡༥ ལོའི་རྒྱལ་སྤྱིའི་གནས་ཚུལ་ཆེ་ཁག་ ༡༠ །
༼གཅིག༽ ཕྱི་ཟླ་ ༡ ཚེས་ ༧ ཉིན། ཧྥ་རན་སིའི་རྒྱལ་སའི་ཤཱག་ལི་ཧེབ་ དོ་ (Charlie Hebdo) ཟེར་པའི་ཟུར་ཟའི་དུས་དེབ་ཁང་དུ། རང་ལོ་ ༣༤ ཡིན་པའི་ཤེ་རིབ་ཁཱོ་ཝ་ཆཱི་ (Cherif Kouachi) དང་། རང་ལོ་ ༣༣ ཡིན་པའི་ས་ཡི་ཌཱ་ཁཱོ་ཝ་ཆཱི་(Said Kouachi) ཟེར་བའི་ཁ་ཆེ་དྲག་སྤྱོད་པ་ཕུ་ནུ་གཉིས་ཀྱིས་མེ་མདའ་བརྒྱབ་སྟེ། རྩོམ་སྒྲིག་པ་ཚུད་པའི་གསར་འགོད་པ་བཅུ་དང་སྐོར་སྲུང་བ་གཉིས་བཅས་མི་ ༡༢ དམར་གསོད་བཏང་། ༼གཉིས།༽ ཕྱི་ཟླ་ ༡ ཚེས་ ༡༦ ཉིན། ཨ་རི་དང་ཁིའུ་བྷ་བར་ལོ་ ༥༤ རྗེས་ལ་འབྲེལ་ལམ་བསྐྱར་གསོ་ཐུབ་སྟེ། ཨ་རིའི་མི་སེར་གྱིས་ཁིའུ་བྷའི་ནང་དངུལ་བྱང་ (ATM Card) བེད་སྤྱོད་དང་། ཨ་རིའི་འགྲུལ་བ་ཚོས་ཁིའུ་བྷ་ནས་ཨ་སྒོར་ ༡༠༠ ལས་མ་བརྒལ་བའི་ཆང་དང་དུ་བ་འཁྱེར་ཆོག་པ་མ་ཟད། རྒྱལ་ཁབ་གཉིས་ཀྱི་བཟོ་ཚོང་ཁག་གི་བར་ཚོང་ཟོག་ཕྱིར་ཚོང་ནང་འདྲེན་བྱེད་ཆོག་པར་གྲོས་ཆོད་བཞག ༼གསུམ།༽


text:
བསྟན་འཛིན་བདེ་ལེགས་ཀྱི་སྐུ་པར་གླེང་བ།
རིན་པོ་ཆེའི་སྐུ་པར་དེ་ནི་བཙོན་ཁང་ནང་དུ་བརྒྱབ་པའི་སྐུ་པར་ཞེས་དྲ་རྒྱ་ཁག་གི་ནང་དུ་ཐོན་འདུག སྐུ་པར་དེ་ལ་ཞིབ་ཚགས་པོའི་སྒོ་ནས་དཔྱད་ན་མ་གཏོགས། རང་གིས་ཐོག་མའི་ཚོད་དཔག་དང་དངོས་ཡོད་གནས་ཚུལ་ལས་བརྒལ་སྲིད། གང་ཡིན་ཞེ་ན། སྤྲུལ་སྐུའི་སྐུ་པར་དེ་ནི་ཧ་ཅང་གི་ཞི་ལྷོད་དང་བཞུགས་གནས་སུ་དཔེ་ཆ་སོགས་མཐུན་རྐྱེན་འཛོམས་མདོག་མངོན་ཐབས་བྱས་འདུག
རིན་པོ་ཆེ་བཙོན་འོག་ཏུ་ཚུད་སྟངས་ཀྱི་རྒྱབ་ལྗོངས་ལ་བསམ་ཚེ། ཕྱི་ལོ་༡༩༩༦ ཟླ་༧ པའི་ནང་དུ་དཀར་མཛེས་རང་སྐྱོང་ཁུལ་གྱི་རྫོང་རིམ་པའི་དཔོོན་རིགས་ཆེད་བསྐོངས་ཀྱིས་ཨ་ངག་བཀྲ་ཤིས་ལ་དགག་མཚང་འབྱིན་ཞེས་པའི་ཚོགས་འདུ་འཚོགས་ནས་ཡིག་ཆ་ཆེད་སྤེལ་བྱས་པའི་ནང་དོན་སྟེ། ཨ་ངག་བཀྲ་ཤིས་ཀྱིས་ཆོག་མཆན་མ་ཐོབ་པར་བྱས་པ་གསུམ་དང། རྗེས་ཕྱོགས་སུ་བྱས་ཆོག་པ་ལྔ་ཞེས་གསལ་ཡོད། གནད་དོན་འདི་དང་འབྲེལ་ནས་དཀར་མཛེས་རང་སྐྱོང་ཁུལ་གྱི་ལི་ཐང་རྫོང་དང་ཉག་ཆུ་རྫོང་གི་དཔོན་རིགས་བཅས་ཀྱི་དབར་དུ་སྤྲུལ་སྐུ་དང་འགལ་ཟླའི་གནས་ཚུལ་ཧ་ཅང་གི་ཚབས་ཆེ། ཡིན་ཡང། ལོ་དེ་དག་གི་རིང་དུ་སྤྲུལ་སྐུ་དངོས་སུ་འཇུ་བཟུང་གི་ལག་ཆ་ཞིག་མ་རག་པ་རེད། ཕྱི་ལོ་༢༠༠༢ ཟླ་༤ ཚེས་ ༧ ཉིན་སྤྲུལ་སྐུ་དངོས་སུ་འཇུ་བཟུང་གི་རྫུན་བཟོའི་ལག་ཆ་ཞིག་རག་པ་ནི། ཕྱི་ལོ་༢༠༠༡ ཟླ་༩ ཚེས་༡༡ ཉིན་ཨ་མི་རི་ཁའི་གྲོང་ཁྱེར་ནེའུ་ཡོག་ཏུ་འཇིགས་སྐུལ་གྱི་ལས་འགུལ་ཐོན་མ་ཐག་ཏུ་རྒྱ་གཞུང་གིས་བྷན་ལ་ཌན་གྱི་ཕྱོགས་ལ་རྒོལ་གཏམ་དྲག་པོ་ཞིག་སྤེལ་ཡོད།
རྒོལ་གཏམ་དེ་སྤེལ་ནས་ཟླ་བ་བདུན་ཙམ་ལས་མ་འདས་པའི་མཚམས་སུ་སྤྲུལ་སྐུ་ལ་འཇིགས་སྐུལ་དྲག་སྤྱོད་པའི་ཉེས་མིང་བཀལ་ནས་འཇུ་བཟུང་བྱས། དོན་དངོས་ཀྱི་ཐོག་ལ་རྒྱ་གཞུང་གི་རྒོལ་གཏམ་དེ་བྷན་ལ་ཌན་ཕྱོགས་ལ་མིན་པར། ལི་ཐང་སྤྲུལ་སྐུ་བསྟན་འཛིན་བདེ་ལེགས་ལ་རྒོལ་བའི་གཏམ་ཞིག་མངོན་འགྱུར་བྱུང་ཡོད། རྒྱུ་མཚན་དེ་དག་ལ་བརྟེན་ནས། སྤྲུལ་སྐུའི་བཙོན་འོག་གི་རྒྱུན་ལྡན་གྱི་འཚོ་བ་དེ་སྐུ་པར་འདིའི་ནང་དུ་གསལ་བ་ལྟར་ཡོད་མེད་དེ་རེད། འདིའི་སྐོར་གྱི་གནས་ཚུལ་གསལ་ཤོས་ཤིག་སྟེ། རིན་པོ་ཆེ་བཙོན་འོག་ཏུ་ཚུད་རྗེས་སུ་གསུང་བཤད་སྒྲ་ཐག་ཅིག་རག་ཡོད་པ་དེའི་ནང་དུ་གསུང་དོན། “ད་རེས་ངའི་ལུས་སྲོག་འདི་བོད་བསྟན་པ་ཆབ་སྲིད་ཀྱི་དོན་དང་ལྷག་པར་དུ་འཛམ་གླིང་འདི་ལ་གནས་སྐབས་ཞི་བདེ་ཡོང་བ། མཐར་ཐུག་མཁའ་ཁྱབ་སེམས་ཅན་ཐམས་ཅད་བླ་མེད་རྫོགས་བྱང་ཐོབ་པའི་ཆེད་དུ་སྟོན་པ་བཀའ་དྲིན་ཅན་དང་རྒྱལ་བ་ཐམས་ཅད་མཁྱེན་པ་སོགས་ལ་ངའི་ལུས་སྲོག་འདི་འབུལ་གྱི་ཡིན་”ཞེས་གསུངས་ཡོད། གསུང་འདིས་གང་མཚོན་གྱི་འདུག་དཔྱད་པ་བཏང་ན། རིན་པོ་ཆེ་ཡི་བཙོན་འོག་གི་འཚོ་བ་ངོ་མ་དེ་གང་ཡིན་མངོན་ཐུབ་ཀྱི་འདུག
སྤྱིར་རྒྱ་གཞུང་གི་བཙོན་པ་ཚོར་བཙོན་ཁང་གི་སྒྲིག་ཆས་ཤིག་གཡོག་གི་ཡོད་ཀྱང། པར་འདིའི་ནང་དུ་རིན་པོ་ཆེས་རྒྱུན་ལྡན་གྱི་གྲ་ཆས་ཤིག་བཞེས་ཡོད་པར་མངོན་འདུག སྤྲུལ་སྐུ་བཙོན་འོག་ཏུ་མ་ཚུད་གོང་རྒྱ་གཞུང་དང་འགལ་ཟླ་ཆེ་ཤོས་ཤིག་ནི་ཆོས་ལུགས་ཀྱི་ཐོག་ལ་བྱུང་ཡོད། བཙོན་འོག་ཏུ་ཚུད་ཟིན་པའི་རྗེས་སུ་སྤྲུལ་སྐུའི་བཞུགས་གནས་སུ་ཆོས་ལུགས་སྐོར་གྱི་པོ་ཏི་དང་དེབ་སོགས་སྤྲད་ནས་ཞི་ལྷོད་ངང་ཆོས་བྱེད་ཀྱི་རང་དབང་ལྟ་བུ་ཞིག་མཐོང་ཡང། དེ་ནི་ཆོས་ལུགས་དུག་ལྟར་འཛིན་པའི་དམར་པོའི་སྲིད་གཞུང་གིས་བྱེད་ཚུལ་དང་འགལ་འདུག རྒྱ་གཞུང་གིས་ཆབ་སྲིད་བཙོན་པ་ཚོར་ཀློག་འཇུག་རྒྱུ་དང་སློབ་འཇུག་པ་དེ་རྒྱལ་ཁབ་ཀྱི་རྩ་ཁྲིམས་དང་ཏཱ་ལའི་བླ་མར་ངོ་རྒོལ་དགག་རྒྱག་བྱེད་རྒྱུ་དེ་རེད། པར་འདིའི་འབྱུང་ཁུངས་གསལ་པོ་མ་ཤེས་ཀྱང། རྒྱ་གཞུང་གིས་དད་ལྡན་མང་ཚོགས་ཀྱི་ཟིང་ཆ་འཇགས་ཐབས་ལ་དམིགས་ནས་ཆེད་བསྒྲིགས་བྱས་པ་ཞིག་ཡིན་མིན་དོགས་གནས་རེད། རྒྱུ་མཚན་ནི་གོང་དུ་འགའ་ཞིག་བགྲངས་ཟིན་ཡང། བཙོན་ཁང་ནང་ནས་རིན་པོ་ཆེ་ཡི་ཕྱག་ཏུ་པོ་ཏི་ཞིག་བཞེས་ནས་བཙོན་ཁང་དུ་བཞུགས་མེད་པ་ལྟ་བུའི་སྐུ་པར་ཞིག་ཕྱི་བསྒྲགས་བྱུང་དུས་ཅུང་ཟད་ཡ་མཚན་སྐྱེས།
དོན་ངོ་མ་རིན་པོ་ཆེ་ལ་དེ་འདྲའི་ཞི་བདེ་བག་ཕེབས་ཀྱི་འཚོ་བ་ཞིག་ཡོད་ན། ཁོང་གི་ཆེད་དུ་ཁྲིམས་གཏུགས་ཀྱི་འགྲོ་གྲོན་མང་ཚོགས་ནང་དུ་བསྡུ་རུབ་བྱ་དགོས་ཡང་ངོ་ཚ་དགོས་ཀྱི་མེད་གསུངས་དུས། གསུངས་འདི་ལ་རྒྱུ་མཚན་ཧ་ཅང་གི་མང་པོ་ཡོད་ངེས་ཀྱང། གཅིག་ན། ཁོང་ལ་ད་ལྟ་བཙོན་འོག་ཏུ་ཞི་ལྷོད་དང་ཆོས་བྱེད་ཀྱི་རང་དབང་མེད་པ་གསལ་པོ་གོ་ཐུབ་ཀྱི་འདུག
མདོར་ན་ཕྱི་ལོགས་སུ་སྐུ་པར་འདི་འདྲ་ཞིག་དང་ཁོང་གི་སྤུན་ཉེ་གཉིས་ལ་གློ་བུར་དུ་ཐུག་ཕྲད་བྱེད་བཅུག་པ་འདི་དག་གི་རྒྱབ་ལྗོངས་འཚོལ་ཞིབ་བྱས་ནས་ཁོང་གི་སྐུ་སྲོག་ལ་སྲུང་སྐྱོབས་བྱ་དགོས།།